“Awo Gbala Hiɛ Nyam” (Hebribii 13:4) | Nyɔŋmɔ Suɔmɔ\n“Awo Gbala Hiɛ Nyam”\n‘Ná oblahiaŋ ŋa lɛ he miishɛɛ.’—ABƐI 5:18.\n1, 2. Mɛɛ sanebimɔ wɔbaasusu he, ni mɛni hewɔ?\nANI obote gbalashihilɛ mli? Kɛ́ nakai lɛ, ani ooná miishɛɛ yɛ mli, aloo okɛ gbalashihilɛ mli naagbai ni naa wa miikpe? Ani wekukpãa gbagbalii bɛ okɛ ohefatalɔ lɛ teŋ? Ani oomia ohiɛ yɛ ogbalashihilɛ ni abooo daaŋ toi yɛ mli lɛ mli? Kɛ́ nakai ni lɛ, eeenyɛ efee akɛ ooye awerɛho ejaakɛ suɔmɔ ni tsutsu ko lɛ eyɔɔ nyɛteŋ lɛ he ejɔ. Ákɛ Kristofonyo lɛ, ŋwanejee ko bɛ he akɛ oosumɔ ni ogbalashihilɛ lɛ awo Yehowa, Nyɔŋmɔ ni osumɔɔ lɛ lɛ hiɛ nyam. No hewɔ lɛ, shihilɛ ni oyɔɔ mli amrɔ nɛɛ baanyɛ agba onaa ni eha oye otsui. Kɛ́ nakai eji po lɛ, ofainɛ kaamu sane naa akɛ onyɛŋ nɔ ko ofee yɛ shihilɛ nɛɛ he.\n2 Ŋmɛnɛ lɛ, gbalashihilɛ mli hefatalɔi ni ji Kristofoi ni feɔ nɔkwɛmɔnɔ kpakpa babaoo yɛ ni tsutsu ko lɛ wekukpãa gbagbalii bɛ amɛteŋ. Shi amɛna gbɛ ni amɛbaatsɔ nɔ amɛtswa amɛgbalashihilɛ lɛ amɛma shi. Bo hu obaanyɛ oná miishɛɛ babaoo yɛ ogbalashihilɛ lɛ mli. Mɛɛ gbɛ nɔ obaatsɔ ofee nakai?\nNYƆŊMƆ KƐ OHEFATALƆ NI OOOTSI OBƐŊKƐ KPAAKPA\n3, 4. Mɛni hewɔ kɛ́ gbalashihilɛ mli hefatalɔi tsi amɛbɛŋkɛ Nyɔŋmɔ kpaakpa lɛ, no baaha wekukpãa ni kã amɛteŋ lɛ mli awa lɛ? Okɛ enɛ he nɔkwɛmɔnɔ aha.\n3 Kɛ́ okɛ ohefatalɔ lɛ bɔ mɔdɛŋ nyɛtsi nyɛbɛŋkɛ Nyɔŋmɔ kpaakpa lɛ, wekukpãa gbagbalii baaba abakã nyɛteŋ. Mɛni hewɔ? Susumɔ nɔkwɛmɔnɔ nɛɛ he okwɛ: Feemɔ gɔŋ ko ni shishi lɛɛ ni eyiteŋ yɔɔ piɔpiɔ lɛ he mfoniri okwɛ. Nuu ko damɔ gɔŋ lɛ kooyigbɛ ni yoo ko damɔ gɔŋ lɛ wuoyigbɛ. Amɛ fɛɛ amɛbɔi gɔŋ lɛ kwɔɔ yɛ he ni amɛdamɔ lɛ. Beni amɛbɔi gɔŋ lɛ kwɔɔ lɛ gbɛ ni kã amɛteŋ lɛ da waa. Shi, beni amɛ fɛɛ amɛkwɔɔ gɔŋ lɛ kɛbɛŋkɛɔ gɔŋ lɛ yiteŋ ni yɔɔ piɔpiɔ lɛ, gbɛ ni kã amɛteŋ lɛ bɔi bibioo feemɔ. Ani oona nikasemɔ ni haa mɔ tsui nyɔɔ emli ni yɔɔ nɔkwɛmɔnɔ nɛɛ mli lɛ?\n4 Abaanyɛ akɛ mɔdɛŋ ni obɔɔ koni osɔmɔ Yehowa kɛmɔ shi lɛ ato mɔdɛŋ ni abɔɔ kɛkwɔɔ gɔŋ lɛ he. Akɛni osumɔɔ Yehowa hewɔ lɛ, abaanyɛ akɛɛ yɛ mfonirifeemɔŋ akɛ okɛ mɔdɛŋbɔɔ ebɔi gɔŋ lɛ kwɔɔ momo. Shi kɛ́ wekukpãa gbagbalii bɛ okɛ ohefatalɔ lɛ teŋ lɛ, eeenyɛ efee akɛ esoro gɔŋ lɛ afã ni nyɛdamɔ kɛkwɔɔ gɔŋ lɛ. Shi kɛ́ nyɛtee nɔ nyɛkwɔ gɔŋ lɛ, mɛni baaba? Beni nyɛje shishi lɛ, ekolɛ gbɛ agbo kã nyɛteŋ. Shi kɛ́ nyɛbɔ mɔdɛŋ waa akɛ nyɛaakwɔ kɛya gɔŋ lɛ yiteŋ, ni tsɔɔ akɛ nyɛmiitsi nyɛmiibɛŋkɛ Nyɔŋmɔ kpaakpa lɛ, wekukpãa gbagbalii baakã nyɛteŋ. Hɛɛ, kɛ́ otsi obɛŋkɛ Nyɔŋmɔ kpaakpa lɛ, ebaaha wekukpãa gbagbalii abakã okɛ ohefatalɔ lɛ teŋ. Shi te obaafee tɛŋŋ ofee enɛ lɛ?\nKɛì okɛ Biblia mli nilee tsu nii lɛ ebaanyɛ ehã wekukpãa ni kã okɛ ohefatalɔ lɛ teŋ lɛ mli awa\n5. (a) Mɛni baaha otsi obɛŋkɛ Yehowa kɛ ogbalashihilɛ mli hefatalɔ lɛ kpaakpa? (b) Te Yehowa buɔ gbalashihilɛ ehaa tɛŋŋ?\n5 Nyɔŋmɔ Wiemɔ lɛ mli ŋaawoo ni kɔɔ gbalashihilɛ he ní nyɛkɛaatsu nii lɛ ji gbɛ ko ni he hiaa ni okɛ ohefatalɔ lɛ baatsɔ nɔ kɛkwɔ mfonirifeemɔŋ gɔŋ lɛ. (Lala 25:4; Yesaia 48:17, 18) No hewɔ lɛ, susumɔ ŋaawoo pɔtɛɛ ko ni bɔfo Paulo kɛha lɛ he okwɛ. Ekɛɛ akɛ: “Awo gbala hiɛ nyam yɛ nyɛ fɛɛ nyɛteŋ.” (Hebribii 13:4) Te wiemɔ nɛɛ shishi lɛ? Kɛ́ akɛɛ nɔ ko “hiɛ yɛ nyam” lɛ, etsɔɔ akɛ abuɔ nii lɛ ni adɔɔ he waa. Nakai pɛpɛɛpɛ ji bɔ ni Yehowa naa gbalashihilɛ—ebuɔ gbalashihilɛ akɛ ejara wa.\nHA SUƆMƆ NI OYƆƆ KƐHA YEHOWA YƐ OTSUIŊ TƆ̃Ɔ LƐ ATSIRƐ BO\n6. Mɛni kukuji ni tsɔ Paulo wiemɔ akɛ awo gbala hiɛ nyam lɛ hiɛ lɛ tsɔɔ, ni mɛni hewɔ ehe hiaa waa akɛ oha enɛ ahi ojwɛŋmɔ mli lɛ?\n6 Ákɛ Nyɔŋmɔ tsuji lɛ, ŋwanejee ko bɛ he akɛ okɛ ohefatalɔ lɛ le momo akɛ esa akɛ adɔ gbalashihilɛ he, ni ákɛ eyɛ krɔŋkrɔŋ po. Yehowa ji mɔ ni to gbalashihilɛ shishi. (Kanemɔ Mateo 19:4-6) Shi, kɛ́ amrɔ nɛɛ okɛ gbalashihilɛ mli naagbai miikpe lɛ, ekolɛ le ni ole akɛ esa akɛ adɔ gbalashihilɛ he lɛ kɛkɛ efeŋ nɔ ni baaha okɛ ohefatalɔ lɛ ajie bulɛ kɛ suɔmɔ kpo atsɔɔ nyɛhe. Belɛ, mɛni baatsirɛ nyɛ koni nyɛfee nakai? Kadimɔ bɔ ni Paulo wie sane ni kɔɔ hiɛnyamwoo he lɛ he jogbaŋŋ. Ekɛɛɛ akɛ “gbala hiɛ yɛ nyam”; shi moŋ ekɛɛ akɛ, ‘awo gbala hiɛ nyam.’ Jeee akɛ Paulo miiwie anɔkwa sane ko kɛkɛ he; eji wiemɔ kɛtsɔɔmɔ. * Kɛ́ oha enɛ hi ojwɛŋmɔ mli lɛ, ekolɛ ebaaye ebua bo koni oná nɔdaamɔnɔ kroko ni baatsĩɛ suɔmɔ ni oyɔɔ kɛha ohefatalɔ lɛ hiɛ. Mɛni hewɔ?\n7. (a) Mɛɛ Ŋmalɛ mli famɔi wɔboɔ toi, ni mɛni hewɔ? (b) Mɛɛ sɛɛnamɔi kpakpai jɛɔ toiboo ni wɔfeɔ lɛ mli kɛbaa?\n7 Ŋɔɔ be fioo ni okɛsusu bɔ ni obuɔ Ŋmalɛ mli famɔi krokomɛi tamɔ nitsumɔ ni akɛwo wɔdɛŋ akɛ wɔfee mɛi Yesu kaselɔi loo ni abɔ wɔ kɔkɔ akɛ wɔfɔ wɔhe naabuamɔ kɛha jamɔ lɛ he. (Mateo 28:19; Hebribii 10:24, 25) Eji anɔkwale akɛ, ekolɛ bei komɛi lɛ ewaa kɛhaa bo akɛ ooobo famɔi nɛɛ atoi. Ekolɛ mɛi ni oshiɛɔ otsɔɔ lɛ booo bo toi, loo heloonaa nitsumɔ ni otsuɔ lɛ haa etɔɔ bo aahu akɛ Kristofoi akpee ni obaaya lɛ bafeɔ naagba. Shi enɛ fɛɛ sɛɛ lɛ, oyaa nɔ oshiɛɔ Maŋtsɛyeli lɛ he shɛɛ sane lɛ ni oyaa Kristofoi akpeei srɔtoi lɛ. Mɔ ko mɔ ko nyɛŋ aha okpa enɛɛmɛi afeemɔ—Satan po nyɛŋ! Mɛni hewɔ? Ejaakɛ suɔmɔ ni oyɔɔ kɛha Yehowa yɛ otsuiŋ tɔ̃ɔ lɛ tsirɛɔ bo koni oye ekitai anɔ. (1 Yohane 5:3) Mɛɛ sɛɛnamɔi kpakpai jɛɔ nakai feemɔ mli kɛbaa? Shiɛmɔ nitsumɔ lɛ ni okɛ ohe woɔ mli kɛ kpeei ni oyaa lɛ haa otsui nyɔɔ omli ni otoiŋ jɔɔ bo, ejaakɛ ole akɛ oofee Nyɔŋmɔ suɔmɔnaa nii. Ni nakai henumɔ lɛ haa onáa hewalɛ hee. (Nehemia 8:10) Mɛni wɔkaseɔ yɛ anɔkwa saji nɛɛ amli?\n8, 9. (a) Mɛni baanyɛ atsirɛ wɔ koni wɔkɛ gbɛtsɔɔmɔ akɛ wɔwo gbala hiɛ nyam lɛ atsu nii, ni mɛni hewɔ? (b) Mɛɛ otii enyɔ wɔbaasusu he amrɔ nɛɛ?\n8 Taakɛ suɔmɔ ni mli wa ni oyɔɔ kɛha Nyɔŋmɔ lɛ tsirɛɔ bo koni obo famɔi ni akɛha wɔ akɛ wɔshiɛ ni wɔkpe kutuu lɛ toi yɛ naagbai ni okɛkpeɔ yɛ nakai feemɔ mli lɛ fɛɛ sɛɛ lɛ, nakai nɔŋŋ suɔmɔ ni oyɔɔ kɛha Yehowa lɛ baanyɛ atsirɛ bo ni obo Ŋmalɛ mli gbɛtsɔɔmɔ akɛ ‘wo ogbala lɛ hiɛ nyam’ lɛ toi, kɛ́ etamɔ nɔ ni nakai feemɔ wa kɛha bo po. (Hebribii 13:4; Lala 18:30; Jajelɔ 5:3) Kɛfata he lɛ, taakɛ Nyɔŋmɔ nɛɔ jɔɔmɔi babaoo eshwieɔ onɔ yɛ mɔdɛŋ ni obɔɔ koni okɛ ohe awo shiɛmɔ nitsumɔ lɛ mli ni oya kpeei daa lɛ hewɔ lɛ, nakai nɔŋŋ Yehowa baajɔɔ bo kɛ́ obɔ mɔdɛŋ owo ogbala lɛ hiɛ nyam lɛ.—1 Tesalonikabii 1:3; Hebribii 6:10.\n9 Belɛ, te ooofee tɛŋŋ owo ogbala lɛ hiɛ nyam? Esa akɛ okwa sui ni kɛ naagba baaba ogbalashihilɛ lɛ mli lɛ. Kɛfata he lɛ, esa akɛ ofee nii ní baaha wekukpãa ni kã okɛ ohefatalɔ teŋ lɛ mli awa.\nKWA WIEMƆI KƐ NIFEEMƆI NÍ HAAA GBALA HIƐ ABA NYAM\n10, 11. (a) Mɛɛ nifeemɔ haaa gbala hiɛ aba nyam? (b) Mɛɛ sanebimɔ esa akɛ wɔkɛ wɔhefatalɔi asusu he?\n10 Be ko lɛ, yoo ko ni ji Kristofonyo lɛ kɛɛ akɛ: “Mitsi mibɛŋkɛ Yehowa yɛ sɔlemɔ mli koni eha mi hewalɛ kɛdamɔ naa.” Kɛdamɔ mɛni naa? Etsɔɔ mli akɛ: “Miwu sopaa mi. Anaaa pilamɔi yɛ mihe moŋ, shi ewiemɔi tamɔ ‘Oji jatsu!’ kɛ ‘Sɛɛnamɔ ko bɛ ohe!’ lɛ tsurɔɔ mi ni eyeɔ mitsui.” Yoo nɛɛ miiwie sane ko ni yɔɔ hiɛdɔɔ he—wiemɔi ni pilaa mɔ ni akɛtsuɔ nii yɛ gbalashihilɛ mli.\n11 Kwɛ mɔbɔ sane ni eeeji kɛ́ gbalashihilɛ mli hefatalɔi ni ji Kristofoi lɛ kɛ wiemɔi ni yeɔ awui ní pilaa amɛhefatalɔi, ni haa amɛyeɔ amɛtsui be kpalaŋŋ lɛ tsu nii! Ekã shi faŋŋ akɛ gbalashihilɛ ni akɛ wiemɔi ní yeɔ awui tsuɔ nii yɛ mli lɛ hiɛ bɛ nyam. Ani su nɛɛ yɛ ogbalashihilɛ lɛ mli? Gbɛ kome ni obaanyɛ otsɔ nɔ okɛna ji heshibaa mli ní ooojɛ obi ohefatalɔ lɛ akɛ, “Te wiemɔi ni mikɛ bo wieɔ lɛ haa onuɔ he ohaa tɛŋŋ?” Kɛ́ bei pii lɛ ohefatalɔ lɛ nuɔ he akɛ owiemɔi pilaa lɛ yɛ henumɔŋ lɛ, esa akɛ otsake osu koni nyɛshihilɛ lɛ ahi fe tsutsu nɔ lɛ.—Galatabii 5:15; kanemɔ Efesobii 4:31.\n12. Mɛɛ gbɛ nɔ mɔ ko jamɔ baanyɛ afee yaka yɛ Nyɔŋmɔ hiɛ?\n12 Esa akɛ oha ehi ojwɛŋmɔ mli akɛ, bɔ ni okɛ olilɛi tsuɔ nii yɛ ogbalashihilɛ mli lɛ saa wekukpãa ni kã okɛ Yehowa teŋ lɛ he. Biblia lɛ kɛɔ akɛ: “Shi kɛ́ efeɔ nyɛteŋ mɔ ko akɛ Nyɔŋmɔ jálɔ ji lɛ ni ewooo elilɛi manyoflɛ shi moŋ eshishiuɔ etsui lɛ, nɛkɛ gbɔmɔ nɛɛ jamɔ lɛ yaka ni.” (Yakobo 1:26) Wiemɔi ni jɛɔ onaa lɛ saa wekukpãa ni kã okɛ Nyɔŋmɔ teŋ lɛ he. Biblia lɛ fiii susumɔ ni ji akɛ, kɛ́ mɔ ko kɛɛ akɛ Nyɔŋmɔ jálɔ ji lɛ lɛ no pɛ kɛkɛ fa, ni bɔ ni mɔ lɛ feɔ enii yɛ eshĩa lɛ kɔɔɔ he eko lɛ sɛɛ. Ofainɛ kaalaka ohe. Eji hiɛdɔɔ sane. (Kanemɔ 1 Petro 3:7) Ekolɛ ohe esa yɛ nifeemɔi komɛi amli ni oyɛ ekãa, shi kɛ́ ojeɔ gbɛ okɛ wiemɔi ni tsurɔɔ mɔ pilaa ohefatalɔ lɛ, ehaaa ogbala lɛ hiɛ aba nyam, ni ojamɔ lɛ baanyɛ afee yaka yɛ Nyɔŋmɔ hiɛ.\n13. Mɛɛ gbɛ nɔ gbalashihilɛ mli hefatalɔ ko baanyɛ atsɔ nɔ apila ehefatalɔ yɛ henumɔŋ?\n13 Agbɛnɛ hu, esa akɛ gbalashihilɛ mli hefatalɔi akwɛ amɛhe nɔ jogbaŋŋ koni amɛkapila amɛhefatalɔi lɛ yɛ henumɔŋ ní amɛleee. Susumɔ nɔkwɛmɔnii enyɔ nɛɛ ahe okwɛ: Fɔlɔ kome mɔ ko fɔɔ Kristofonyo nuu ko ni ebote gbalashihilɛ mli ni ekɛ lɛ yɔɔ asafo mli lɛ tswaa kɛha ŋaawoo, ni amɛwieɔ be kpalaŋŋ; Kristofonyo nuu ko ni ji oshijafonyo lɛ kɛ Kristofonyo yoo ko ni ebote gbalashihilɛ mli lɛ fɔɔ shiɛmɔyaa daa otsi ni amɛyeɔ be kpalaŋŋ. Ekolɛ gbalashihilɛ mli hefatalɔi ni yɔɔ nɔkwɛmɔnii nɛɛ amli lɛ hiɛ jwɛŋmɔ kpakpa moŋ, shi mɛɛ gbɛ nɔ amɛnifeemɔi lɛ saa amɛhefatalɔi lɛ ahe? Yoo ko ni kɛ shihilɛ ni tamɔ nɛkɛ miikpe lɛ kɛɛ akɛ: “Beni mina akɛ miwu ená dekã eha yoo kroko ko yɛ asafo lɛ mli ni egbalaa ejwɛŋmɔ kɛyaa enɔ babaoo lɛ, eye mi awui. Eha minu he akɛ mihe bɛ sɛɛnamɔ.”\n14. (a) Mɛɛ gbalashihilɛ mli gbɛnaa nii 1 Mose 2:24 tsĩɔ tã? (b) Mɛɛ sane esa akɛ wɔbi wɔhe?\n14 Shishinumɔ yɛ he akɛ yoo nɛɛ kɛ mɛi krokomɛi ní kɛ shihilɛ ni tamɔ nɛkɛ kpeɔ yɛ amɛgbalashihilɛ mli lɛ aaanu piŋmɔ he. Amɛhefatalɔi lɛ ekpoo gbalashihilɛ he gbɛtsɔɔmɔ ni he hiaa ni Nyɔŋmɔ kɛha akɛ: ‘Nuu aaashĩ etsɛ kɛ enyɛ, ni eeekpɛtɛ eŋa he.’ (1 Mose 2:24) Eji anɔkwale akɛ mɛi ni ebote gbalashihilɛ mli lɛ yaa nɔ amɛjieɔ bulɛ kpo amɛtsɔɔ amɛfɔlɔi moŋ; shi eji Nyɔŋmɔ gbɛjianɔtoo akɛ amɛkɛ amɛhefatalɔi lɛ ahiamɔ nii aye klɛŋklɛŋ gbɛhe. Nakai nɔŋŋ Kristofoi sumɔɔ nanemɛi Kristofoi waa; shi esa akɛ amɛtsu amɛhefatalɔi lɛ ahe sɔ̃i ni kamɔ amɛnɔ lɛ ahe nii klɛŋklɛŋ. No hewɔ lɛ, kɛ́ Kristofoi ni ebote gbalashihilɛ mli lɛ ná dekã tsɔ amɛha Kristofoi krokomɛi loo amɛkɛ amɛ bɔ fe nine lɛ, ekɛ naagba baa amɛkɛ amɛhefatalɔi lɛ ateŋ, titri lɛ kɛ́ esoro mɛi nɛɛ abɔɔ su lɛ. Ani enɛ baanyɛ afee yiŋtoo hewɔ ni okɛ naagba kpeɔ yɛ ogbala lɛ mli lɛ? Bi ohe akɛ, ‘Ani yɛ anɔkwale mli lɛ mináa dekã mihaa mihefatalɔ lɛ, miboɔ lɛ toi, ni mijieɔ suɔmɔ kpo mitsɔɔ lɛ taakɛ ebiɔ ni mafee lɛ?’\n15. Taakɛ Mateo 5:28 lɛ tsɔɔ lɛ, mɛni hewɔ esaaa akɛ Kristofoi ni ebote gbalashihilɛ mli lɛ kɛ mɔ ko ni esoro ebɔɔ su lɛ bɔɔ gbagbalii lɛ?\n15 Kɛfata he lɛ, Kristofoi ni ebote gbalashihilɛ mli ni náa be babaoo amɛhaa mɔ ko ni esoro ebɔɔ su ni ejeee amɛhefatalɔ lɛ miiyɛ mu amɛmiiwo la mli. Dɔlɛ sane ji akɛ, Kristofoi ni ebote gbalashihilɛ mli lɛ ateŋ mɛi komɛi ená nuu kɛ yoo teŋ suɔmɔ henumɔi amɛha mɛi ni amɛkɛbɔɔ waa lɛ. (Mateo 5:28) Suɔmɔ henumɔi nɛɛ eha amɛkɛ amɛhe ewo nifeemɔi ni haaa gbala lɛ hiɛ aba nyam kwraa lɛ mli. Susumɔ nɔ ni bɔfo Paulo wie yɛ sane nɛɛ he lɛ he okwɛ.\n“AKABULE GBALA SAA”\n16. Mɛɛ kɔkɔ ni kɔɔ gbalashihilɛ he Paulo bɔ?\n16 Beni Paulo kɛ gbɛtsɔɔmɔ ha akɛ “awo gbala hiɛ nyam” lɛ sɛɛ nɔŋŋ ni ebɔ kɔkɔ akɛ: “Akabule gbala saa hu; shi ajwamaŋbɔlɔi kɛ gbalaŋkulɔi lɛ, Nyɔŋmɔ baakojo amɛ.” (Hebribii 13:4) Wiemɔ ni ji “gbala saa” ni Paulo kɛtsu nii lɛ kɔɔ bɔlɛnamɔ he. Bɔlɛnamɔ yɛ gbalashihilɛ mli ‘buleee mɔ,’ eji nifeemɔ ni he tse. No hewɔ lɛ, Kristofoi boɔ wiemɔi ni ajɛ mumɔŋ aŋma lɛ toi akɛ: ‘Ná oblahiiaŋ ŋa lɛ he miishɛɛ.’—Abɛi 5:18.\n17. (a) Mɛni hewɔ esaaa akɛ je lɛ susumɔ yɛ gbalafitemɔ he lɛ náa bɔ ni Kristofoi buɔ gbalafitemɔ amɛhaa lɛ nɔ hewalɛ lɛ? (b) Mɛɛ gbɛ nɔ wɔbaanyɛ wɔtsɔ wɔkase Hiob nɔkwɛmɔnɔ lɛ?\n17 Kɛ́ mɔ ko kɛ mɔ ko ni jeee ehefatalɔ lɛ ná bɔlɛ lɛ, no tsɔɔ akɛ ebuuu jeŋba he mlai ni Nyɔŋmɔ ewo lɛ kwraa. Eji anɔkwale akɛ ŋmɛnɛ lɛ, mɛi pii enaaa tɔmɔ ko yɛ gbalafitemɔ he. Shi esaaa akɛ susumɔi ni adesai krokomɛi hiɛ yɛ gbalafitemɔ he lɛ náa bɔ ni Kristofoi buɔ gbalafitemɔ amɛhaa lɛ nɔ hewalɛ. Amɛle akɛ ‘Nyɔŋmɔ ji mɔ ni baakojo ajwamaŋbɔlɔi kɛ gbalaŋkulɔi,’ shi jeee adesa ko. (Hebribii 10:31; 12:29) Enɛ hewɔ lɛ, anɔkwa Kristofoi hiɔ shi yɛ Yehowa susumɔ ni kɔɔ gbalafitemɔ he lɛ anaa. (Kanemɔ Romabii 12:9) Kaimɔ akɛ blematsɛ Hiob wie akɛ: “Kpaŋmɔ mikɛ mihiŋmɛii kpaŋ.” (Hiob 31:1) Hɛɛ, anɔkwa Kristofoi kudɔɔ amɛhiŋmɛi ni amɛkwɛɛɛ mɛi ni esoro amɛbɔɔ su ni jeee amɛhefatalɔi lɛ po yɛ gbɛ ni baaha amɛhe afee amɛ akɔnɔ nɔ, bɔni afee ni amɛkafite gbala.—Kwɛmɔ Saji Krokomɛi ni Fata He ni yitso ji “Nɔ ni Biblia lɛ Kɛɔ Yɛ Gbalamlitsemɔ kɛ Mligbalamɔ He” lɛ.\n18. (a) Te gbalafitemɔ ji hiɛdɔɔ sane yɛ Yehowa hiɛ ha tɛŋŋ? (b) Mɛɛ gbɛ nɔ gbalafitemɔ tamɔ wɔŋjamɔ nɔŋŋ?\n18 Te gbalafitemɔ ji hiɛdɔɔ sane yɛ Yehowa hiɛ ha tɛŋŋ? Mose Mla lɛ yeɔ ebuaa wɔ ni wɔnaa Yehowa susumɔi yɛ gbalafitemɔ he. Yɛ Israel lɛ, gbalafitemɔ kɛ wɔŋjamɔ fata nibii ni kɛ́ mɔ ko kɛ ehe wo mli lɛ agbeɔ lɛ lɛ ahe. (3 Mose 20:2, 10) Ani oona akɛ gbalafitemɔ tamɔ wɔŋjamɔ nɔŋŋ? Kɛ́ Israelnyo ko kɛ ehe wo wɔŋjamɔ mli lɛ, eku kpaŋmɔ ni ekɛ Yehowa efee lɛ mli. Nakai nɔŋŋ hu kɛ́ Israelnyo ko fite gbala lɛ eku kpaŋmɔ ni ekɛ ehefatalɔ lɛ efee lɛ mli. Wɔŋjalɔ lɛ kɛ gbalafitelɔ lɛ fɛɛ eye kutumpɔo sane. (2 Mose 19:5, 6; 5 Mose 5:9; kanemɔ Maleaki 2:14) No hewɔ lɛ, kpa yɛ mɛi enyɔ lɛ fɛɛ he yɛ Yehowa, Nyɔŋmɔ anɔkwafo ni anyɛɔ amuɔ afɔɔ enɔ lɛ hiɛ.—Lala 33:4.\n19. Mɛni baanyɛ awo wɔfai shi ni wɔtswa akɛ wɔkɛ wɔhe woŋ gbalafitemɔ mli lɛ mli hewalɛ, ni mɛni hewɔ?\n19 Eji anɔkwale akɛ, Kristofoi bɛ Mose Mla lɛ shishi. Shi kɛ́ amɛha ehi amɛjwɛŋmɔ mli akɛ yɛ blema Israel lɛ gbalafitemɔ ji esha ni yɔɔ hiɛdɔɔ lɛ, ebaanyɛ ewo amɛfai shi ni amɛtswa akɛ amɛkɛ amɛhe woŋ mli lɛ mli hewalɛ. Mɛni hewɔ? Susumɔ nɔkwɛmɔnɔ nɛɛ he okwɛ: Ani obaaya sɔlemɔtsu ko mli, ni oyakula shi, ni osɔle yɛ amaga ko hiɛ? Obaakɛɛ akɛ ‘dabida!’ Shi kɛ́ mɔ ko kɛɛ akɛ kɛ́ ofee nakai lɛ ebaaha bo shika pii lɛ, ani obaafee nakai? Obaaha hetoo akɛ, ‘Enɛ akagbale mi fɔ̃ɔŋfɔ̃!’ Hɛɛ, ebɛ anɔkwa Kristofoi ajwɛŋmɔ mli kwraa akɛ amɛbaajá amaga koni amɛkɛkwa Yehowa. Nakai nɔŋŋ esa akɛ Kristofoi ahi kwraa akɛ amɛaakwa Yehowa, amɛ-Nyɔŋmɔ lɛ kɛ amɛhefatalɔi kɛtsɔ gbalafitemɔ nɔ, ekɔɔɔ he eko nɔ ni tsirɛɔ amɛ ni amɛfee esha nɛɛ. (Lala 51:3, 6; Kolosebii 3:5) Wɔsumɔŋ kɔkɔɔkɔ akɛ wɔɔfee nɔ ko ni baaha Satan aná miishɛɛ, ní kɛ heguɔgbee kpele aaaba Yehowa kɛ egbɛjianɔtoo ni yɔɔ krɔŋkrɔŋ ni ji gbalashihilɛ lɛ nɔ.\nBƆ NI OOOFEE OWAJE WEKUKPÃA NI KÃ OKƐ OHEFATALƆ LƐ TEŊ LƐ\n20. Mɛni yaa nɔ yɛ gbalashihilɛi komɛi amli? Okɛ enɛ he nɔkwɛmɔnɔ aha.\n20 Yɛ ohe ni oootsi kɛjɛ nifeemɔi ni wooo gbala hiɛ nyam lɛ ahe lɛ sɛɛ lɛ, mɛɛ nibii obaanyɛ ofee kɛtsĩɛ suɔmɔ ni oyɔɔ kɛha ohefatalɔ lɛ hiɛ? Kɛha hetoo lɛ, okɛ gbalashihilɛ lɛ ato tsũ he. No sɛɛ lɛ, okɛ mlijɔlɛ wiemɔi, nifeemɔi ni ajɛɔ nilee mli afeɔ, kɛ nibii krokomɛi ni yɔɔ nyam ní gbalashihilɛ mli hefatalɔi feɔ kɛhaa amɛhe lɛ ato nibii ni haa tsũ ko feɔ fɛo lɛ he. Kɛ́ onuɔ he akɛ wekukpãa gbagbalii kã okɛ ohefatalɔ lɛ teŋ lɛ, no lɛ ogbalashihilɛ lɛ tamɔ tsũ ko ní awula lɛ fɛfɛo ni haa mɔ tsui nyɔɔ emli. Kɛ́ suɔmɔ ní nyɛyɔɔ lɛ he jɔ lɛ, nibii ní haa nyɛgbalashihilɛ lɛ feɔ nɔ ni yɔɔ akɔnɔ lɛ laajeɔ fiofio, ni ebaaha nyɛgbalashihilɛ lɛ afee nɔ ni bɛ akɔnɔ, tamɔ tsũ ko ni asako emli kɛ ehewɔŋ. Akɛni oosumɔ ni obo Nyɔŋmɔ famɔ akɛ “awo gbala hiɛ nyam” lɛ toi hewɔ lɛ, no baatsirɛ bo koni ofee tsakemɔi. Hɛɛ, sɛɛnamɔ yɛ he akɛ aaasaa nɔ ko ni adɔɔ he ni abuɔ waa lɛ. Te obaafee tɛŋŋ ofee nakai? Nyɔŋmɔ Wiemɔ lɛ kɛɔ akɛ: “Nilee akɛmaa tsu, ni sanesɛɛkɔmɔ akɛhaa edamɔɔ shi, ni nilee akɛhaa piaiaŋ yimɔɔ kɛ nii ni jara wa ni yɔɔ fɛo fɛɛ.” (Abɛi 24:3, 4) Susumɔ bɔ ni abaanyɛ akɛ wiemɔi nɛɛ ato gbalashihilɛ he lɛ he okwɛ.\n21. Mɛɛ gbɛ nɔ wɔbaanyɛ wɔha wekukpãa ni kã wɔkɛ wɔhefatalɔi lɛ ateŋ lɛ mli awa fiofio? (Kwɛmɔ akrabatsa ni yitso ji “ Te Mafee Tɛŋŋ Maha Migbalashihilɛ lɛ Asɔ?” lɛ hu.)\n21 ‘Nii ní jara wa’ ni haa miishɛɛ hiɔ gbalashihilɛ mli lɛ ateŋ ekomɛi ji sui tamɔ anɔkwa suɔmɔ, Nyɔŋmɔ gbeyeishemɔ, kɛ hemɔkɛyeli ni mli wa. (Abɛi 15:16, 17; 1 Petro 1:7) Sui nɛɛ haa wekukpãa gbagbalii hiɔ gbalashihilɛ mli hefatalɔi ateŋ. Shi ani okadi gbɛ ni atsɔ nɔ aha piai ni atsi tã yɛ Abɛi 24:4 lɛ amli yimɔ obɔbɔ kɛ nibii ni jara wa lɛ? “Nilee.” Hɛɛ, kɛ́ akɛ Biblia mli nilee tsu nii lɛ, ebaanyɛ etsake mɛi asusumɔi ni etsirɛ amɛ koni amɛtsĩɛ suɔmɔ ni no mli lɛ amɛyɔɔ kɛha amɛhe lɛ hiɛ. (Romabii 12:2; Filipibii 1:9) No hewɔ lɛ, be fɛɛ be ni okɛ ohefatalɔ lɛ aaafee ekome kɛkase nii ni nyɛaajɛ mlijɔlɛ mli nyɛsusu Biblia mli sane ko, tamɔ daa gbi ŋmalɛ ko ni kɔɔ gbalashihilɛ he loo gbalashihilɛ he sane ko ni ajɛ Biblia lɛ mli aŋma ni yɔɔ Buu-Mɔɔ loo Awake! lɛ mli lɛ he lɛ, etamɔ nɔ ni nyɛmiisusu nibii fɛfɛji ni akɛsaa tsũ mli ní baanyɛ aha nyɛtsũ lɛ mli afee fɛo lɛ ahe. Kɛ́ suɔmɔ ní nyɛyɔɔ kɛha Yehowa lɛ tsirɛ nyɛ ni nyɛkɛ ŋaawoo ni kɔɔ gbalashihilɛ he ni nyɛsusu he lɛ tsu nii lɛ, yɛ mfonirifeemɔ mli lɛ nyɛmiihã ‘piai’ lɛ miiyimɔ kɛ nibii fɛfɛji. Enɛ baanyɛ aha nyɛsaa nyɛná miishɛɛ kɛ suɔmɔ ni tsutsu lɛ nyɛyɔɔ yɛ nyɛgbalashihilɛ lɛ mli lɛ ekoŋŋ.\n22. Te wɔbaanu he wɔha tɛŋŋ kɛ́ wɔbɔ mɔdɛŋ wɔtsu wɔgbɛfaŋnɔ koni wekukpãa ni kã wɔkɛ wɔhefatalɔi lɛ ateŋ lɛ mli awa lɛ?\n22 Hɛɛ, nibii fɛfɛji ni okɛaawo mfonirifeemɔŋ pia lɛ mli fiofio lɛ baanyɛ ehe be kpalaŋŋ, ni ebiɔ mɔdɛŋbɔɔ. Shi, kɛ́ obɔ mɔdɛŋ otsu ogbɛfaŋnɔ lɛ, otsui baanyɔ omli jogbaŋŋ ejaakɛ ole akɛ oobo Biblia mli famɔ akɛ, “mɔ fɛɛ mɔ kɛ woo aha enaanyo tsutsu” lɛ toi. (Romabii 12:10; Lala 147:11) Nɔ ni fe fɛɛ lɛ, kɛ́ obɔ mɔdɛŋ jogbaŋŋ kɛwo ogbalashihilɛ lɛ hiɛ nyam lɛ, ebaaha ohi Nyɔŋmɔ suɔmɔ lɛ mli.\n^ kk. 6 Kukuji ni tsɔ Paulo wiemɔ akɛ awo gbala hiɛ nyam lɛ hiɛ lɛ tsɔɔ akɛ no mli lɛ ekɛ gbɛtsɔɔmɔi komɛi ní gbalashihilɛ he ŋaawoo fata he lɛ miiha.—Hebribii 13:1-5.\nTE MAFEE TƐŊŊ MAHA MIGBALASHIHILƐ LƐ ASƆ?\nShishitoo mla: “Sa akɛ nyɛ hu nyɛteŋ mɔ fɛɛ mɔ asumɔ lɛ diɛŋtsɛ eŋa nakai, tamɔ lɛ diɛŋtsɛ ehe; koni ŋa lɛ hu ashé ewu.”—Efesobii 5:33.\nMɛɛ sui kpakpai mihefatalɔ lɛ yɔɔ, ni te mafee tɛŋŋ matsɔɔ akɛ mihiɛ sɔɔ lɛ?—Abɛi 14:1; 31:29; 1 Petro 3:1, 6; 4:8.\nAni miwoɔ mihefatalɔ lɛ hiɛ nyam kɛtsɔ mɔdɛŋ ni mibɔɔ koni manu esusumɔi kɛ ehenumɔi ashishi lɛ nɔ?—Filipibii 2:4.\nAni miyɛ he miishɛɛ akɛ maku mihiɛ mashwie mihefatalɔ lɛ fatɔi lɛ anɔ?—Mateo 6:14, 15.\nAni mijie hedɔɔ kpo mitsɔɔ mihefatalɔ lɛ etsɛ? —Salomo Lalai Amli Lala 2:9-14.\nMɛɛ mumɔŋ otii mikɛ mihefatalɔ lɛ tiuɔ sɛɛ?—Mateo 6:33, 34; 1 Korintobii 9:24-27.\nMɛɛ gbɛjianɔ manyɛ mato koni mikɛwo mihefatalɔ lɛ hewalɛ ni ekɛ mi afee ekome kɛkane Biblia lɛ ni wɔkwɛ daa gbi ŋmalɛ lɛ mli?


Israel Klɛŋklɛŋ Maŋtsɛ lɛ Nɔ Kɛbashi Nomŋɔɔ Mli yɛ Babilon | Biblia Mli Sane\nIsrael Klɛŋklɛŋ Maŋtsɛ lɛ Nɔ Kɛbashi Nomŋɔɔ Mli yɛ Babilon\nSaul bafee Israel klɛŋklɛŋ maŋtsɛ. Shi Yehowa kpoo lɛ, ni ahala David akɛ eye maŋtsɛ yɛ enajiaŋ. Wɔbaakase nibii babaoo ni kɔɔ David he. Ákɛ obalanyo lɛ, ekɛ obalaŋ Goliat wu yɛ ta mli. Yɛ sɛɛ mli lɛ, ejo foi kɛjɛ Maŋtsɛ Saul ni yeɔ awuŋa lɛ hiɛ. Ni yɛ no sɛɛ lɛ Abigail ni he yɔɔ fɛo lɛ tsĩ enaa koni ekafee nɔ ko ni jwɛŋmɔ bɛ mli.\nYɛ no sɛɛ lɛ, wɔbaakase nibii babaoo ni kɔɔ David binuu Salomo he, mɔ ni baye David sɛɛ akɛ Israel maŋtsɛ lɛ. Klɛŋklɛŋ maŋtsɛmɛi etɛ ni ye nɔ yɛ Israel lɛ ateŋ mɔ fɛɛ mɔ ye nɔ afii 40. Yɛ Salomo gbele sɛɛ lɛ, aja Israel mli enyɔ, afee lɛ kooyigbɛ maŋtsɛyeli kɛ wuoyigbɛ maŋtsɛyeli.\nAkutsei 10 maŋtsɛyeli ni yɔɔ kooyigbɛ lɛ hi shi afii 257 dani Asiriabii lɛ bakpata hiɛ. Yɛ no sɛɛ afii 133 lɛ, akpata wuoyigbɛ akutsei enyɔ maŋtsɛyeli lɛ hu hiɛ. Yɛ nɛkɛ be nɛɛ mli lɛ, akɛ Israelbii lɛ tee nomŋɔɔ mli yɛ Babilon. No hewɔ lɛ Fã EJWƐ lɛ wieɔ yinɔsane be afii 510 he sane, be mli ni nibii ni yɔɔ naakpɛɛ babaoo hoɔ yɛ wɔhiɛ lɛ.\nSaul—Israel Klɛŋklɛŋ Maŋtsɛ\nNyɔŋmɔ diɛŋtsɛ hala Saul akɛ maŋtsɛ, shi sɛɛ mli lɛ, ekwa lɛ. Nɔ ko ni he hiaa waa yɛ ni wɔbaanyɛ wɔkase yɛ Saul sane lɛ mli.\nNyɔŋmɔ Hala David\nMɛni Nyɔŋmɔ na yɛ David he ni gbalɔ Samuel enaaa?\nDavid hiɛ akromia pɛ, shi enyɛ egbe Goliat, ejaakɛ mɔ ko ni he wa kwraa fe Goliat fata ehe.\nNɔ Hewɔ ni Esa akɛ David Ajo Foi\nNo mli lɛ, Saul yɛ David he miishɛɛ waa. No hewɔ lɛ, mɛni ba ni agbɛnɛ lɛ eetao lɛ egbe lɛ?\nAbigail kɛ David\nAbigail tsɛ ewu lɛ buulu, shi ehere eyiwala dã.\nNɔ ni David fee kɛ nɔ ni efeee lɛ hãa wɔnaa akɛ, lɛɛlɛŋ esa mɔ ni awóɔ lɛ Israel maŋtsɛ.\nHaomɔ yɛ David Shia Lɛ\nTɔmɔ ko ni David yatɔ̃ lɛ kɛ naagbai pii ba lɛ kɛ eweku lɛ nɔ afii babaoo.\nAni ebaahã aja abifao lɛ mli enyɔ lɛɛlɛŋ?\nSalomo Ma Sɔlemɔtsu Lɛ\nSalomo le nii waa, shi akɔne eyiŋ ni eye kwashiasane ni efee nɔ ko ni ehiii kwraa.\nBe ni Yeroboam batsɔ maŋtsɛ lɛ, ehã maŋbii lɛ ku Nyɔŋmɔ mla lɛ mli.\nEfee aahu ni enine shɛ nɔ ni etaoɔ lɛ nɔ.\nMɛni hewɔ asraafoi baahã lalɔi ni ehiɛɛɛ klante loo tawuu nii ko kwraa lɛ anyiɛ amɛhiɛ kɛya ta?\nAni mɔ ko ni egbo lɛ baanyɛ aba wala mli ekoŋŋ? Hɛɛ! Eko ba yɛ blema.\nYona kase akɛ, esa akɛ efee nɔ fɛɛ nɔ ni Yehowa kɛɔ lɛ lɛ, ni enɛ he miihia waa.\nKlɛŋklɛŋ paradeiso lɛ edaaa; shi paradeiso nɛɛ baakpele shikpɔŋ lɛ nɔ fɛɛ.\nYɛ gbɛkɛ kome pɛ mli lɛ, ŋwɛibɔfo ko gbe Asiria asraafoi 185,000 sɔŋŋ.\nBe ni Yosia ji oblanyo fioo lɛ, efee nɔ ko ni biɔ ekãa waa.\nNuu ko ni Sheee Gbeyei\nBe ni Nyɔŋmɔ wó Yeremia gbalɔ lɛ, Yeremia kɛɛ gbekɛ ji lɛ ni enyɛŋ etsu, shi Nyɔŋmɔ enaaa lɛ nakai.\nEyɛ mli akɛ amɛbɛ amɛfɔlɔi amasɛi moŋ, shi amɛfee nɔ ni ja.\nÁkpata Yerusalem Hiɛ\nMɛni hewɔ Nyɔŋmɔ hã Babilonbii lɛ, ni ji Israelbii lɛ ahenyɛlɔi lɛ, bakpãtã Yerusalem hiɛ?\nKɛmaje Mɔ Ko Kɛmaje Mɔ Ko Israel Klɛŋklɛŋ Maŋtsɛ lɛ Nɔ Kɛbashi Nomŋɔɔ Mli yɛ Babilon\nFã 4—Israel Klɛŋklɛŋ Maŋtsɛ lɛ Nɔ Kɛbashi Nomŋɔɔ Mli yɛ Babilon\nmy fã 4


Ohiɛ Asɔ Bɔ ni Yehowa Feɔ Ejurɔ kɛ Bɔ ni Enuɔ Nii Ashishi Lɛ | Nikasemɔ\n“Yehowa hi ha mɛi fɛɛ, ni emusuŋ tsɔɔ lɛ yɛ enitsumɔi lɛ fɛɛ he.”—LALA 145:9.\nMɛɛ Yehowa sui enyɔ komɛi ni asumɔɔ waa wɔsusu he yɛ nikasemɔ nɛɛ mli?\nMɛɛ gbɛi komɛi anɔ wɔbaanyɛ wɔtsɔ wɔkase bɔ ni Yehowa feɔ ejurɔ lɛ?\nMɛɛ gbɛi anɔ wɔbaanyɛ wɔtsɔ wɔkase bɔ ni Yehowa nuɔ nii ashishi lɛ?\n1, 2. Mɛni wɔbaakã he wɔfee kɛya naanɔi anaanɔ?\nNYƐMI YOO ko ni atsɛɔ lɛ Monika ni bote gbalashihilɛ mli aaafee afii 35 nɛ lɛ wie akɛ: “Mile miwu jogbaŋŋ, ni lɛ hu ele mi jogbaŋŋ. Shi afii babaoo ni wɔkɛhi shi nɛɛ fɛɛ sɛɛ lɛ, wɔmiikase nibii hei yɛ wɔhe lolo!” Wɔteŋ mɛi babaoo baanyɛ awie nakai nɔŋŋ yɛ wɔwumɛi, wɔŋamɛi, loo wɔnanemɛi ahe.\n2 Wɔsumɔɔ akɛ wɔle mɛi ni wɔsumɔɔ amɛ lɛ ahe nii babaoo. Shi wɔyɛ he miishɛɛ waa akɛ wɔbaale Yehowa, ni ji wɔnaanyo ni fe fɛɛ lɛ he nii babaoo. Wɔnyɛŋ wɔle ehe nɔ fɛɛ nɔ kɔkɔɔkɔ. (Rom. 11:33) Wɔbaakã he wɔkase Yehowa sui lɛ ahe nii kɛyashi naanɔi anaanɔ, ni wɔbaaná hiɛsɔɔ babaoo wɔha esui lɛ.—Jaj. 3:11.\n3 Nikasemɔ ni tsɔ hiɛ lɛ ye ebua wɔ ni wɔná hiɛsɔɔ babaoo wɔha Yehowa sui lɛ ateŋ enyɔ, bɔ ni anyɛɔ abɛŋkɛɔ lɛ kɛ bɔ ni ekwɛɛɛ hiɛaŋ lɛ. Yɛ nikasemɔ nɛɛ mli lɛ, wɔbaasusu Yehowa sui ni asumɔɔ waa lɛ ateŋ enyɔ hu ahe, nomɛi ji, bɔ ni efeɔ ejurɔ kɛ bɔ ni enuɔ nii ashishi lɛ. Enɛ baaye abua wɔ ni wɔbaana akɛ, “Yehowa hi ha mɛi fɛɛ, ni emusuŋ tsɔɔ lɛ yɛ enitsumɔi lɛ fɛɛ he.”—Lala 145:9.\nYEHOWA FEƆ EJURƆ\n4. Kɛ́ akɛɛ mɔ ko feɔ ejurɔ lɛ, te atsɔɔ tɛŋŋ?\n4 Kɛ́ akɛɛ mɔ ko feɔ ejurɔ lɛ, te atsɔɔ tɛŋŋ? Yesu wiemɔi ni yɔɔ Bɔfoi lɛ Asaji 20:35 lɛ akɛ: “Nɔhamɔ mli yɛ jɔɔmɔ fe hemɔ” lɛ baaye abua wɔ ni wɔná sanebimɔ nɛɛ hetoo. Yesu tsɔ wiemɔi ni shishinumɔ waaa nɛɛ nɔ eha ana nɔ tuuntu ni ejurɔfeemɔ tsɔɔ. Ejurɔfeelɔ ji mɔ ko jɛɔ esuɔmɔ mli ekɛ ebe, enyɛmɔ, kɛ enibii shãa afɔle yɛ mɛi krokomɛi ahewɔ—ni efeɔ enɛ kɛ miishɛɛ. Jeee nii ni mɔ ko kɛkeɔ lɛ dalɛ loo ejara ji nɔ ni feɔ lɛ ejurɔfeelɔ, shi moŋ etsui mli ni ejɛɔ ekeɔ nii lɛ. (Nyɛkanea 2 Korintobii 9:7.) Mɔ ko bɛ ni feɔ ejurɔ fe Yehowa, ni ji “miishɛɛ Nyɔŋmɔ” lɛ.—1 Tim. 1:11, NW.\n5. Mɛɛ gbɛi anɔ Yehowa tsɔɔ akɛ eji ejurɔfeelɔ?\n5 Mɛɛ gbɛi anɔ Yehowa tsɔɔ akɛ eji ejurɔfeelɔ? Ehaa adesai fɛɛ, ni mɛi ni jáaa lɛ lɛ po fata he lɛ amɛhiamɔ nii. Lɛɛlɛŋ, ‘Yehowa hi ha mɛi fɛɛ.’ Ehaa “ehulu teɔ shi yɛ mɛi fɔji kɛ mɛi kpakpai anɔ, ni ehaa nugbɔ nɛɔ yɛ jalɔi kɛ mɛi ni bɛ jalɛ lɛ anɔ.” (Mat. 5:45) No hewɔ ni beni bɔfo Paulo kɛ mɛi ni heee yeee lɛ wieɔ lɛ, enyɛ ekɛɛ amɛ akɛ, Yehowa feɔ “ejurɔ ni ehaa nugbɔ jɛɔ ŋwɛi nɛɔ haa nyɛ, kɛ afii ni baa nii pii hu, ekɛ ŋmaa kɛ miishɛɛ woɔ nyɛtsuiiaŋ obɔ.” (Bɔf. 14:17) Enɛ tsɔɔ faŋŋ akɛ Yehowa feɔ adesai fɛɛ ejurɔ.—Luka 6:35.\n6, 7. (a) Namɛi Yehowa yɔɔ he miishɛɛ akɛ eha amɛ amɛhiamɔ nii? (b) Mɛɛ nɔkwɛmɔnɔ tsɔɔ akɛ Nyɔŋmɔ haa etsuji amɛhiamɔ nii?\n6 Yehowa yɛ he miishɛɛ waa akɛ ebaaha etsuji amɛhiamɔ nii. Maŋtsɛ David wie akɛ: “Sá lɛ gbekɛ ji mi ni agbɛnɛ mitsɔ nuumo, shi minako jalɔ ko ni akwa lɛ loo ni eseshibii miisisɛ̃ aboloo pɛŋ.” (Lala 37:25) Kristofoi anɔkwafoi babaoo ená bɔ ni Yehowa kwɛɔ etsuji lɛ mli niiashikpamɔ. Ha wɔsusu nɔkwɛmɔnɔ ko he.\n7 Afii komɛi ni eho nɛ lɛ, be fɛɛ sɔɔlɔ ko ni atsɛɔ lɛ Nancy, ni tsuɔ nii yɛ niyelihe ko lɛ kɛ shihilɛ ko ni mli wa kpe. Nancy wie akɛ: “No mli lɛ, kɛ́ je tsɛre pɛ, mitsu nyɔmɔwoo lɛ egbo, ni miitao dɔlai 66 ní mikɛwo.” Etsa nɔ akɛ: “Mileee bɔ ni mafee maná shika lɛ. Misɔle yɛ he, ni mitee nitsumɔ. Nakai gbi lɛ gbɛkɛ lɛ, mikpaaa gbɛ akɛ mɛi baake mi shika pii, ejaakɛ eji otsi lɛ mli gbi ko ni mɛi efɔɔɔ niyelihe lɛ baa. Naakpɛɛ sane ji akɛ, mɛi babaoo ba niyelihe lɛ nakai gbɛkɛ lɛ. Beni mikpa ni mibua shika fɛɛ ni ake mi lɛ naa lɛ, miná dɔlai 66.” Sane nɛɛ ha Nancy yiŋ tsɔ akɛ Yehowa ha lɛ nɔ ni etaoɔ lɛ pɛpɛɛpɛ.—Mat. 6:33.\n8. Mɛni ji nikee nii ni fe fɛɛ ni Yehowa kɛha?\n8 Nikee nii ni fe fɛɛ ni Yehowa kɛha lɛ yɛ kɛha mɔ fɛɛ mɔ. Mɛni ji no? No ji e-Bi lɛ kpɔmɔ afɔleshaa lɛ. Yesu kɛɛ akɛ: “Nɛkɛ Nyɔŋmɔ sumɔ je lɛ, akɛ eŋɔ ebi koome lɛ eha, koni mɔ fɛɛ mɔ ni heɔ enɔ yeɔ lɛ hiɛ akakpata, shi moŋ ená naanɔ wala.” (Yoh. 3:16) Yɛ ŋmalɛ nɛɛ mli lɛ, “je lɛ” damɔ shi kɛha adesai fɛɛ. No hewɔ lɛ, nikee nii ni fe fɛɛ ni Yehowa kɛha lɛ yɛ kɛha mɛi fɛɛ ni sumɔɔ. Mɛi ni heɔ Yesu nɔ amɛyeɔ lɛ baaná naanɔ wala! (Yoh. 10:10) Enɛ ji odaseyeli ni fe fɛɛ ni tsɔɔ akɛ Yehowa ji ejurɔfeelɔ.\nFEEMƆ EJURƆ TAAKƐ YEHOWA FEƆ LƐ\nAwo Israelbii lɛ hewalɛ ni amɛkase bɔ ni Yehowa feɔ ejurɔ lɛ (Kwɛmɔ kuku 9)\n9. Te wɔɔfee tɛŋŋ wɔfee ejurɔ taakɛ Yehowa feɔ lɛ?\n9 Te wɔɔfee tɛŋŋ wɔfee ejurɔ taakɛ Yehowa feɔ lɛ? Yehowa ‘ŋɔɔ nibii fɛɛ ehaa wɔ babaoo, akɛ wɔye mli ŋɔɔmɔ’; no hewɔ lɛ esa akɛ wɔ hu ‘wɔnine akpɔ,’ koni mɛi krokomɛi aná miishɛɛ. (1 Tim. 6:17-19) Wɔyɛ he miishɛɛ akɛ wɔɔke wɔsuɔlɔi kɛ mɛi ni ehia amɛ lɛ nii. (Nyɛkanea 5 Mose 15:7.) Mɛni baaye abua wɔ ni wɔkai ni wɔfee mɛi ejurɔ? Naa nɔ ni nyɛmimɛi komɛi feɔ: Be fɛɛ be ni mɔ ko baake amɛ nɔ ko lɛ, amɛnaa lɛ akɛ eji hegbɛ ni amɛná ni amɛ hu amɛkɛaafee mɔ ko ejurɔ. Yehowa webii lɛ ateŋ mɛi babaoo haa mɔ nɔ waa.\n10. Mɛni ji gbɛi ni hi fe fɛɛ ni wɔɔtsɔ nɔ wɔfee mɛi ejurɔ lɛ ateŋ ekome?\n10 Gbɛi ni hi fe fɛɛ ni wɔɔtsɔ nɔ wɔfee mɛi ejurɔ lɛ ateŋ ekome ji, ni wɔkɛ wɔbe kɛ wɔnyɛmɔ fɛɛ aye abua mɛi ni wɔwo amɛ hewalɛ. (Gal. 6:10) Bɔni afee ni wɔna kɛji wɔmiibɔ mɔdɛŋ yɛ enɛ gbɛfaŋ lɛ, wɔbaanyɛ wɔbi wɔhe akɛ: ‘Ani mɛi naa mi akɛ misumɔɔ ni mikɛ mihe aha, ni mabo amɛ toi? Kɛ́ mɔ ko bi ni miye mibua lɛ kɛtsu nɔ ko loo miyahe nɔ ko miha lɛ lɛ, ani mikɛ mihe haa? Mɛɛ be mijie miwekunyo ko loo misafoŋnyo ko yi?’ Kɛ́ ‘wɔhaa’ mɔ nɔ lɛ, ehaa wɔbɛŋkɛɔ Yehowa kɛ wɔnanemɛi kpaakpa.—Luka 6:38; Abɛi 19:17.\n11. Mɛɛ gbɛi komɛi anɔ wɔbaanyɛ wɔtsɔ wɔfee Yehowa ejurɔ?\n11 Wɔbaanyɛ wɔfee Yehowa hu ejurɔ. Biblia lɛ kɛɔ akɛ: “Okɛ onii ni oyɔɔ . . . awo Yehowa hiɛ nyam.” (Abɛi 3:9) ‘Nii ni wɔyɔɔ’ lɛ ekomɛi ji wɔbe, wɔnyɛmɔ, kɛ wɔshika ní wɔbaanyɛ wɔkɛtsu nii yɛ esɔɔmɔ lɛ mli lɛ. Gbekɛbii po baanyɛ akase bɔ ni akeɔ Yehowa nii. Nyɛmi nuu ko ni atsɛɔ lɛ Jason lɛ kɛɛ akɛ: “Kɛ́ wɔweku lɛ yaatsu onia yɛ Maŋtsɛyeli Asa lɛ nɔ lɛ, wɔhaa wɔbii lɛ kɛ shika lɛ yawoɔ oniatsumɔ adeka lɛ mli. Eŋɔɔ amɛnaa akɛ amɛaafee nakai, ejaakɛ taakɛ amɛ diɛŋtsɛ amɛwie lɛ, ‘amɛkɛ nɔ ko miiha Yehowa.’” Kɛ́ gbekɛbii nu he kɛjɛ amɛgbekɛbiiashi tɔ̃ɔ akɛ kɛ́ amɛke Yehowa nɔ ko lɛ amɛnáa miishɛɛ lɛ, amɛbaaya nɔ amɛfee nakai kɛ́ amɛdara.—Abɛi 22:6.\nYEHOWA NUƆ NII ASHISHI\n12. Kɛ́ akɛɛ mɔ ko nuɔ nii ashishi lɛ, te atsɔɔ tɛŋŋ?\n12 Yehowa sui ni asumɔɔ waa lɛ ateŋ ekome hu ji bɔ ni enuɔ nii ashishi lɛ. Kɛ́ akɛɛ mɔ ko nuɔ nii ashishi lɛ, te atsɔɔ tɛŋŋ? (Tito 3:1, 2) Mɔ ni nuɔ nii ashishi lɛ sumɔɔ akɛ eŋmɛɛ sane he. Efeee shɛii yɛ mla lɛ kɛnitsumɔ he be fɛɛ be, ni ebɛ kpɛŋŋ. Moŋ lɛ, ekɛ mɛi yeɔ yɛ mlihilɛ mli, ni ebɔɔ mɔdɛŋ akɛ ebaanu shihilɛ ni amɛyɔɔ mli lɛ shishi. Eesumɔ ni ebo mɛi krokomɛi atoi, ní kɛ́ ebaahi po lɛ, eŋmɛ amɛ gbɛ ni amɛfee nɔ ni amɛtaoɔ.\n13, 14. (a) Mɛɛ gbɛ nɔ Yehowa tsɔɔ akɛ enuɔ nii ashishi? (b) Mɛni bɔ ni Nyɔŋmɔ kɛ Lot ye eha lɛ haa wɔkaseɔ yɛ niiashishinumɔ he?\n13 Mɛɛ gbɛ nɔ Yehowa tsɔɔ akɛ enuɔ nii ashishi? Esusuɔ bɔ ni etsuji nuɔ he amɛhaa lɛ he, ni bei pii lɛ, eŋmɛɔ amɛ gbɛ ni amɛtsu nɔ ko he nii yɛ gbɛ ni amɛsumɔɔ lɛ nɔ. Akɛ nɔkwɛmɔnɔ lɛ, susumɔ bɔ ni Yehowa kɛ nuu anɔkwafo Lot ye eha lɛ he okwɛ. Beni Yehowa kpɛ eyiŋ akɛ ebaakpata Sodom kɛ Gomora maji lɛ ahiɛ lɛ, ekɛɛ Lot ní ejo foi kɛya gɔji lɛ anɔ. Shi yɛ yiŋtoo ko hewɔ lɛ, Lot kpa lɛ fai ni eha eya he kroko. Bo lɛ susumɔ he okwɛ—Lot miikɛɛ Yehowa akɛ etsake gbɛtsɔɔmɔ ni ekɛha lɛ lɛ!—Nyɛkanea 1 Mose 19:17-20.\n14 Ewaaa kwraa akɛ mɔ ko aaamu sane naa akɛ Lot hemɔkɛyeli faaa loo etoi egbo. Ejaakɛ kulɛ Yehowa baanyɛ abaa Lot yi yɛ he fɛɛ he. Hewɔ lɛ kulɛ ehe ehiaaa ni Lot ashe gbeyei. Fɛɛ sɛɛ lɛ, Lot she gbeyei, ni Yehowa bo enibimɔ lɛ toi. Eŋmɛ Lot gbɛ ni ejo foi kɛtee maŋ ko ni kulɛ eto akɛ ebaakpata hiɛ lɛ mli. (Nyɛkanea 1 Mose 19:21, 22.) Enɛ tsɔɔ faŋŋ akɛ Yehowa bɛ kpɛŋŋ. Eŋmɛɔ sane he ni enuɔ nii ashishi.\n15, 16. Mɛɛ gbɛ nɔ Mose Mla lɛ haa anaa akɛ Yehowa nuɔ nii ashishi? (Kwɛmɔ mfoniri ni yɔɔ nikasemɔ lɛ shishijee lɛ.)\n15 Susumɔ nɔ ko hu ni yɔɔ Mose Mla lɛ mli ni tsɔɔ akɛ Yehowa nuɔ nii ashishi lɛ he okwɛ. Kɛji Israelnyo ko miiye ohia aahu akɛ enyɛɛɛ ekɛ too gwantɛŋ loo abotia ashã afɔle lɛ, ebaanyɛ ekɛ kosɛɛ okpoi enyɔ loo okpo bii enyɔ aha. Ni kɛji miiye ohia aahu akɛ enyɛɛɛ eha okpo bii enyɔ hu? Yehowa ŋmɛɔ gbɛ ni ehaa ma yɛ najiaŋ. Shi jeee ma ko kɛkɛ Yehowa bi ni amɛkɛba lɛ. Mla lɛ bi ni amɛkɛ “ma ni agbɛlɛ lɛ munyɔmunyɔ,” nɔ ni Israelbii lɛ kɛfeɔ mɛi gbɔ lɛ aba. (1 Mose 18:6, NW) Mɛni hewɔ enɛ he hiaa lɛ?—Nyɛkanea 3 Mose 5:7, 11.\n16 Ŋɔɔ lɛ akɛ oji Israelnyo ni miiye ohia. Beni okɛ ma fioo ni oyɔɔ lɛ tee kpee buu lɛ naa oyashã afɔle lɛ, ona Israelbii krokomɛi ni yɔɔ shika lɛ ni amɛkɛ kooloi miiba abashã afɔle. Ekolɛ ebaafee bo hiɛgbele akɛ okɛ nɔ ko bibioo nɛɛ miiba obashã afɔle. Shi nɔŋŋ ni okai akɛ, Yehowa buɔ ofɔleshaa lɛ akɛ nɔ ko ni jara wa waa. Mɛni hewɔ? Ejaakɛ, Yehowa bi ni okɛ ma ni agbɛlɛ lɛ munyɔmunyɔ, ni ji ma kpakpa lɛ aba. Etamɔ nɔ ni Yehowa miikɛɛ bo akɛ: ‘Mile akɛ onyɛŋ oha tamɔ mɛi krokomɛi lɛ moŋ, shi mile hu akɛ nɔ ni okɛhaa mi lɛ ji nɔ ni hi fe fɛɛ ni oyɔɔ.’ Sane nɛɛ tsɔɔ faŋŋ akɛ Yehowa nuɔ nii ashishi, ni ebiii babaoo fe bɔ ni etsuji baanyɛ aha.—Lala 103:14.\n17. Te Yehowa sumɔɔ ni wɔjá lɛ wɔha tɛŋŋ?\n17 Le ni wɔle akɛ Yehowa nuɔ nii ashishi, ni ekpɛlɛɔ wɔtsui muu fɛɛ mli ni wɔjɛɔ wɔjáa lɛ lɛ nɔ lɛ haa wɔtsui nyɔɔ wɔ mli. (Kol. 3:23) Nyɛmi yoo onukpa ko ni atsɛɔ lɛ Constance ni jɛ Italy lɛ kɛɛ akɛ: “Misumɔɔ waa akɛ mikɛ mɛi krokomɛi agba mi-Bɔlɔ lɛ he sane be fɛɛ be. No hewɔ ni miyaa nɔ mishiɛɔ ni mikɛ mɛi kaseɔ Biblia lɛ. Bei komɛi lɛ, edɔɔ mi waa akɛ minyɛɛɛ matsu babaoo yɛ migbɔmɔtsoŋ hewalɛnamɔ hewɔ. Shi mile akɛ Yehowa le he ni minyɛmɔ yawaa, esumɔɔ mi, ni ehiɛ sɔɔ nɔ ni minyɛɔ mitsuɔ lɛ.”\nKASEMƆ BƆ NI YEHOWA NUƆ NII ASHISHI LƐ\n18. Mɛni ji gbɛ kome ni fɔlɔi baanyɛ atsɔ nɔ akase Yehowa?\n18 Te wɔɔfee tɛŋŋ wɔkase bɔ ni Yehowa nuɔ nii ashishi lɛ? Susumɔ bɔ ni Yehowa kɛ Lot ye eha lɛ he ekoŋŋ okwɛ. Yehowa yɛ hegbɛ ni efãa Lot ni eya he fɛɛ he ni lɛ Yehowa lɛ esumɔɔ; shi ejɛ mlihilɛ mli ebo Lot toi. Ni Nyɔŋmɔ kpɛlɛ Lot nibimɔ lɛ nɔ. Kɛ́ fɔlɔ ji bo lɛ, ani obaanyɛ okase Yehowa nɔkwɛmɔnɔ lɛ? Ani obaanyɛ obo obii lɛ anibimɔ toi, ní kɛ́ eeehi po lɛ, okpɛlɛ nɔ oha amɛ? September 1, 2007 Buu-Mɔɔ lɛ wie akɛ, kɛ́ fɔlɔi komɛi miitao amɛwo mla ko yɛ shĩa lɛ, amɛkɛ amɛbii lɛ susuɔ he dã. Akɛ nɔkwɛmɔnɔ lɛ, ekolɛ fɔlɔi lɛ miitao amɛwo mla yɛ be ni esa akɛ amɛbii lɛ abashɛ shĩa gbɛkɛ lɛ he. Eyɛ mli akɛ fɔlɔi lɛ yɛ hegbɛ akɛ amɛbaakpɛ amɛyiŋ yɛ enɛ he moŋ, shi amɛbaanyɛ amɛkɛ amɛbii lɛ asusu he dani amɛto be pɔtɛɛ ko. Yɛ shihilɛi komɛi amli lɛ, fɔlɔi lɛ baanyɛ akpɛ amɛyiŋ akɛ amɛbaabo amɛbii lɛ atoi kɛji nakai feemɔ ekuuu Biblia mli shishitoo mla ko mli. Kɛ́ fɔlɔi kɛ amɛbii susu mlai ni amɛsumɔɔ ni amɛwo yɛ shĩa lɛ ahe lɛ, ebaaha gbekɛbii lɛ anu mlai lɛ ashishi jogbaŋŋ, ni amɛbaaye nɔ.\n19. Te asafoŋ onukpai aaafee tɛŋŋ akase bɔ ni Yehowa nuɔ nii ashishi lɛ?\n19 Asafoŋ onukpai hu bɔɔ mɔdɛŋ akɛ amɛbaakase bɔ ni Yehowa nuɔ nii ashishi lɛ kɛtsɔ shihilɛi amli ni nyɛmimɛi lɛ yɔɔ lɛ ni amɛsusuɔ he lɛ nɔ. Kaimɔ akɛ Yehowa bu Israelbii ohiafoi lɛ afɔleshaa lɛ akɛ ejara wa. Nakai nɔŋŋ nyɛmimɛi hii kɛ yei komɛi nyɛɛɛ atsu babaoo yɛ sɔɔmɔ nitsumɔ lɛ mli, ekolɛ yɛ gbɔmɔtsoŋ hewalɛnamɔ loo gbɔlɛ hewɔ. Shi kɛ́ nyɛmimɛi nɛɛ anijiaŋ je wui akɛni amɛnyɛɛɛ amɛtsu bɔ ni amɛtaoɔ lɛ hu? Asafoŋ onukpai lɛ baanyɛ ajɛ mlihilɛ mli amɛha amɛle akɛ Yehowa sumɔɔ amɛ yɛ amɛnyɛmɔ fɛɛ ni amɛkɛsɔmɔɔ lɛ lɛ hewɔ.—Mar. 12:41-44.\n20. Kɛ́ akɛɛ wɔnu nii ashishi lɛ, ani no tsɔɔ akɛ wɔtsu fioo pɛ yɛ Nyɔŋmɔ sɔɔmɔ lɛ mli? Tsɔɔmɔ mli.\n20 Shi esaaa akɛ wɔsusuɔ akɛ kɛ́ akɛɛ wɔnu nii ashishi lɛ, no tsɔɔ akɛ wɔbaana wɔhe mɔbɔ, ni wɔtsu fioo pɛ yɛ Nyɔŋmɔ sɔɔmɔ lɛ mli. (Mat. 16:22) Wɔsumɔŋ ni wɔtsu nɔ ko fioo be mli ni wɔbaanyɛ wɔtsu babaoo. Moŋ lɛ, esa akɛ wɔ fɛɛ ‘wɔpele’ Maŋtsɛyeli lɛ nibii lɛ ahe. (Luka 13:24) No hewɔ lɛ, esa akɛ wɔŋmɛ pɛpɛɛpɛ. Wɔkɛ wɔnyɛmɔ fɛɛ baatsu Nyɔŋmɔ sɔɔmɔ lɛ, ni nakai beaŋ nɔŋŋ lɛ, wɔbaaha ehi wɔjwɛŋmɔŋ akɛ Yehowa biii babaoo fe bɔ ni wɔbaanyɛ wɔha. Kɛ́ wɔfee nakai lɛ, wɔbaanyɛ wɔná nɔmimaa akɛ emii baashɛ ehe. Ani eŋɔɔɔ wɔnaa akɛ wɔmiisɔmɔ Nuŋtsɔ ni nuɔ nii ashishi tamɔ nɛkɛ? Wɔbaasusu Yehowa sui ni asumɔɔ waa lɛ enyɔ krokomɛi hu ahe yɛ nikasemɔ ni nyiɛ sɛɛ lɛ mli.—Lala 73:28.\n“Okɛ onii ni oyɔɔ . . . awo Yehowa hiɛ nyam.”—Abɛi 3:9 (Kwɛmɔ kuku 11)\n“Nɔ fɛɛ nɔ ní nyɛfeɔ lɛ, nyɛjiea nyɛmusuŋ nyɛtsua.”—Kol. 3:23 (Kwɛmɔ kuku 17)\nKɛmaje Mɔ Ko Kɛmaje Mɔ Ko Ohiɛ Asɔ Bɔ ni Yehowa Feɔ Ejurɔ kɛ Bɔ ni Enuɔ Nii Ashishi Lɛ


Esa akɛ Wɔfee Krɔŋkrɔŋ yɛ Wɔjeŋba Fɛɛ Mli | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Brazil Mumuii Awiemɔ Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombia Mumuii Awiemɔ Croatia Czech Dangme Denmark Drehu Dutch Efik Estonia Ewe Finland French Ga Garifuna Georgia Germany Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korea Korea Mumuii Awiemɔ Krio Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Mam Marathi Mauritia Creole Maya Mazatec (Huautla) Mexico Mumuii Awiemɔ Mixe (North Central) Mizo Mongolia Moore Nahuatl (Central) Ndebele Ndonga Nepali Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Totonac Tshiluba Tsonga Turkey Turkmen Turkmen (Cyrillic) Tuvalu Twi Tzotzil Ukrain Urdu Uruund Uzbek Venda Vietnam Wallis Waray-Waray Wayuunaiki Wolaita Xhosa Zande Zulu\n“Nyɛfea krɔŋkrɔŋ yɛ nyɛjeŋba fɛɛ mli.”—1 PETRO 1:15.\nMɛni hewɔ esaaa akɛ anɔkwa Kristofoi ŋmɛɔ saji ahe kɛsaa loo amɛgboɔ Nyɔŋmɔ nɔ toi lɛ?\nYɛ tai kɛ maŋkwramɔŋ saji agbɛfaŋ lɛ, mɛni wɔbaanyɛ wɔfee kɛtsɔɔ akɛ wɔfiɔ hegbɛ ni Yehowa yɔɔ akɛ Nɔyelɔ lɛ sɛɛ?\nMɛɛ gbɛ nɔ Hebribii 5:7, 11-14 lɛ baanyɛ aye abua wɔ koni wɔná jwɛŋmɔ ni ja yɛ Nyɔŋmɔ Wiemɔ lɛ ní wɔɔkase lɛ he?\n1, 2. (a) Mɛni Yehowa kpaa gbɛ yɛ ewebii adɛŋ? (b) Mɛɛ sanebimɔi nikasemɔ nɛɛ baahã hetoo?\nAKƐ mumɔ tsirɛ bɔfo Petro ni etsɛ sane yisɛɛ kɛjɛ Mose Wolo ni Ji Etɛ lɛ mli kɛtsɔɔ mli akɛ, esa akɛ Kristofoi afee krɔŋkrɔŋ tamɔ bɔ ni akpa gbɛ akɛ Israelbii lɛ afee krɔŋkrɔŋ lɛ nɔŋŋ. (Nyɛkanea 1 Petro 1:14-16.) Yehowa, ni ji ‘mɔ ni yɔɔ krɔŋkrɔŋ lɛ,’ kpaa mɛi ni afɔ amɛ mu lɛ kɛ “tooi krokomɛi” lɛ fɛɛ gbɛ akɛ amɛfee krɔŋkrɔŋ yɛ amɛjeŋba fɛɛ mli.—Yohane 10:16.\n2 Yɛ nikasemɔ nɛɛ mli lɛ, wɔbaasusu shishitoo mlai komɛi ni yɔɔ Mose Wolo ni Ji Etɛ lɛ mli ní baaye abua wɔ ní wɔle bɔ ni Nyɔŋmɔ naa krɔŋkrɔŋfeemɔ ehãa kɛ bɔ ni wɔɔfee wɔhi shi yɛ naa lɛ he. Kɛfata he lɛ, wɔbaaná hetoo wɔhã sanebimɔi nɛɛ: Te esa akɛ wɔna saji ahe ni aŋmɛɔ kɛsaa loo toigbele wɔhã tɛŋŋ? Mɛni Mose Wolo ni Ji Etɛ lɛ tsɔɔ wɔ yɛ hegbɛ ni Yehowa yɔɔ akɛ nɔyelɔ lɛ sɛɛ ni wɔɔfi lɛ he? Mɛni wɔbaanyɛ wɔkase yɛ afɔlei ni Israelbii lɛ shã lɛ mli?\nKWƐMƆ JOGBAŊŊ NI OKAŊMƐƐ SAJI AHE KƐSAA LOO OGBO TOI\n3, 4. (a) Mɛni hewɔ esaaa akɛ Kristofoi kuɔ amɛhiɛ amɛshwieɔ Biblia mli mlai kɛ shishitoo mlai anɔ lɛ? (b) Mɛni hewɔ esaaa akɛ wɔtɔɔ wɔhe owele loo wɔbɛɔ mɔ ko wɔwoɔ wɔmli lɛ?\n3 Kɛ́ wɔmiitao wɔsa Yehowa hiɛ lɛ, esa akɛ wɔbo emlai kɛ eshishitoo mlai lɛ toi, ni esaaa akɛ wɔŋmɛɔ saji ahe kɛsaa loo wɔgboɔ enɔ toi kɔkɔɔkɔ. Ŋmɛnɛ lɛ, wɔbɛ Mose Mla lɛ shishi, shi nakai Mla lɛ yeɔ ebuaa wɔ ni wɔnaa nɔ ni Yehowa sumɔɔ kɛ nɔ ni esumɔɔɔ. Akɛ nɔkwɛmɔnɔ lɛ, akɛɛ Israelbii lɛ akɛ: “Kaatɔ owele ni okabɛ omaŋbii lɛ eko owo omli; shi suɔmɔ onaanyo, taakɛ bɔ ni osumɔɔ bo diɛŋtsɛ ohe lɛ; miji Yehowa.”—3 Mose 19:18.\n4 Yehowa sumɔɔɔ ni wɔtɔɔ wɔhe owele loo wɔbɛɔ mɔ ko wɔwoɔ wɔmli. (Romabii 12:19) Kɛ́ wɔku wɔhiɛ wɔshwie Nyɔŋmɔ mlai kɛ eshishitoo mlai lɛ anɔ lɛ, Satan mii baashɛ ehe, ni no baagbe Nyɔŋmɔ gbɛ́i lɛ he guɔ. Kɛ́ mɔ ko fee wɔ dɔlɛ nii po lɛ, esaaa akɛ wɔmli fuɔ aahu akɛ wɔbɛɔ mɔ lɛ wɔwoɔ wɔmli. Biblia lɛ wieɔ wɔhe akɛ “sũ nii” ni akɛ jwetri ko ewo mli. Jwetri nɛɛ ji sɔɔmɔ nitsumɔ lɛ. (2 Korintobii 4:1, 7) Wɔsumɔɔɔ ni wɔkɛ mlifu, ní tamɔ asid lɛ woɔ nakai sũ nii kome too lɛ nɔŋŋ mli, oookɛɛ eji jwetri ko ni jara wa.\n5. Mɛni wɔbaanyɛ wɔkase yɛ nɔ ni akɛɛ Aaron akɛ ekafee be ni ebihii lɛ gboi lɛ mli? (Kwɛmɔ mfoniri ni yɔɔ nikasemɔ lɛ shishijee lɛ.)\n5 Awie shihilɛ ko ní kumɔ Aaron weku lɛ tsui waa lɛ he yɛ 3 Mose 10:1-11 lɛ. Yehowa hã la jɛ ŋwɛi ebakpata Aaron bihii Nadab kɛ Abihu hiɛ. Kɛkɛ ni Nyɔŋmɔ kɛɛ Aaron kɛ eweku lɛ akɛ amɛkafee nɔ ko kwraa kɛtsɔɔ akɛ amɛmiiye awerɛho. Enɛ ji hemɔkɛyeli he kaa diɛŋtsɛ! Ani oofee krɔŋkrɔŋ kɛtsɔ owekumɛi loo mɛi krokomɛi ní ashwie ni okɛ amɛ ebɔɔɔ lɛ nɔ?—Nyɛkanea 1 Korintobii 5:11.\n6, 7. (a) Mɛni he esa akɛ wɔsusu kɛji wɔmiikwɛ akɛ esa akɛ wɔya yookpeemɔ yɛ sɔlemɔtsu ko mli loo wɔkaya? (Kwɛmɔ shishigbɛ niŋmaa lɛ.) (b) Te wɔɔfee tɛŋŋ wɔgbala nɔ hewɔ ni wɔkɛ wɔhe wooo yookpeemɔ ko ni abaafee yɛ sɔlemɔtsu ko mli lɛ mli wɔtsɔɔ mɔ ko lɛ?\n6 Ekolɛ wɔkɛ shihilɛ ni wa tamɔ nɔ ni Aaron kɛ eweku lɛ kɛkpe lɛ ekpeŋ. Shi kɛ́ wɔwekunyo ko ni jeee Odasefonyo lɛ fɔ̃ wɔ nine koni wɔba eyookpeemɔ yɛ sɔlemɔtsu ko mli hu? Mla ko bɛ Biblia lɛ mli ni tsɔɔ akɛ wɔnyɛŋ wɔya, shi shishitoo mlai komɛi yɛ ni esa akɛ wɔsusu he be ni wɔkpɛɔ wɔyiŋ lɛ. *—Kwɛmɔ shishigbɛ niŋmaa lɛ.\n7 Ekolɛ yiŋ ni wɔkpɛ akɛ wɔbaafee nɔ ni Yehowa sumɔɔ, ní wɔya nɔ wɔfee krɔŋkrɔŋ lɛ baahã wɔwekumɛi lɛ ahiɛ afee amɛ yaa. (1 Petro 4:3, 4) Akɛni jeee wɔshwelɛ ji wɔfee nɔ ko ni baadɔ amɛ hewɔ lɛ, esa akɛ wɔkɛ amɛ awie yɛ mlijɔlɛ mli, shi esaaa ni wɔshiuɔ amɛ anɔkwale lɛ nɔ. Kɛ́ ebaahi lɛ, wɔkɛ amɛ awie enɛ he kɛtsɔ hiɛ kwraa, dani be ni abaafee nii lɛ ashɛ. Wɔbaanyɛ wɔda amɛ shi akɛ amɛfɔ̃ wɔ nine kɛhã yookpeemɔ lɛ. No sɛɛ lɛ, wɔbaanyɛ wɔkɛɛ amɛ akɛ, wɔmiitao ni amɛmii ashɛ amɛhe yɛ amɛyookpeemɔ gbi lɛ nɔ, ni akɛni kɛ́ wɔba ní wɔkɛ wɔhe wooo jamɔŋ nifeemɔi ni baaya nɔ yɛ jɛmɛ lɛ amli lɛ, ebaawo amɛ kɛ mɛi krokomɛi ni amɛfɔ̃ amɛ nine lɛ hiɛgbele hewɔ lɛ, wɔsumɔŋ akɛ wɔba. Enɛ ji gbɛ kome ni wɔbaanyɛ wɔtsɔ nɔ wɔtsi wɔhe kɛje nɔ ko ni baahã wɔŋmɛɛ wɔhemɔkɛyeli lɛ he kɛsaa lɛ he.\nFI HEGBƐ NI YEHOWA YƆƆ AKƐ NƆYELƆ LƐ SƐƐ\n8. Mɛɛ gbɛ nɔ Mose Wolo ni Ji Etɛ lɛ maa hegbɛ ni Yehowa yɔɔ akɛ Nɔyelɔ lɛ nɔ mi?\n8 Awie Nɔyelɔ ni Yehowa ji lɛ he waa yɛ Mose Wolo ni Ji Etɛ lɛ mli. Awie nɔ ni fe shii 30 yɛ Mose Wolo ni Ji Etɛ lɛ mli akɛ mlai lɛ jɛ Nyɔŋmɔ ŋɔɔ. Mose le enɛ, ni efee taakɛ Yehowa fã lɛ lɛ pɛpɛɛpɛ. (3 Mose 8:4, 5) Taakɛ Mose fee lɛ, esa akɛ wɔ hu wɔfee nɔ ni Yehowa, wɔ-Nɔyelɔ lɛ sumɔɔ ni wɔfee lɛ be fɛɛ be. Eyɛ mli akɛ Nyɔŋmɔ gbɛjianɔtoo lɛ baaye abua wɔ moŋ, shi bei komɛi kɛ́ wɔ kome too pɛ wɔyɛ he ko lɛ, abaanyɛ aka wɔhemɔkɛyeli lɛ taakɛ eba lɛ yɛ Yesu gbɛfaŋ be ni eyɔɔ ŋa lɛ nɔ lɛ. (Luka 4:1-13) Kɛ́ wɔkɛ wɔhiɛ fɔ̃ Nyɔŋmɔ nɔ, ni wɔfi hegbɛ ni eyɔɔ akɛ Nɔyelɔ lɛ sɛɛ lɛ, mɔ ko mɔ ko nyɛŋ ehã wɔŋmɛɛ saji ahe kɛsaa. Wɔsheŋ mɔ ko mɔ ko gbeyei.—Abɛi 29:25.\nTaakɛ Mose fee lɛ, esa akɛ wɔ hu wɔfee nɔ ni Yehowa, wɔ-Nɔyelɔ lɛ sumɔɔ ni wɔfee lɛ be fɛɛ be\n9. Mɛni hewɔ anyɛɔ Nyɔŋmɔ webii lɛ yɛ jeŋ fɛɛ lɛ?\n9 Esa akɛ wɔkpa gbɛ akɛ abaawa Nyɔŋmɔ webii ni yɔɔ jeŋ fɛɛ lɛ ayi, ejaakɛ Yesu kɛɛ ekaselɔi lɛ akɛ: “Amɛaajie nyɛ amɛwo amanehulu mli, ní agbe nyɛ; ni migbɛ́i lɛ hewɔ lɛ jeŋmaji fɛɛ aaanyɛ nyɛ.” (Mateo 24:9) Eyɛ mli akɛ anyɛɔ wɔ moŋ, shi wɔyaa nɔ wɔshiɛɔ, ni wɔfeɔ krɔŋkrɔŋ yɛ wɔjeŋba fɛɛ mli. Wɔyeɔ anɔkwa, ni wɔhe tse yɛ gbɔmɔtsoŋ kɛ jeŋbaŋ. Wɔji maŋbii kpakpai hu. Belɛ, mɛni hewɔ mɛi komɛi nyɛɔ wɔ lɛ mɔ? (Romabii 13:1-7) Ejaakɛ wɔboɔ Yehowa pɛ toi akɛ wɔ-Nɔyelɔ. Wɔjáa ‘lɛ pɛ,’ ni wɔkuŋ wɔhiɛ wɔshwieŋ ejalɛ mlai kɛ shishitoo mlai lɛ anɔ kɔkɔɔkɔ.—Mateo 4:10.\n10. Mɛni ba nyɛmi nuu ko ní ŋmɛɛ saji ahe kɛsaa ní yafi afã ko sɛɛ lɛ nɔ?\n10 ‘Wɔjɛɛɛ je lɛŋ,’ no hewɔ lɛ wɔfiii afã ko sɛɛ yɛ je lɛŋ maŋkwramɔŋ saji kɛ tai amli, ni wɔkɛ wɔhe wooo mli hu. (Nyɛkanea Yohane 15:18-21; Yesaia 2:4.) Kristofoi komɛi ni ejɔɔ amɛhe nɔ amɛhã Nyɔŋmɔ lɛ ŋmɛɛ saji ahe kɛsaa, ni amɛyafi afã ko sɛɛ. Mɛi nɛɛ ateŋ mɛi pii tsake amɛtsui, ni amɛku amɛsɛɛ kɛba Yehowa ŋɔɔ. (Lala 51:19) Kɛ̃lɛ, amɛteŋ mɛi fioo ko tsakeee amɛtsui. Akɛ nɔkwɛmɔnɔ lɛ, yɛ Jeŋ Ta II lɛ mli lɛ, awo nyɛmimɛi babaoo tsuŋ yɛ gbɛ ni ejaaa nɔ yɛ Hungary. Amralo lɛ bua amɛteŋ mɛi 160 ni yeko afii 45 lɛ naa ewo maŋ ko mli, ni amɛnyɛ amɛnɔ akɛ amɛkɛ amɛhe awo asraafoi anitsumɔ lɛ mli. Amɛteŋ mɛi babaoo kpoo akɛ amɛaafee nakai, shi mɛi nɛɛhu kɛ kitakamɔ kpɛlɛ nɔ akɛ amɛbaatsu, ni ahã amɛ asraafoi atadei. Afii enyɔ sɛɛ lɛ, abi ni mɛi ni ŋmɛɛ saji ahe kɛsaa nɛɛ ateŋ mɔ kome agbe Odasefoi ni ye anɔkwa lɛ. Lɛ diɛŋtsɛ enyɛmi nuu fata mɛi ni ebaagbe lɛ ahe! Shi gbe ni akɛɛ abaagbe amɛ lɛ baaa nɔ.\nOKƐ NƆ NI HI FE FƐƐ LƐ AHÃ YEHOWA\n11, 12. Mɛni wɔbaanyɛ wɔkase yɛ afɔlei ni ashã yɛ blema Israel lɛ mli?\n11 Mla lɛ tsɔɔ nibii ni esa akɛ Israelbii lɛ kɛshã afɔle. (3 Mose 9:1-4, 15-21) Esaaa akɛ kpa ko hiɔ afɔlei lɛ ahe, ejaakɛ efeɔ Yesu gbɔmɔtso ni eye emuu ní ekɛbaashã afɔle lɛ he mfoniri. Kɛfata he lɛ, atsɔɔ Israelbii lɛ bɔ ni esa akɛ amɛshã afɔle fɛɛ afɔle amɛhã. Akɛ nɔkwɛmɔnɔ lɛ, 3 Mose 12:6 lɛ tsɔɔ nɔ ni esa akɛ yoo ko ni efɔ eŋmɔŋ lɛ afee. Jɛmɛ kɛɔ akɛ: “Kɛji egbe ehetsuumɔ gbii lɛ anaa yɛ binuu loo biyoo hewɔ lɛ, ekɛ too gwantɛŋ bi ni eye afi aba abahã ní akɛshã shãa afɔle, kɛ okpo bi loo kosɛɛ okpo ní akɛshã esha afɔle, ni ekɛba kpee buu lɛ shinaa lɛ naa ekɛbahã osɔfo lɛ.” Eyɛ mli akɛ atsɔɔ nibii pɔtɛɛ ni Yehowa kpaa gbɛ moŋ, shi Mla lɛ hã ana faŋŋ akɛ, eji Nyɔŋmɔ ni yɔɔ suɔmɔ ni nuɔ nii ashishi. Akɛ nɔkwɛmɔnɔ lɛ, kɛji yoofɔyoo ko nyɛɛɛ ekɛ too abashã afɔle lɛ, ebaanyɛ ekɛ kosɛɛ okpoi enyɔ loo okpo bii enyɔ aba. (3 Mose 12:8) Eyɛ mli akɛ eji ohiafo moŋ, shi Yehowa sumɔɔ lɛ ni eyɛ ehe miishɛɛ taakɛ esumɔɔ mɛi ni kɛ nikee nii ni jara wala lɛ ba lɛ nɔŋŋ. Mɛni enɛ tsɔɔ wɔ?\nMla lɛ hã ana faŋŋ akɛ, Yehowa yɛ suɔmɔ ni enuɔ nii ashishi\n12 Bɔfo Paulo wo Kristofoi hewalɛ ní amɛkɛ “yijiemɔ afɔle” abahã Nyɔŋmɔ. (Hebribii 13:15) Kɛ́ wɔgba mɛi krokomɛi Yehowa gbɛ́i lɛ he sane lɛ, belɛ wɔkɛ yijiemɔ afɔle miihã lɛ. Nyɛmimɛi hii kɛ yei ni ji mumuii lɛ kɛ mumuii awiemɔ lɛ jieɔ Nyɔŋmɔ yi. Kristofoi ni nyɛɛɛ ashi amɛshĩai lɛ ŋmalaa woji, amɛyeɔ odase yɛ tɛlifoŋ nɔ, ni amɛshiɛɔ amɛhãa mɛi ní basaraa amɛ lɛ, ni amɛtsɔɔ enɛ nɔ amɛjieɔ Yehowa yi. Bɔ ni wɔjieɔ Yehowa yi wɔhãa lɛ damɔ wɔgbɔmɔtsoŋ hewalɛnamɔ kɛ wɔnyɛmɔi anɔ, shi be fɛɛ be lɛ, esa akɛ nɔ ni wɔkɛhãa lɛ afee nɔ ni hi fe fɛɛ.—Romabii 12:1; 2 Timoteo 2:15.\n13. Mɛni hewɔ esa akɛ wɔbu wɔshiɛmɔ nitsumɔ lɛ he akɔntaa lɛ?\n13 Akɛni wɔsumɔɔ Yehowa hewɔ lɛ, wɔjɛɔ wɔsuɔmɔ mli wɔkɛ yijiemɔ afɔlei hãa lɛ. (Mateo 22:37, 38) Shi te esa akɛ wɔfee wɔnii wɔhã tɛŋŋ, kɛ́ nyɔɔŋ lɛ gbo ni abi ní wɔkɛ wɔshiɛmɔ he akɔntaabuu aba lɛ? Esa akɛ wɔjɛ wɔsuɔmɔ mli wɔfee nakai, ejaakɛ no baatsɔɔ akɛ wɔsheɔ Nyɔŋmɔ gbeyei. (2 Petro 1:7) Fɛɛ sɛɛ lɛ, esaaa akɛ shiɛmɔ he akɔntaabuu ni fa ni wɔtaoɔ wɔkɛba lɛ feɔ oti titri hewɔ ni wɔkɛ ŋmɛlɛtswai babaoo shiɛɔ. No hewɔ ni kɛ́ shiɛlɔ ko nyɛɛɛ atsu babaoo yɛ shiɛmɔ nitsumɔ lɛ mli yɛ gbɔlɛ loo hela hewɔ lɛ, ebaanyɛ ekɛ minitii 15 pɛ po ahã lɛ. Akɛni no nɔŋŋ ji nɔ ni ebaanyɛ etsu hewɔ lɛ, Yehowa yɛ he miishɛɛ. Yehowa le hu akɛ, wɔnyɛmimɛi hii kɛ yei lɛ sumɔɔ lɛ ni amɛmiisumɔ waa ní amɛya nɔ amɛsɔmɔ akɛ e-Dasefoi. Mɛi komɛi ni hi shi yɛ blema Israel lɛ kɛ nikee nii bahã Nyɔŋmɔ, tsɛ amɛji ohiafoi. Nakai nɔŋŋ ŋmɛnɛ lɛ, mɛi ni nyɛɛɛ atsu babaoo yɛ shiɛmɔ nitsumɔ lɛ mli lɛ baanyɛ amɛkɛ miishɛɛ abu amɛshiɛmɔ nitsumɔ lɛ he akɔntaa. Akɛ wɔkɔntaabuu lɛ fataa jeŋ muu fɛɛ nɔ lɛ he, ni enɛ yeɔ ebuaa asafo lɛ koni ena nibii ni he baahia kɛhã wɔshiɛmɔ nitsumɔ lɛ. Enɛ ji yiŋtoo hewɔ ní wɔbuɔ wɔshiɛmɔ nitsumɔ lɛ he akɔntaa lɛ.\nBƆ NI WƆKASEƆ NII WƆHÃA KƐ YIJIEMƆ AFƆLEI NI WƆKƐHÃA\n14. Tsɔɔmɔ nɔ hewɔ ni esa akɛ wɔsusu bɔ ni wɔkaseɔ nii wɔhãa lɛ he lɛ.\n14 Amrɔ nɛɛ ni wɔsusu nibii kpakpai ni wɔbaanyɛ wɔkase yɛ Mose Wolo ni Ji Etɛ lɛ mli lɛ ahe lɛ, ani oná hiɛsɔɔ babaoo ohã nɔ hewɔ ni akɛ wolo nɛɛ efata Nyɔŋmɔ Wiemɔ ni jɛ mumɔŋ lɛ he lɛ? (2 Timoteo 3:16) Ani otswa ofai shi waa akɛ obaaya nɔ ofee krɔŋkrɔŋ? Yehowa miikpa gbɛ akɛ wɔkɛ wɔnii ni hi fe fɛɛ lɛ ahã lɛ, ni esa nakai. Ekolɛ obaasumɔ ni okase Biblia mli woji krokomɛi lɛ hu jogbaŋŋ fe tsutsu lɛ. (Nyɛkanea Abɛi 2:1-5.) Okɛ hiɛdɔɔ asusu bɔ ni okaseɔ nii ohãa lɛ he. Bi ohe akɛ: ‘Ani nɔ ni hi fe fɛɛ lɛ mikɛhãa Yehowa lɛ? Aloo tɛlivishiŋ nɔ nifeemɔi, vidio gemii, kpɔiaŋgbɔlemɔ nifeemɔi, loo nibii ní minyaa he lɛ miitsĩ minaa koni mikaya mihiɛ yɛ anɔkwale lɛ mli?’ Kɛ́ nakai ni lɛ, ebaafee nɔ ni hi jogbaŋŋ akɛ wɔkɛ hiɛdɔɔ baasusu nɔ ni Paulo wie yɛ Hebribii awolo lɛ mli lɛ he.\nAni Biblia kasemɔ kɛ weku jamɔ ji nɔ ko ni he hiaa waa yɛ oshihilɛ mli? (Kwɛmɔ kuku 14)\n15, 16. Mɛni hewɔ be ni Paulo ŋma Hebri Kristofoi lɛ, ekɛ amɛ wie kpeŋ nakai lɛ?\n15 Be ni Paulo ŋma wolo eyahã Hebri Kristofoi lɛ, ekɛ wiemɔ lɔgɔɔɔ shi. (Nyɛkanea Hebribii 5:7, 11-14.) Ekɛɛ amɛ akɛ: “Nyɛtoii esa.” Mɛni hewɔ ekɛ amɛ wie kpeŋ nakai lɛ? Ejaakɛ esumɔɔ amɛ taakɛ Yehowa hu sumɔɔ amɛ lɛ, ni eegba enaa akɛ fufɔ kɛkɛ amɛyeɔ, ni tsɔɔ akɛ Biblia mli shishijee tsɔɔmɔi lɛ kɛkɛ amɛle. Eyɛ mli akɛ ehe miihia ni wɔle Biblia mli shishijee tsɔɔmɔi lɛ moŋ, shi kɛ́ wɔmiitao wɔya wɔhiɛ yɛ anɔkwale lɛ mli lɛ, esa akɛ wɔye “niyenii kpakpa,” ni tsɔɔ akɛ, wɔkase Biblia mli tsɔɔmɔi ni mli kwɔlɔ lɛ hu.\n16 Yɛ nɔ najiaŋ ni Hebribii nɛɛ baatsɔɔ mɛi nii lɛ, ehe bahia ni atsɔɔ amɛ moŋ nii. Mɛni hewɔ? Ejaakɛ amɛyeee “niyenii kpakpa.” Bi ohe akɛ: ‘Te minaa Biblia mli tsɔɔmɔi ni mli kwɔlɔ lɛ mihãa tɛŋŋ? Ani misumɔɔ ni makase nibii nɛɛ? Aloo misumɔɔɔ nibii ni mli kwɔlɔ lɛ kasemɔ kɛ sɔlemɔ? Kɛ́ nakai ni lɛ, ani bɔ ni mikaseɔ nii mihãa lɛ ji naagba lɛ?’ Jeee shiɛmɔ pɛ esa akɛ wɔshiɛ wɔhã mɛi, esa akɛ wɔtsɔɔ amɛ nii, ní wɔfee amɛ kaselɔi hu.—Mateo 28:19, 20.\n17, 18. (a) Mɛni hewɔ esa akɛ wɔye “niyenii kpakpa” be fɛɛ be lɛ? (b) Te esa akɛ wɔna dãa ni anuɔ kɛ́ aaya Kristofoi akpeei lɛ wɔhã tɛŋŋ?\n17 Kɛ́ Yehowa wo wɔ hewalɛ ní wɔkase Biblia lɛ, efeee nakai koni wɔnu he akɛ wɔyeɔ fɔ, koni no atsirɛ wɔ ni wɔkase. Kɛji ewa kɛhã wɔ akɛ wɔɔkase Biblia lɛ po lɛ, esa akɛ wɔya nɔ wɔye “niyenii kpakpa,” ekɔɔɔ he eko afii abɔ ni wɔkɛhi anɔkwale lɛ mli. Esa akɛ wɔfee nakai koni wɔya nɔ wɔfee krɔŋkrɔŋ.\n18 Esa akɛ wɔkase Ŋmalɛ lɛ jogbaŋŋ, ní wɔfee nɔ ni Nyɔŋmɔ taoɔ yɛ wɔdɛŋ lɛ pɛpɛɛpɛ, koni wɔfee krɔŋkrɔŋ. Aaron bihii Nadab kɛ Abihu kɛ “la kroko” ba Yehowa hiɛ, ni no hã egbe amɛ. Eeenyɛ efee akɛ no mli lɛ amɛnu dãa. (3 Mose 10:1, 2) Kadimɔ nɔ ni Nyɔŋmɔ kɛɛ Aaron. (Nyɛkanea 3 Mose 10:8-11.) Ani enɛ tsɔɔ akɛ esaaa akɛ wɔnuɔ dãa ko kwraa kɛ́ wɔmiiya asafoŋ kpeei? Susumɔ otii nɛɛ ahe okwɛ: Wɔbɛ Mla lɛ shishi. (Romabii 10:4) Yɛ maji komɛi anɔ lɛ, wɔnyɛmimɛi héyelilɔi lɛ kɛ hiɛshikamɔ nuɔ dãa kɛ́ amɛmiiye nii, dani amɛyaa asafoŋ kpeei. Kɛ́ aaye Hehoo lɛ, anuɔ wein kɔɔpoi ejwɛ. Be ni Yesu toɔ Kaimɔ lɛ shishi lɛ, ehã ekaselɔi lɛ nu wein ní damɔ shi kɛhã elá lɛ. (Mateo 26:27) Biblia lɛ wieɔ eshiɔ dãanumɔ shɛii kɛ dãatɔɔ. (1 Korintobii 6:10; 1 Timoteo 3:8) Ni ekolɛ yɛ Kristofoi babaoo ahenilee hewɔ lɛ, amɛnuŋ dãa ko kwraa kɛ́ amɛyaajá Yehowa. Kɛ̃lɛ, esoro shihilɛ ni yɔɔ maŋ fɛɛ maŋ nɔ, ni nɔ ni he hiaa ji, ní Kristofoi ale “srɔto ni yɔɔ nɔ krɔŋkrɔŋ kɛ bulemɔ nɔ teŋ” koni amɛya nɔ amɛfee krɔŋkrɔŋ, ní amɛsa Yehowa hiɛ.\n19. (a) Te wɔɔfee tɛŋŋ wɔhã weku jamɔ kɛ aŋkro nikasemɔ ni wɔfeɔ lɛ amɔ shi lɛ? (b) Mɛni obaafee kɛtsɔɔ akɛ otswa ofai shi akɛ obaaya nɔ ofee krɔŋkrɔŋ?\n19 Kɛ́ wɔkase Nyɔŋmɔ Wiemɔ lɛ jogbaŋŋ lɛ, wɔbaana shishitoo mlai kpakpai babaoo yɛ mli. Okɛ dɛŋdadei ní akɛtaoɔ nii amli lɛ atsu nii koni weku jamɔ kɛ aŋkro nikasemɔ ní ofeɔ lɛ amɔ shi. Kasemɔ Yehowa kɛ eyiŋtoi lɛ ahe nii jogbaŋŋ. Tsi obɛŋkɛ lɛ kpaakpa. (Yakobo 4:8) Sɔlemɔ ohã Nyɔŋmɔ taakɛ lalatsɛ lɛ lá lɛ, akɛ: “Gbelemɔ mihiŋmɛii, koni mana omla lɛ mli naakpɛɛ nii lɛ!” (Lala 119:18) Kaaku ohiɛ oshwie Biblia mli mlai kɛ shishitoo mlai lɛ anɔ kɔkɔɔkɔ. Jɛɛ osuɔmɔ mli obo Yehowa, ‘mɔ ni yɔɔ krɔŋkrɔŋ’ lɛ mla lɛ toi, ní okɛ ohe awo “sane kpakpa lɛ he osɔfo nitsumɔ” lɛ mli kɛ ekãa. (1 Petro 1:15; Romabii 15:16) Esa akɛ wɔya nɔ wɔfee krɔŋkrɔŋ yɛ naagbee gbii ni jaraa nɛɛ amli. Nyɛhãa wɔ fɛɛ wɔfea krɔŋkrɔŋ yɛ wɔjeŋba mli, ni wɔfi hegbɛ ni Yehowa yɔɔ akɛ Nɔyelɔ lɛ sɛɛ.\n^ kk. 6 Kwɛmɔ “Sanebimɔi ni Jɛ Kanelɔi Adɛŋ” ni je kpo yɛ May 15, 2002 Buu-Mɔɔ lɛ mli lɛ.\nAŋmɛɛ saji ahe kɛsaa loo agbo toi: Ní mɔ ko baaku Yehowa mlai lɛ amli loo eku ehiɛ eshwie eshishitoo mlai lɛ anɔ be ni eyaje nɔnyɛɛ shishi. Kɛ́ wɔgbo Nyɔŋmɔ nɔ toi yɛ nibii bibii po amli lɛ, no tsɔɔ akɛ wɔŋmɛɛ saji ahe kɛsaa\nHegbɛ ni Yehowa yɔɔ akɛ Nɔyelɔ: Hewalɛ ni husu bɛ he ni Yehowa kɛyeɔ ebɔɔ nii fɛɛ nɔ. Eyɛ hegbɛ akɛ eyeɔ adesai anɔ, ni eyɛ hegbɛ hu akɛ ewoɔ amɛ mlai. Kɛ́ wɔbo lɛ pɛ toi, ni wɔjá ekometoo lɛ, no tsɔɔ akɛ wɔmiifi hegbɛ ni eyɔɔ akɛ nɔyelɔ lɛ sɛɛ\nJeŋba: Bɔ ni wɔsusuɔ nii ahe wɔhãa, bɔ ni wɔnuɔ nii ahe wɔhãa, kɛ bɔ ni wɔfeɔ wɔnii wɔhãa. Bɔ ni wɔfeɔ wɔnii wɔhãa yɛ Nyɔŋmɔ mlai kɛ eshishitoo mlai ahe, Biblia lɛ ni wɔkaseɔ lɛ jogbaŋŋ, kɛ wɔshiɛmɔ he akɔntaa ni wɔbuɔ lɛ hãa anaa wɔjeŋba\nKɛmaje Mɔ Ko Kɛmaje Mɔ Ko Esa akɛ Wɔfee Krɔŋkrɔŋ yɛ Wɔjeŋba Fɛɛ Mli\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ November 2014


Filemon 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nFilemon suɔmɔ kɛ ehemɔkɛyeli (4-7)\nPaulo kpa fai ehã Onesimo (8-22)\nNaagbee ŋamɔi (23-25)\n1 Paulo, gboklɛfonyo yɛ Kristo Yesu hewɔ, kɛ wɔnyɛmi Timoteo, kɛyahã Filemon, wɔnaanyo nitsulɔ ni wɔsumɔɔ lɛ lɛ, 2 kɛ Apia, wɔnyɛmi yoo lɛ, kɛ Arkipo, wɔnaanyo asraafonyo lɛ, kɛ asafo ni yɔɔ oshĩa lɛ mli lɛ: 3 Duromɔ kɛ toiŋjɔlɛ ni jɛ Nyɔŋmɔ, wɔ-Tsɛ lɛ, kɛ Nuŋtsɔ Yesu Kristo dɛŋ lɛ ahã nyɛ. 4 Be fɛɛ be ní mitsĩɔ otã yɛ misɔlemɔi amli lɛ, midaa mi-Nyɔŋmɔ lɛ shi, 5 akɛni minuɔ ohemɔkɛyeli lɛ kɛ suɔmɔ ní oyɔɔ kɛhã Nuŋtsɔ Yesu* kɛ agbɛnɛ hu kɛhã mɛi krɔŋkrɔŋi lɛ fɛɛ* lɛ he daa lɛ hewɔ. 6 Misɔlemɔ ji akɛ, gbɛfaŋnɔ ni onáa yɛ hemɔkɛyeli lɛ mli lɛ baatsirɛ bo koni oyɔse nɔ kpakpa fɛɛ nɔ kpakpa ní wɔtsɔɔ Kristo nɔ wɔnáa lɛ. 7 Ejaakɛ be ni minu osuɔmɔ lɛ he lɛ, minyɛmi nuu, miná miishɛɛ kɛ miishɛjemɔ babaoo, akɛni atsɔ onɔ ahã mɛi krɔŋkrɔŋi lɛ atsuii* ahe ejɔ amɛ lɛ hewɔ. 8 Enɛ nɔŋŋ hewɔ lɛ, eyɛ mli akɛ manyɛ mawie kɛ nɔmimaa babaoo yɛ Kristo mli ní mikɛfã bo koni ofee nɔ ni sa moŋ, 9 shi mikɛ suɔmɔ moŋ miikpa bo fai, mi Paulo, kwɛmɔ bɔ ni miyɔɔ nɛɛ, nuu onukpa, hɛɛ, amrɔ nɛɛ hu po lɛ, miji gboklɛfonyo yɛ Kristo Yesu hewɔ. 10 Miikpa bo fai miihã mibi Onesimo, mɔ ni mibatsɔ etsɛ be ni miyɔɔ tsuŋwoo mli* lɛ. 11 Tsutsu ko lɛ, ehe bɛ sɛɛnamɔ kɛhã bo, shi amrɔ nɛɛ ehe yɛ sɛɛnamɔ kɛhã bo, kɛ mi hu. 12 Miiwo lɛ gbɛ ní esaa eba oŋɔɔ, hɛɛ, lɛ, ni ji mi diɛŋtsɛ mitsui lɛ.* 13 Kulɛ masumɔ ni mahã ehi mimasɛi yɛ biɛ koni esɔmɔ mi yɛ onajiaŋ be mli ni awo mi tsuŋ yɛ sane kpakpa lɛ hewɔ nɛɛ. 14 Shi misumɔɔɔ ni mafee nɔ ko ní okpɛlɛko nɔ, koni ekpakpa ní obaafee lɛ akabafee yɛ nɔnyɛɛ naa, shi moŋ ojɛ bo diɛŋtsɛ osuɔmɔ mli ofee. 15 Ekolɛ enɛ tuuntu hewɔ ni etse ehe be kukuoo* lɛ, koni oná lɛ ekoŋŋ ni ehi oŋɔɔ daa, 16 jeee akɛ nyɔŋ dɔŋŋ, shi moŋ akɛ mɔ ni fe nyɔŋ, akɛ nyɛmi ni asumɔɔ, titri lɛ yɛ migbɛfaŋ, shi yɛ bo ogbɛfaŋ lɛ, ebaafee mɔ ni fe nakai kwraa yɛ heloo mli kɛ agbɛnɛ hu, yɛ Nuŋtsɔ lɛ mli. 17 No hewɔ lɛ, kɛ́ obuɔ mi akɛ onaanyo* lɛ, heremɔ lɛ hiɛmɛɛ tamɔ bɔ ni obaahere mi lɛ nɔŋŋ. 18 Kɛfata he lɛ, kɛ́ eye bo sane fɔŋ ko, aloo ehiɛ bo nyɔmɔ ko lɛ, no lɛ buu nakai nyɔmɔ lɛ akɛ mi minyɔmɔ. 19 Mi Paulo, mikɛ mi diɛŋtsɛ minine miiŋma akɛ: Mawo nakai nyɔmɔ lɛ—ehe ehiaaa ni makɛɛ bo akɛ, bo diɛŋtsɛ po lɛ ohiɛ mi oyi nyɔmɔ. 20 Hɛɛ, nyɛmi nuu, hã minine ashɛ yelikɛbuamɔ nɛɛ nɔ kɛjɛ odɛŋ yɛ Nuŋtsɔ lɛ mli; hã mitsui* he ajɔ lɛ yɛ Kristo mli. 21 Miyɛ nɔmimaa akɛ obaabo toi, no hewɔ lɛ miiŋma bo, ejaakɛ mile akɛ obaafee fe bɔ ni mikɛɔ lɛ tete. 22 Shi kɛfata he lɛ, saamɔ he ko oto mi ní mabahi jɛmɛ, ejaakɛ mihiɛ kã nɔ akɛ abaatsɔ nyɛsɔlemɔi lɛ anɔ aŋɔ mi ahã nyɛ ekoŋŋ.* 23 Epafra, minaanyo gboklɛfonyo yɛ Kristo Yesu mli lɛ miiŋa bo, 24 ni Marko, Aristarko, Dema, kɛ Luka, minanemɛi nitsulɔi lɛ hu miiŋa bo. 25 Nuŋtsɔ Yesu Kristo duromɔ lɛ kɛ mumɔ ni nyɛjieɔ lɛ kpo lɛ ahi shi.\n^ Aloo “yɛ Nuŋtsɔ Yesu gbɛfaŋ.”\n^ Aloo “yɛ mɛi krɔŋkrɔŋi lɛ fɛɛ agbɛfaŋ.”\n^ Aloo “ahedɔi lɛ.”\n^ Sht. ŋm., “gboklɛi lɛ amli.”\n^ Aloo “mihedɔi lɛ.”\n^ Sht. ŋm., “ŋmɛlɛtswaa kome.”\n^ Sht. ŋm., “mɔ ni okɛ lɛ náa nɔ kome mli gbɛfaŋnɔ.”\n^ Aloo “mihedɔi.”\n^ Aloo “aŋmɛɛ mihe ahã nyɛ.”


Baiblo Mi Sanehi Nyumu Kãtsɛ Ko - Yehowa Odasefoli Internet Nítsumi He\nBENƐ nimli a he ba hiɛ ngɛ zugba a nɔ ɔ, a kpɛti nihi fuu bɔni ní yayamihi peemi kaa Kain. Se nyumu kake ko lɛɛ e slo lɛ ngɛ a he. E biɛ ji Enok. Enok ji nyumu kãtsɛ. Nimli tsuo nɛ bɔle lɛ ɔ ngɛ ní yayamihi pee, se Enok lɛɛ e ya nɔ nɛ e sɔmɔ Mawu.\nAnɛ o le nɔ́ nɛ ha nɛ nimli nɛ hi si ngɛ jamɛ a be ɔ mi pee ní yayamihi babauu ɔ lo? Mo susu he nɛ o hyɛ. Mɛnɔ sisi Adam kɛ Hawa loko a gbo tue nɛ a ye tso yiblii nɛ́ Mawu wo mɛ si ke a ko ye ɔ? Lɛ ji bɔfo yayami ɔ nɛ. Baiblo ɔ tsɛɛ lɛ ke Satan. E ngɛ mɔde bɔe kaa e ma ha nɛ nɔ tsuaa nɔ nɛ pee ní yayamihi.\nLigbi ko ɔ, Yehowa Mawu ha Enok de ni ɔmɛ nɔ́ ko nɛ́ a bua jɔɛ he. Lɔɔ ji kaa: ‘Mawu ma kpata nimli yayamihi tsuo a hɛ mi ligbi ko.’ Eko ɔ, nɔ́ nɛ ni ɔmɛ nu ɔ ha a mi mi fu wawɛɛ. Nɛ a ka po kaa a maa gbe Enok. Lɔɔ he ɔ, e biɔ nɛ Enok nɛ pee kã loko e nyɛ nɛ e de ni ɔmɛ nɔ́ nɛ Mawu ma peemi ɔ.\nMawu ha we nɛ Enok nɛ hi nimli yayami ɔmɛ a kpɛti be kɛkɛɛ. Enok ye jeha 365 pɛ. Mɛni heje nɛ wa ke e ye “jeha 365 pɛ” ɔ? Ejakaa nimli nɛ hi si ngɛ jamɛ a be ɔ mi ɔ ngɛ he wami, nɛ a nyɛɔ hii si be kɛkɛɛ pe nimli nɛ ngɛ mwɔnɛ ɔ. Nɔ́ heje ji kaa, Enok bi Metusela ye jeha 969!\nBenɛ Enok gbo se ɔ, ni ɔmɛ a ní yayami peemi ɔmɛ mi ba wa wawɛɛ. Baiblo ɔ de ke, ‘a susuɔ ní yayamihi be tsuaa be, nɛ zugba a nɔ hyi tɔ kɛ yi kpɛti wami ní peepeehi.’\nAnɛ o le nɔ́ kake ko heje nɛ haomihi hiɛ ngɛ zugba a nɔ jamɛ a be ɔ mi lo? Nɔ́ heje ji kaa, Satan gu blɔ ehe ko nɔ nɛ e haa ni ɔmɛ peeɔ ní yayamihi. Wa maa kase enɛ ɔ he ní ngɛ ní kasemi nɛ nyɛɛ se ɔ mi.\n1 Mose 5:21-24, 27; 6:5; Hebribi 11:5; Yuda 14, 15.\nMɛni blɔ nɔ Enok je muno ngɛ ni kpa amɛ a he?\nMɛni heje nihi nɛ hi si ngɛ Enok be ɔ mi pee ní yayamihi fuu ɔ?\nMɛni ji ní yayamihi komɛ nɛ nihi pee? (Hyɛ foni ɔ.)\nMɛni heje e biɔ nɛ Enok nɛ́ pee kã a?\nJeha enyɛmɛ nimli yeɔ ngɛ jamɛ a be ɔ mi, se jeha enyɛmɛ Enok kɛ hi si?\nMɛni ba ngɛ Enok gbenɔ se ɔ?\nKane 1 Mose 5:21-24, 27.\nMɛni wekukpa hi Enok kɛ Yehowa kpɛti? (1 Mose 5:24)\nKaa bɔnɛ Baiblo ɔ tsɔɔ, mɛnɔ ji nɔmlɔ nɛ hi si jeha babauu pe nɔ tsuaa nɔ, nɛ jeha enyɛmɛ e ye loko e gbo? (1 Mose 5:27)\nKane 1 Mose 6:5.\nEnok gbenɔ se ɔ, jije zugba a nɔ si himi puɛ kɛ ya su, nɛ kɛ enɛ ɔ kɛ wa mwɔnɛ ɔ si himi kɔ ha kɛɛ? (2 Tim. 3:13)\nKane Hebribi 11:5.\nMɛni ji Enok su nɛ sa Mawu hɛ mi saminya a, nɛ mɛni je mi kɛ ba? (1 Mose 5:22)\nKane Yuda 14, 15.\nMɛni blɔ nɔ mwɔnɛ ɔ Kristofoli ma nyɛ maa kase Enok kã peemi ɔ benɛ a ngɛ nihi kɔkɔ bɔe ngɛ Harmagedon ta a nɛ ma a he ɔ? (2 Tim. 4:2; Heb. 13:6)


Suɔmɔ Onaanyo Gbɔmɔ Tamɔ Bo Diɛŋtsɛ Ohe | Nikasemɔ\n“[Kitã] ni ji enyɔ lɛ . . . ji: ‘Esa akɛ osumɔ onaanyo gbɔmɔ tamɔ bo diɛŋtsɛ ohe.’”—MAT. 22:39, NW.\nNamɔ tuuntu ji wɔnaanyo gbɔmɔ?\nMɛni hewɔ esa akɛ wɔsumɔ wɔnaanyo gbɔmɔ, ni mɛɛ gbɛ nɔ wɔɔtsɔ wɔfee enɛ?\nTe Paulo tsɔɔ suɔmɔ mli ehã tɛŋŋ yɛ 1 Korintobii 13:4-8 lɛ?\n1, 2. (a) Te kitãi lɛ ateŋ nɔ ni Yesu kɛɛ no ji Mla lɛŋ kitã ni ji enyɔ ni he hiaa fe fɛɛ lɛ? (b) Mɛɛ sanebimɔi ahe wɔbaasusu?\nBE KO lɛ, Farisifonyo ko ni miitao eka Yesu lɛ bi lɛ akɛ: “Tsɔɔlɔ, te Mla lɛŋ kitãi lɛ ateŋ nɔ ni he hiaa fe fɛɛ lɛ?” Taakɛ wɔna yɛ nikasemɔ ni tsɔ hiɛ lɛ mli lɛ, Yesu to he ehã lɛ akɛ, “kitãi lɛ ateŋ nɔ ni he hiaa fe fɛɛ” ji: “Esa akɛ osumɔ Yehowa o-Nyɔŋmɔ lɛ kɛ otsui muu fɛɛ, kɛ osusuma muu fɛɛ, kɛ ojwɛŋmɔ muu fɛɛ.” Yesu kɛfata he akɛ: “Nɔ ni ji enyɔ lɛ tamɔ no, ni no ji: ‘Esa akɛ osumɔ onaanyo gbɔmɔ tamɔ bo diɛŋtsɛ ohe.’”—Mat. 22:34-39, NW.\n2 Yesu kɛɛ esa akɛ wɔsumɔ wɔnaanyo gbɔmɔ tamɔ wɔ diɛŋtsɛ wɔhe. No hewɔ lɛ, esa akɛ wɔbi wɔhe akɛ: Namɔ tuuntu ji wɔnaanyo gbɔmɔ? Te wɔɔfee tɛŋŋ wɔsumɔ wɔnaanyo gbɔmɔ?\n3, 4. (a) Mɛɛ abɛbua Yesu kɛhã sanebimɔ ni ji: “Namɔ ji minaanyo?” lɛ hetoo? (b) Mɛɛ gbɛ nɔ Samarianyo lɛ ye ebua nuu ní atswa lɛ ojo, ayi lɛ, ni ashi lɛ ni egbo fã-kɛ-fã lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Kɛ́ akɛɛ naanyo lɛ, ekolɛ mɔ ni baaba wɔjwɛŋmɔŋ ji, mɔ ko ni bɛŋkɛ wɔ ni wɔkɛbɔɔ ni yeɔ ebuaa wɔ. (Abɛi 27:10) Shi susumɔ nɔ ni Yesu wie be ni nuu ko ni buɔ ehe jalɔ lɛ bi lɛ akɛ: “Namɔ ji minaanyo?” lɛ he okwɛ. Yesu kɛ abɛbua ni kɔɔ Samarianyo lɛ he lɛ hã lɛ hetoo. (Nyɛkanea Luka 10:29-37.) Kulɛ esa akɛ Israel osɔfo lɛ kɛ Levinyo lɛ moŋ aye abua nuu ni atswa lɛ ojo, ayi lɛ, ni ashi lɛ ni egbo fã-kɛ-fã lɛ. Shi be ni amɛna nuu lɛ, amɛtsɔ ehe kɛho ni amɛyeee amɛbuaaa lɛ. Samarianyo ko moŋ baye ebua lɛ. Nakai beaŋ lɛ, Yudafoi lɛ kɛ Samariabii lɛ yeee.—Yoh. 4:9.\n4 Samarianyo lɛ kɛ mu kɛ wein to nuu lɛ faji lɛ anɔ, koni efaji lɛ agboi oya. Kɛkɛ ni ekɛ lɛ tee gbɔiatoohe, ni ehã gbɔiatoohetsɛ lɛ denarioi enyɔ, ni ji gbii enyɔ nyɔmɔwoo koni akɛkwɛ lɛ. (Mat. 20:2) No hewɔ lɛ, eyɛ faŋŋ akɛ Samarianyo lɛ ji mɔ tuuntu ni tsɔɔ akɛ eji nuu ni apila lɛ lɛ naanyo. Yesu abɛbua lɛ hãa wɔnaa akɛ, esa akɛ wɔmusuŋ atsɔ wɔ yɛ wɔnaanyo gbɔmɔ he, ni wɔsumɔ lɛ.\nYehowa tsuji sumɔɔ amɛnaanyo gbɔmɔ (Kwɛmɔ kuku 5)\n5. Be ni adebɔɔ naa oshara ko ba nyɛsɛɛ nɛɛ, mɛni Yehowa tsuji fee kɛtsɔɔ akɛ amɛsumɔɔ amɛnaanyo gbɔmɔ?\n5 Bei pii lɛ, ewa akɛ obaana mɔ ko ni jieɔ musuŋtsɔlɛ kpo tamɔ Samarianyo lɛ, titri lɛ, yɛ “naagbee gbii” ni jaraa ni mɛi babaoo edɔɔɔ mɛi ahe, amɛhiɛ yɛ laŋlaŋ, ni amɛsumɔɔɔ ekpakpa nɛɛ amli. (2 Tim. 3:1-3) Akɛ nɔkwɛmɔnɔ lɛ, kɛ́ adebɔɔ naa oshara ko ba lɛ, ebaanyɛ ehã mɛi ahe afĩ amɛ waa. Susumɔ nɔ ni ba be ni lasuogbele ko ni atsɛɔ lɛ Hurricane Sandy lɛ fite nii waa yɛ New York City yɛ October 2012 naagbee gbɛ lɛ he okwɛ. Yɛ maŋtiase nɛɛ mli he ko lɛ, mɛi ni yɔɔ jɛmɛ lɛ náaa sarawa hewalɛ, fɛ̃i ye amɛ, ni amɛnáaa nibii krokomɛi hu ni he hiaa amɛ lɛ. Shi amane ni amɛnaa nɛɛ fɛɛ sɛɛ lɛ, mɛi komɛi hu yaloo amɛnibii kɛjo foi. Yɛ nakai akutso lɛ nɔŋŋ mli lɛ, Yehowa Odasefoi to gbɛjianɔ ni amɛye amɛbua amɛnyɛmimɛi lɛ kɛ mɛi krokomɛi hu. Nɔ hewɔ ni Kristofoi feɔ enɛ ji, amɛsumɔɔ amɛnaanyo gbɔmɔ. Mɛɛ gbɛi krokomɛi anɔ wɔbaanyɛ wɔtsɔ wɔtsɔɔ akɛ wɔsumɔɔ wɔnaanyo gbɔmɔ?\nBƆ NI WƆƆFEE WƆSUMƆ WƆNAANYO GBƆMƆ\n6. Mɛɛ gbɛ nɔ shiɛmɔ nitsumɔ lɛ tsɔɔ akɛ wɔsumɔɔ wɔnaanyo gbɔmɔ?\n6 Jɛɛ Biblia lɛ mli oye obua mɛi. Wɔkɛ “ŋmalɛi lɛ amli miishɛjemɔ lɛ” shɛjeɔ mɛi amii yɛ shiɛmɔ nitsumɔ lɛ mli. (Rom. 15:4) Kɛ́ wɔgba mɛi Biblia mli anɔkwale lɛ yɛ shiɛmɔ nitsumɔ lɛ mli lɛ, no tsɔɔ akɛ wɔsumɔɔ wɔnaanyo gbɔmɔ. (Mat. 24:14) Kwɛ hegbɛ kpele ni wɔná akɛ wɔmiijaje Maŋtsɛyeli lɛ he sane ni jɛ “nɔhiɛkamɔ Nyɔŋmɔ lɛ” ŋɔɔ lɛ!—Rom. 15:13.\n7. Mɛɛ ŋaa Yesu wo yɛ Mateo 7:12 lɛ, ni kɛ́ wɔbo toi lɛ, mɛɛ jɔɔmɔ wɔbaaná?\n7 Okɛ ŋaa ni Yesu wo yɛ Mateo 7:12 lɛ atsu nii. Yesu wie yɛ e-Gɔŋ nɔ Shiɛmɔ lɛ mli akɛ: “Nɔ fɛɛ nɔ ni nyɛtaoɔ akɛ mɛi aŋɔfee nyɛ lɛ, nyɛ hu nyɛfea amɛ nakai nɔŋŋ; ejaakɛ enɛ ji mla lɛ kɛ gbalɔi lɛ.” (Mat. 7:12) Kɛ́ wɔkɛ mɛi ye taakɛ Yesu tsɔɔ lɛ, belɛ wɔmiihi shi yɛ shishitoo mla ni yɔɔ “mla lɛ” (1 Mose kɛyashi 5 Mose) kɛ “gbalɔi lɛ” (gbalɛ woji ni yɔɔ Hebri Ŋmalɛi lɛ amli lɛ) mli lɛ naa. Nakai woji lɛ hãa wɔnaa akɛ, Nyɔŋmɔ jɔɔ mɛi ni sumɔɔ mɛi krokomɛi lɛ. Akɛ nɔkwɛmɔnɔ lɛ, Yehowa tsɔ gbalɔ Yesaia nɔ ni egba akɛ: “Nyɛyea kojomɔ nɔ, ni nyɛfea jalɛ nii. . . . Ajɔɔ adesa ní feɔ enɛ lɛ.” (Yes. 56:1, 2) Kɛ́ wɔsumɔ wɔnaanyo gbɔmɔ ni wɔbo ŋaa ni Yesu wo yɛ Mateo 7:12 lɛ toi lɛ, wɔbaaná jɔɔmɔi babaoo.\n8. Mɛni hewɔ esa akɛ wɔsumɔ wɔhenyɛlɔi? Kɛ́ wɔfee nakai lɛ, mɛni baanyɛ ajɛ mli kɛba?\n8 Suɔmɔ ohenyɛlɔi. Yesu wie akɛ: “Nyɛnu akɛ, akɛɛ akɛ: ‘Suɔmɔ onaanyo,’ ni onyɛ ohenyɛlɔ. Shi mi lɛ, miikɛɛ nyɛ akɛ: Nyɛsumɔa nyɛhenyɛlɔi, nyɛjɔa mɛi ni lomɔɔ nyɛ, nyɛfea mɛi ni nyɛɔ nyɛ lɛ ekpakpa, ni nyɛsɔlea nyɛhaa mɛi ni haoɔ nyɛ ni amɛwaa nyɛ yi lɛ; koni nyɛtsɔmɔ nyɛtsɛ ni yɔɔ ŋwɛi lɛ bii.” (Mat. 5:43-45) Bɔfo Paulo wie nɔ ko ni tamɔ nakai nɔŋŋ be ni eŋma akɛ: “Kɛji hɔmɔ miiye ohenyɛlɔ lɛ, hã lɛ nii eye; kɛji kumai miiye lɛ lɛ, hã lɛ nu enu” lɛ. (Rom. 12:20; Abɛi 25:21) Mose Mla lɛ bi ni kɛji Israelnyo ko yana ni ehenyɛlɔ ko kooloo jatsu tsii fe lɛ lɛ, efata ehenyɛlɔ lɛ he kɛwo kooloo lɛ nɔ. (2 Mose 23:5) Eeenyɛ efee akɛ, gbɛtsɔɔmɔ nɛɛ ni amɛkɛtsu nii lɛ ye ebua mɛi komɛi ní kulɛ amɛji henyɛlɔi lɛ, ni amɛbatsɔmɔ nanemɛi kpakpai. Akɛni wɔsumɔɔ mɛi hewɔ lɛ, wɔhenyɛlɔi lɛ babaoo etsake bɔ ni amɛkɛ wɔ yeɔ amɛhãa lɛ. Kɛ́ wɔsumɔ wɔhenyɛlɔi—ní mɛi ni waa wɔ yi lɛ po fata he lɛ—wɔbaaná miishɛɛ waa kɛji amɛteŋ mɛi komɛi batsɔmɔ anɔkwa Kristofoi!\n9. Mɛni Yesu kɛɛ wɔfee kɛ́ béi ba wɔ kɛ wɔnyɛmimɛi ateŋ?\n9 “Nyɛtiua nyɛkɛ mɛi fɛɛ ateŋ hejɔlɛ sɛɛ.” (Heb. 12:14) Eji anɔkwale akɛ, wɔnyɛmimɛi Kristofoi lɛ fata mɛi fɛɛ ni esa akɛ wɔkɛhi shi yɛ toiŋjɔlɛ mli lɛ ahe, ejaakɛ Yesu wie akɛ: “Kɛji okɛ onɔkeenɔ lɛ baaŋmɛ afɔleshaa latɛ lɛ nɔ, ni okai yɛ jɛi akɛ onyɛmi kɛo teŋ yɛ sane ko lɛ, shi onɔkeenɔ lɛ yɛ jɛi yɛ afɔleshaa latɛ lɛ hiɛ ní oya okɛ onyɛmi lɛ ayakpata dã, koni oba ní okɛ onɔkeenɔ lɛ abahã.” (Mat. 5:23, 24) Kɛ́ wɔsumɔɔ wɔnyɛmi, ni wɔsaa béi ni yɔɔ wɔkɛ lɛ teŋ amrɔ nɔŋŋ lɛ, Yehowa baajɔɔ wɔ.\n10. Mɛni hewɔ esaaa akɛ wɔtaoɔ nyɛmimɛi ahe tɔmɔi lɛ?\n10 Kaatao nyɛmimɛi ahe tɔmɔi. Yesu wie akɛ: “Nyɛkakojoa, koni akakojo nyɛ. Shi nɔ kojomɔ ni nyɛŋɔkojoɔ lɛ, aaaŋɔkojo nyɛ; ni nɔ susumɔnɔ ni nyɛŋɔsusuɔ lɛ, aaaŋɔsusu ahã nyɛ. Shi mɛɛba onaa kuli ni yɔɔ onyɛmi hiŋmɛi mli lɛ, shi bo diɛŋtsɛ ohiŋmɛi mli mplaŋ lɛ, oyooo lɛ? Aloo té aaafee tɛŋŋ ni oookɛɛ onyɛmi akɛ: Hã majie kuli lɛ yɛ ohiŋmɛi mli, tsɛ mplaŋ yɛ bo diɛŋtsɛ ohiŋmɛi mli. Osatofo, jiemɔ mplaŋ lɛ yɛ bo diɛŋtsɛ ohiŋmɛi mli tsutsu, ni no dani ooona faŋŋ ni ojie kuli lɛ yɛ onyɛmi lɛ hiŋmɛi mli.” (Mat. 7:1-5) Nɔ ni wɔkaseɔ yɛ enɛ mli ji akɛ, esaaa akɛ kɛ́ wɔnyɛmimɛi tɔ̃ wɔnɔ lɛ, wɔwieɔ he nyanyaanya, ejaakɛ wɔ hu wɔtɔ̃ɔ babaoo.\nGBƐ NI FE FƐƐ NI WƆƆTSƆ NƆ WƆSUMƆ WƆNAANYO GBƆMƆ\n11, 12. Mɛni ji gbɛ ni fe fɛɛ ni wɔtsɔɔ nɔ wɔsumɔɔ wɔnaanyo gbɔmɔ?\n11 Gbɛi babaoo yɛ ni wɔbaanyɛ wɔtsɔ nɔ wɔsumɔ wɔnaanyo gbɔmɔ. Gbɛ ni fe fɛɛ ni wɔbaanyɛ wɔtsɔ nɔ wɔfee enɛ ji, ni wɔshiɛ Maŋtsɛyeli lɛ he sane kpakpa lɛ wɔhã amɛ, taakɛ Yesu fee lɛ. (Luka 8:1) Yesu fã esɛɛnyiɛlɔi lɛ ni ‘amɛfee jeŋmaji fɛɛ ekaselɔi.’ (Mat. 28:19, 20) Kɛ́ wɔbo Yesu fãmɔ nɛɛ toi lɛ, wɔbaaye wɔbua mɛi koni amɛshi gbɛ ni lɛɛ kɛ gbɛ tɛtrɛɛ ni kɛ mɔ yaa hiɛkpatamɔ mli lɛ nɔ, ní amɛbanyiɛ gbɛ ni etsa ni kɛ mɔ yaa naanɔ wala mli lɛ nɔ. (Mat. 7:13, 14) Ŋwanejee ko bɛ he akɛ, Yehowa baajɔɔ wɔmɔdɛŋbɔi lɛ anɔ.\n12 Taakɛ Yesu fee lɛ, wɔ hu wɔbaanyɛ wɔye wɔbua mɛi koni amɛbasumɔ Yehowa. (Mat. 5:3) Kɛ́ amɛbo wɔ toi lɛ, wɔbaanyɛ wɔye wɔbua amɛ ni amɛtsi amɛbɛŋkɛ Yehowa kɛtsɔ “Nyɔŋmɔ sane kpakpa lɛ” ni wɔɔshiɛ wɔhã amɛ lɛ nɔ. (Rom. 1:1) Kɛ́ mɛi bo Maŋtsɛyeli lɛ he sane lɛ toi lɛ, atsɔɔ Yesu Kristo nɔ akpataa amɛ kɛ Nyɔŋmɔ teŋ. (2 Kor. 5:18, 19) Sane kpakpa lɛ ni wɔshiɛɔ lɛ ji gbɛ ni he hiaa fe fɛɛ ni wɔtsɔɔ nɔ wɔsumɔɔ wɔnaanyo gbɔmɔ.\n13. Te onaa nitsumɔ ni fe fɛɛ ni otsuɔ akɛ Maŋtsɛyeli jajelɔ lɛ ohãa tɛŋŋ?\n13 Kɛ́ wɔfee sɛɛkuukɛsaramɔi kɛ Biblia mli nikasemɔi ni mɔɔ shi lɛ, wɔyeɔ wɔbuaa mɛi ni amɛhiɔ shi yɛ Nyɔŋmɔ jalɛ shishitoo mlai lɛ anaa, ni enɛ hãa wɔtsui nyɔɔ wɔmli. Ekolɛ enɛ baahã Biblia mli nikaselɔ lɛ atsake ejeŋba. (1 Kor. 6:9-11) Anɔkwa, kɛ́ wɔna bɔ ni Nyɔŋmɔ eye ebua mɛi “ni hiɛ su kpakpa ni baanyɛ ahã amɛná naanɔ wala,” ni amɛtsake, ni amɛbatsɔmɔ enanemɛi lɛ, wɔtsui nyɔɔ wɔmli waa. (Bɔf. 13:48, NW) Amɛteŋ mɛi babaoo ni kulɛ amɛbɛ hiɛnɔkamɔ ko lɛ náa miishɛɛ, ni mɛi ni kulɛ amɛfee yeyeeye lɛ hu kɛ amɛhiɛ fɔ̃ɔ Yehowa nɔ. Kwɛ bɔ ni ehi akɛ wɔɔna ni mɛi hei lɛ miiya amɛhiɛ yɛ mumɔŋ! Eji hegbɛ kpele ni wɔná akɛ wɔɔsumɔ wɔnaanyo gbɔmɔ kɛtsɔ nitsumɔ ni fe fɛɛ ni wɔtsuɔ akɛ Maŋtsɛyeli jajelɔi lɛ nɔ.\nPAULO TSƆƆ NƆ NI SUƆMƆ JI\n14. Te Paulo tsɔɔ suɔmɔ mli ehã tɛŋŋ yɛ 1 Korintobii 13:4-8 lɛ?\n14 Kɛ́ wɔsumɔɔ wɔnaanyo gbɔmɔ taakɛ Paulo tsɔɔ lɛ, wɔbaatsĩ naagbai pii anaa, wɔbaaná miishɛɛ, ni Nyɔŋmɔ baajɔɔ wɔ hu. (Nyɛkanea 1 Korintobii 13:4-8.) Nyɛhãa wɔsusua nɔ ni Paulo wie yɛ suɔmɔ he lɛ he, ni wɔkwɛ bɔ ni wɔɔfee wɔkɛ nɔ ni ewie lɛ atsu nii koni wɔsumɔ wɔnaanyo gbɔmɔ tamɔ wɔ diɛŋtsɛ wɔhe.\n15. (a) Mɛni hewɔ esa akɛ wɔto wɔtsui shi ni wɔmli ahi? (b) Mɛni hewɔ esaaa akɛ wɔshwãa loo wɔfeɔ pupuupu?\n15 “Suɔmɔ toɔ etsui shi, emli hi.” Taakɛ Nyɔŋmɔ toɔ etsui shi ehãa wɔ, ni emli hi yɛ wɔnɔ yɛ emuu ni wɔyeee lɛ fɛɛ sɛɛ lɛ, nakai nɔŋŋ kɛ́ mɛi tɔ̃ wɔnɔ loo amɛkɛ wɔ ye yɛ gbɛ ni esaaa nɔ po lɛ, esa akɛ wɔ hu wɔto wɔtsui shi wɔhã amɛ ni wɔmli ahi yɛ amɛnɔ. “Suɔmɔ he tsɛ̃ɛɛ mɔ,” no hewɔ lɛ, esaaa akɛ wɔyeɔ mɔ ko he awuŋa yɛ enii ni eyɔɔ loo sɔɔmɔ hegbɛi ni eyɔɔ yɛ asafo lɛ mli lɛ hewɔ. Kɛfata he lɛ, kɛ́ wɔsumɔɔ wɔnaanyo gbɔmɔ lɛ, wɔshwaŋ ni wɔfeŋ pupuupu hu. Biblia lɛ kɛɔ akɛ: “Henɔwomɔ kɛ hewoo tsui lɛ, efɔŋfeelɔi akane ni, ni esha ni.”—Abɛi. 21:4, Ga Biblia hee.\n16, 17. Te wɔɔfee tɛŋŋ wɔhi shi yɛ 1 Korintobii 13:5, 6 lɛ naa?\n16 Kɛ́ wɔsumɔɔ wɔnaanyo gbɔmɔ lɛ, wɔfeŋ nibii ni esaaa. Wɔmaleŋ, wɔjuŋ, ni wɔfeŋ nibii krokomɛi ni baate shi awo Yehowa mlai kɛ eshishitoo mlai lɛ. Akɛni suɔmɔ epeleee lɛ diɛŋtsɛ enɔ hewɔ lɛ, wɔbaafó wɔnyɛmimɛi hu anɔ mli.—Fil. 2:4.\n17 Anɔkwa suɔmɔ mli wooo la, ni “eniŋŋ efɔŋ he,” ni tsɔɔ akɛ, wɔbuaaa tɔmɔi ni mɛi tɔ̃ɔ wɔnɔ lɛ fɛɛ naa wɔshwieee shi. (1 Tes. 5:15) Kɛ́ wɔbɛ mɛi wɔwo wɔmli lɛ, wɔsaŋ Nyɔŋmɔ hiɛ, ni wɔmlifu lɛ baafee tamɔ la ko ni miitso hɛrɛbii, ni baanyɛ ahere waa ni eye wɔ kɛ mɛi krokomɛi awui. (3 Mose 19:18) Suɔmɔ hãa wɔnyaa anɔkwale lɛ he, shi ehãaa ‘wɔnya nɔsha he,’ no hewɔ lɛ, kɛ́ aafee mɔ ko ni nyɛɔ wɔ lɛ niseniianii loo aaye lɛ sane ni ejaaa po lɛ, wɔnyaaa he.—Nyɛkanea Abɛi 24:17, 18.\n18. Mɛni wɔkaseɔ yɛ suɔmɔ he yɛ 1 Korintobii 13:7, 8 lɛ?\n18 Paulo tee nɔ etsɔɔ nɔ ni suɔmɔ ji lɛ mli. Ewie akɛ, suɔmɔ ‘miɔ ŋɔɔ yɛ nii fɛɛ mli.’ Kɛ́ mɔ ko tɔ̃ wɔnɔ, ni mɔ lɛ bi ni wɔkɛfa lɛ lɛ, suɔmɔ tsirɛɔ wɔ ni wɔkɛfaa lɛ. Suɔmɔ “heɔ nii fɛɛ” ni yɔɔ Nyɔŋmɔ Wiemɔ lɛ mli lɛ eyeɔ, ni ehãa wɔhiɛ sɔɔ mumɔŋ niyenii ni wɔnine shɛɔ nɔ lɛ. Suɔmɔ hiɛ “kãa nii fɛɛ” ni aŋma yɛ Biblia lɛ mli lɛ nɔ, ni ehãa wɔgbaa mɛi krokomɛi wɔhiɛnɔkamɔ lɛ. (1 Pet. 3:15) Kɛ́ wɔkɛ shihilɛi ni jaraa kpe lɛ, wɔsɔleɔ ni wɔhiɛ kãa nɔ akɛ nibii baahi. Kɛ́ eba lɛ akɛ mɔ ko tɔ̃ wɔnɔ, awa wɔ yi, loo wɔkɛ shihilɛi krokomɛi ni jaraa kpe po lɛ, wɔmiaa wɔhiɛ, ejaakɛ suɔmɔ “toɔ etsui shi [loo emiaa ehiɛ] yɛ nii fɛɛ mli.” Kɛfata he lɛ, “suɔmɔ sɛɛ efooo gbi ko gbi ko.” Mɛi ni boɔ Yehowa toi lɛ baasumɔ amɛnaanyo gbɔmɔ kɛya naanɔ.\nYAA NƆ OSUMƆ ONAANYO GBƆMƆ TAMƆ BO DIƐŊTSƐ OHE\n19, 20. Mɛɛ ŋmalɛi tsɔɔ akɛ esa akɛ wɔya nɔ wɔsumɔ wɔnaanyo gbɔmɔ?\n19 Kɛ́ wɔkɛ Biblia mli ŋaawoo tsu nii lɛ, ebaahã wɔya nɔ wɔsumɔ wɔnaanyo gbɔmɔ. Esa akɛ wɔjie suɔmɔ nɛɛ kpo wɔtsɔɔ mɛi fɛɛ, jeee mɛi ni wɔkɛ jɛ maŋ kome nɔ lɛ kɛkɛ. Esa akɛ wɔkai hu akɛ, Yesu wie akɛ: “Esa akɛ osumɔ onaanyo gbɔmɔ tamɔ bo diɛŋtsɛ ohe.” (Mat. 22:39, NW) Nyɔŋmɔ kɛ Kristo fɛɛ miikpa gbɛ akɛ wɔbaasumɔ wɔnaanyo gbɔmɔ. Kɛ́ ewa kɛhã wɔ akɛ wɔɔsumɔ wɔnaanyo gbɔmɔ lɛ, esa akɛ wɔsɔle wɔbi ni Nyɔŋmɔ kɛ emumɔ krɔŋkrɔŋ lɛ aye abua wɔ. Kɛ́ wɔfee nakai lɛ, Yehowa baajɔɔ wɔ, ni ebaaye ebua wɔ ni wɔjie suɔmɔ kpo.—Rom. 8:26, 27.\n20 Atsɛ fãmɔ ni afã wɔ akɛ wɔsumɔ wɔnaanyo gbɔmɔ tamɔ wɔ diɛŋtsɛ wɔhe lɛ akɛ, “mla lɛ mli otu” yɛ Biblia lɛ mli. (Yak. 2:8) Be ni Paulo ewie Mose Mla lɛ mli kitãi lɛ ekomɛi ahe sɛɛ lɛ, ewie akɛ: “Kɛ́ kita kroko hu yɛ lɛ, fɛɛ hɔ nɛkɛ wiemɔ nɛɛ ni ji: ‘Suɔmɔ onaanyo taakɛ bɔ ni osumɔɔ bo diɛŋtsɛ ohe’ lɛ mli. Suɔmɔ efeee enaanyo efɔŋ ko, hewɔ lɛ suɔmɔ pɛ ji mla lɛ nɔyeli.” (Rom. 13:8-10) No hewɔ lɛ, esa akɛ wɔya nɔ wɔsumɔ wɔnaanyo gbɔmɔ.\n21, 22. Mɛni hewɔ esa akɛ wɔsumɔ Nyɔŋmɔ kɛ wɔnaanyo gbɔmɔ lɛ?\n21 Yesu wiemɔi akɛ, e-Tsɛ lɛ hãa “ehulu teɔ shi yɛ mɛi fɔji kɛ mɛi kpakpai anɔ, ni ehãa nugbɔ nɛɔ yɛ jalɔi kɛ mɛi ni bɛ jalɛ lɛ anɔ” lɛ hu hãa wɔnaa nɔ hewɔ ni esa akɛ wɔsumɔ wɔnaanyo gbɔmɔ. (Mat. 5:43-45) Esa akɛ wɔsumɔ mɔ fɛɛ mɔ, kɛ́ eji jalɔ jio, mɔ ni ejaaa jio. Taakɛ awie he kɛtsɔ hiɛ lɛ, gbɛ ni fe fɛɛ ni wɔbaanyɛ wɔtsɔ nɔ wɔsumɔ wɔnaanyo gbɔmɔ ji ni wɔshiɛ Maŋtsɛyeli lɛ he sane wɔhã lɛ. Kɛ́ mɛi kɛ nɔ ni amɛkaseɔ yɛ Biblia lɛ mli lɛ tsu nii lɛ, amɛbaanyɛ amɛbatsɔmɔ Nyɔŋmɔ nanemɛi, ni amɛbaaná miishɛɛ.\n22 Wɔyɛ yiŋtoi babaoo ahewɔ ni esa akɛ wɔsumɔ Yehowa kɛ wɔtsui muu fɛɛ, wɔsusuma muu fɛɛ, kɛ wɔjwɛŋmɔ muu fɛɛ. Wɔyɛ gbɛi babaoo hu ni wɔbaanyɛ wɔtsɔ nɔ wɔsumɔ wɔnaanyo gbɔmɔ. Kɛ́ wɔsumɔɔ Nyɔŋmɔ kɛ wɔnaanyo gbɔmɔ lɛ, belɛ wɔmiiye kitãi ni Yesu wie he lɛ anɔ. Nɔ ni fe fɛɛ lɛ, wɔnifeemɔ baasa Yehowa, wɔ-Tsɛ ni yɔɔ ŋwɛi, ni yɔɔ suɔmɔ lɛ hiɛ.


Kpojiemɔ 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKpojiemɔ Ko Ni Akɛhã Yohane 9:1-21\n9 Ŋwɛibɔfo ni ji enumɔ lɛ kpã etɛtɛrɛmantɛrɛ lɛ.+ Ni mina ŋulami ko ni ejɛ ŋwɛi ebagbee shikpɔŋ lɛ nɔ, ni akɛ bu kwɔŋkwɔŋ lɛ naa samfee+ lɛ hã ŋulami lɛ. 2 Egbele bu kwɔŋkwɔŋ lɛ naa, ni lasu te shi kɛjɛ bu lɛ mli tamɔ flɔnɔɔ wulu ko mli lasu, ni bu lɛ mli lasu lɛ hewɔ lɛ, hulu lɛ wo duŋ,+ ni kɔɔyɔɔ lɛ hu nakai nɔŋŋ. 3 Ni baalabii jɛ lasu lɛ mli kɛba shikpɔŋ lɛ nɔ,+ ni ahã amɛ hewalɛ, hewalɛ kome too lɛ nɔŋŋ ni shikpɔŋ lɛ nɔ nyɔŋmɔŋkrakroi* lɛ yɔɔ lɛ. 4 Akɛɛ amɛ akɛ amɛkaye shikpɔŋ lɛ nɔ jwɛi loo kwɛ̃ɛ nii ko loo tso ko awui, akɛ ja mɛi ni bɛ Nyɔŋmɔ niianaasɔomɔnɔ lɛ okadi lɛ yɛ amɛhiɛnai lɛ pɛ.+ 5 Ni ahãaa baalabii lɛ hegbɛ akɛ amɛgbe amɛ, shi moŋ akɛ amɛpiŋ amɛ nyɔji enumɔ, ni amɛpiŋmɔ lɛ tamɔ piŋmɔ ni mɔ piŋɔ kɛ́ nyɔŋmɔŋkrakro*+ tsɛ̃ lɛ lɛ. 6 Nakai gbii lɛ amli lɛ, mɛi baatao gbele, shi amɛnaŋ kɔkɔɔkɔ, ni amɛbaashwe akɛ amɛgboi, shi gbele baajo amɛnaa foi. 7 Ni baalabii lɛ tamɔ okpɔŋɔi ni asaa amɛ kɛhã ta;+ nibii komɛi ni tamɔ shika tsuru akekerei fimɔ amɛyitsei, ni amɛhiɛ tamɔ gbɔmɛi ahiɛ, 8 shi amɛyitsɔi tamɔ yei ayitsɔi. Ni amɛnyanyɔji tamɔ jatai anɔ,+ 9 ni amɛwo damai tamɔ dade damai. Ni amɛfijiaŋ gbɛɛmɔ tamɔ shwiilii ni okpɔŋɔi miigbala kɛ foi kɛmiiya ta agbɛɛmɔ.+ 10 Agbɛnɛ hu, amɛyɛ leii ni tsɛ̃rɛ̃ɔ mɔ tamɔ nyɔŋmɔŋkrakroi* anɔ, ni hewalɛ ni amɛkɛbaaye mɛi awui nyɔji enumɔ lɛ yɛ amɛleii lɛ amli.+ 11 Amɛyɛ maŋtsɛ ni yeɔ amɛnɔ, bu kwɔŋkwɔŋ lɛ bɔfo lɛ.+ Ni atsɛɔ egbɛ́i yɛ Hebri mli akɛ Abadon,* shi yɛ Greek mli lɛ, atsɛɔ egbɛ́i akɛ Apolion.* 12 Kpoo kome eho. Naa! Eshwɛ kpoo enyɔ+ ni baaba yɛ nibii nɛɛ asɛɛ. 13 Ŋwɛibɔfo ni ji ekpaa+ lɛ kpã etɛtɛrɛmantɛrɛ lɛ.+ Ni minu gbee ko kɛjɛ shika tsuru afɔleshaa latɛ+ ni ma Nyɔŋmɔ hiɛ lɛ akolontoi lɛ amli 14 ni miikɛɛ ŋwɛibɔfo ni ji ekpaa ni hiɛ tɛtɛrɛmantɛrɛ lɛ akɛ: “Fɛnemɔ bɔfoi ejwɛ lɛ ni afimɔ amɛ yɛ Yufrate faa wulu+ lɛ naa lɛ.” 15 Ni afɛne bɔfoi ejwɛ lɛ ni asaa amɛ ato ŋmɛlɛtswaa lɛ kɛ gbi lɛ kɛ nyɔɔŋ lɛ kɛ afi lɛ koni amɛgbe gbɔmɛi amlijai etɛ mli ekome. 16 Tabilɔi ni tara okpɔŋɔi lɛ anɔ lɛ ayibɔ ji akpei nyɔŋmai enyɔ toi akpei nyɔŋma;* minu amɛyibɔ lɛ. 17 Ni bɔ ni mina okpɔŋɔi lɛ kɛ amɛnɔtaralɔi lɛ yɛ ninaa lɛ mli nɛ: Amɛwo damai ni hiɛ la kɛ hiakinto-bluu* kɛ wuɔfɔ kɔla, ni okpɔŋɔi lɛ ayitsei tamɔ jatai ayitsei,+ ni la kɛ lasu kɛ sɔlfa fãa kɛjɛɔ amɛdaaŋ. 18 Nɛkɛ haomɔi etɛ ni ji la kɛ lasu kɛ sɔlfa ni fãa kɛjɛɔ amɛdaaŋ nɛɛ, akɛgbe gbɔmɛi amlijai etɛ mli ekome. 19 Ejaakɛ okpɔŋɔi lɛ ahewalɛ yɛ amɛdaaŋ kɛ amɛleii amli, ejaakɛ amɛleii lɛ tamɔ onufui, ni yitsei yɛ naa, ni nomɛi amɛkɛyeɔ awui lɛ. 20 Shi gbɔmɛi ni shwɛ ni nɛkɛ haomɔi nɛɛ egbeee amɛ lɛ, amɛtsakeee amɛtsui yɛ amɛninenaa nitsumɔi lɛ ahe; amɛkpaaa daimonioi lɛ kɛ shika tsuru kɛ jwiɛtɛi kɛ akɔɔble kɛ tɛ kɛ tso amagai ni amɛnaaa nii ni amɛnuuu nii ni amɛnyɛɛɛ amɛnyiɛ lɛ ajamɔ.+ 21 Ni amɛtsakeee amɛtsui yɛ gbɔmɛi ni amɛgbeɔ kɛ mumɔi ni amɛkɛshãraa kɛ ajwamaŋ* ni amɛbɔɔ kɛ ju ni amɛjuɔ lɛ ahe.\n^ Loo “tɛtɛɛtei.”\n^ Loo “tɛtɛɛte.”\n^ Eshishi ji, “Hiɛkpatamɔ.”\n^ Eshishi ji, “Hiɛkpatalɔ.”\n^ Ni ji, 200,000,000.\n^ Eji kɔla ko ni yɔɔ bluu waa.


Baiblo Mi Sanehi Paulo Ngɛ́ Roma - Yehowa Odasefoli Internet Nítsumi He\nHYƐ kɔsɔkɔsɔ ɔ ngɛ Paulo nine he, nɛ hyɛ Roma tabulɔ ɔ nɛ ngɛ e nɔ hyɛe ɔ hulɔ. A wo Paulo tsu ngɛ Roma. Nɛ e ngɛ mlɛe kɛ ya si benɛ Roma Kaisare ɔ maa na bɔnɛ e maa pee lɛ ha. A wo lɛ tsu mohu, se a haa nihi blɔ nɛ a ba slaa lɛ.\nBenɛ Paulo ya su Roma ligbi etɛ se ɔ, e tsɔ nɛ a ya tsɛ Yuda nimeli komɛ kɛ ba e ngɔ. Lɔɔ ha nɛ Yudabi fuu ngɛ Roma ba e ngɔ. Paulo tu Yesu kɛ Mawu matsɛ yemi ɔ he munyu kɛ tsɔɔ mɛ. Nɛ a kpɛti ni komɛ he ye nɛ a ba plɛ Kristofoli, se ni komɛ hu he we yi.\nPaulo fiɛɛ kɛ ha tabuli slɔɔtohi nɛ ba bu e he ɔ hulɔ. Ngɛ jeha enyɔ tsuo nɛ a wo Paulo tsu ɔ mi ɔ, e fiɛɛ kɛ ha nɔ tsuaa nɔ nɛ ba e ngɔ. Enɛ ɔ ha Kaisare we ɔ mi bi po nu Matsɛ Yemi ɔ he sane kpakpa a, nɛ a kpɛti ni komɛ ba plɛ Kristofoli.\nSe mɛnɔ ji nubwɔ ɔ nɛ ngɛ ní ngmae ngɛ okplɔɔ he ɔ? Mɛnɔ o susu kaa e ji? Lɛ ji Timoteo. A wo Timoteo hu tsu ngɛ Matsɛ Yemi ɔ fiɛɛmi heje, se amlɔ nɛ ɔ, a ngmɛɛ e he. Nɛ e ba konɛ e ba ye bua Paulo. O le nɔ́ nɛ Timoteo ngɛ ngmae lo? Ha nɛ waa hyɛ.\nO kai mahi nɛ ji Filipi kɛ Efeso ngɛ Ní kasemi 110 mi lo? Paulo ye bua nɛ a to asafohi sisi ngɛ ma nɛ ɔmɛ a mi. Nɛ benɛ a wo lɛ tsu nɛ ɔ, e ngma womi kɛ ya ha lejɛ ɔ Kristofoli ɔmɛ. Womi nɛ ɔmɛ ngɛ Baiblo ɔ mi, nɛ a tsɛɛ mɛ ke Efesobi kɛ Filipibi. Amlɔ nɛ ɔ, Paulo ngɛ Timoteo nɔ́ nɛ é ngma kɛ ya ha a huɛmɛ Kristofoli ngɛ Filipi ɔ dee.\nFilipibi ɔmɛ pee Paulo kpakpa. A ngɔ nike ní kɛ mane Paulo ngɛ tsu ɔ mi, nɛ e ngɛ mɛ si nae ngɛ he. Epafrodito ji nɔ nɛ ngɔ nike ní ɔ kɛ ba a nɛ. Se e ba nu hiɔ wawɛɛ nɛ e piɛ bɔɔ jinɛ e gbo. Piɔ lɛɛ e hi ha lɛ nɛ be su nɛ e maa kpale kɛ je. E maa ngɔ Paulo kɛ Timoteo womi ɔ kɛ ya Filipi.\nPaulo ngma womi kpahi enyɔ nɛ ngɛ Baiblo ɔ mi benɛ e ngɛ tsu mi ɔ. E ngma kake kɛ ya ha Kristofoli nɛ ngɛ Kolose. O le womi ɔ biɛ lo? Lɔɔ ji Kolosebi. Enyɔne ɔ lɛɛ e ngma kɛ ya ha e huɛ kpakpa nɛ a tsɛɛ lɛ Filemon nɛ ngɛ Kolose ɔ. Womi ɔ kɔ Filemon tsɔlɔ Onesimo he.\nOnesimo tu fo kɛ je Filemon ngɔ kɛ ba Roma. Onesimo ba ná le kaa Paulo ngɛ tsu mi. Benɛ e ya slaa Paulo ɔ, Paulo fiɛɛ kɛ tsɔɔ lɛ. E kɛ we nɛ Onesimo ba plɛ Kristofono. Onesimo pia e he kaa e tu fo kɛ je Filemon ngɔ. Lɔɔ he ɔ, o le nɔ́ nɛ Paulo ngma kɛ ya ha Filemon lo?\nPaulo de Filemon kaa e ngɔ Onesimo tɔmi ɔ kɛ pa lɛ. Paulo ngma ke: ‘I kpale Onesimo kɛ ma o ngɔ. Se amlɔ nɛ ɔ, pi o tsɔlɔ kɛkɛ ji lɛ hu. E ji o nyɛmi Kristofono kpakpa.’ Benɛ Onesimo kpale kɛ yaa Kolose ɔ, e ngɔ womi enyɔ ɔmɛ kɛ ho, Kolosebi a nɔ kake kɛ Filemon hu nɔ kake. Filemon bua maa jɔ nitsɛ kaa e maa le kaa e tsɔlɔ ɔ ba plɛ Kristofono.\nPaulo hɛɛ sane kpakpa kɛ ha Filipibi kɛ Filemon benɛ e ngɛ mɛ womi ɔ ngmae ɔ. E ngma kɛ mane Filipibi ɔmɛ ke: ‘I ngɛ Timoteo tsɔe kɛ ma nyɛ ngɔ. Se imi nitsɛ hu ma ba ngɛ be kpiti mi.’ Nɛ e ngma kɛ ya ha Filemon hu ke: ‘Mo dla he ko ngɔ fɔ si nɛ ke i ba a ma ba to lejɛ ɔ.’\nBenɛ a ngmɛɛ Paulo he ɔ, e ya slaa e nyɛmimɛ Kristofoli ngɛ hehi fuu. Se pee se ɔ, a nu Paulo kɛ wo tsu mi ngɛ Roma ekohu. Jehanɛ ɔ lɛɛ e le kaa a maa gbe lɛ. Lɔɔ he ɔ, e ngma Timoteo womi nɛ e de lɛ kaa e ba e ngɔ amlɔ nɔuu. Paulo ngma ke: ‘I ye Mawu anɔkuale, nɛ e maa wo mi he hiɔ.’ Benɛ a gbe Paulo jeha bɔɔ se ɔ, Romabi ɔmɛ ba kpata Yerusalem hɛ mi ekohu.\nSe ní kpahi fuu ngɛ Baiblo ɔ mi. Yehowa Mawu ha nɛ Bɔfo Yohane ngma Baiblo mi nyagbe womi ɔmɛ, nɛ a kpɛti kake ji Kpojemi. Womi nɛ ɔ tsɔɔ nɔ́ nɛ maa ba hwɔɔ se. Jehanɛ ɔ, ha nɛ waa kase níhi nɛ maa ba hwɔɔ se ɔ he ní.\nBɔfo ɔmɛ A Nítsumi 28:16-31; Filipibi 1:13; 2:19-30; 4:18-23; Hebribi 13:23; Filemon 1-25; Kolosebi 4:7-9; 2 Timoteo 4:7-9.\nMɛnɔmɛ Paulo fiɛɛ kɛ ha benɛ a wo lɛ tsu ngɛ Roma a?\nMɛnɔ ji nubwɔ ɔ nɛ ngɛ okplɔɔ ɔ he ngɛ foni ɔ mi ɔ, nɛ mɛni e ngɛ pee ha Paulo?\nMɛnɔ ji Epafrodito, nɛ mɛni e hɛɛ kɛ ho Filipi ya?\nMɛni heje Paulo ngma womi kɛ ya ha e huɛ kpakpa Filemon?\nBenɛ a je Paulo ngɛ tsu mi ɔ, mɛni e pee, nɛ mɛni ba e nɔ pee se?\nMɛnɔ nɔ Yehowa gu kɛ ngma Baiblo ɔ nyagbe womi ɔmɛ, nɛ mɛni he munyu Kpojemi womi ɔ tuɔ?\nKane Bɔfo ɔmɛ A Nítsumi 28:16-31 kɛ Filipibi 1:13.\nMɛni blɔ nɔ Paulo ngɔ e be kɛ tsu ní benɛ a wo lɛ tsu ngɛ Roma a, nɛ mɛni he wami e hemi kɛ yemi nɛ mi wa a ná ngɛ Kristofoli asafo ɔ nɔ? (Níts. 28:23, 30; Fil. 1:14)\nKane Filipibi 2:19-30.\nMɛni sina kpo Paulo je ngɛ Timoteo kɛ Epafrodito he, nɛ mɛni blɔ nɔ wa ma nyɛ maa kase Paulo nɔhyɛ nɔ́ ɔ? (Fil. 2:20, 22, 25, 29, 30; 1 Kor. 16:18; 1 Tes. 5:12, 13)\nKane Filemon 1-25.\nMɛni nɔ Paulo da nɛ e kɛ wo Filemon he wami konɛ e pee nɔ́ nɛ da blɔ, nɛ mɛni asafo mi nikɔtɔmahi ma nyɛ maa kase ngɛ enɛ ɔ mi? (Filem. 9; 2 Kor. 8:8; Gal. 5:13)\nMɛni blɔ nɔ munyu nɛ Paulo tu ngɛ Filemon 13, 14 tsɔɔ kaa e ngɛ bumi kɛ ha asafo ɔ mi bi kpahi a he nile? (1 Kor. 8:7, 13; 10:31-33)\nKane 2 Timoteo 4:7-9.\nMɛni blɔ nɔ wa maa gu kɛ ná nɔ mi mami kaa ke wa ye anɔkuale kɛ ya su nyagbe kaa Bɔfo Paulo ɔ, Yehowa maa wo wɔ hiɔ? (Mat. 24:13; Heb. 6:10)


Oblanyo Samuel Da yɛ Sɔlemɔwe Lɛ | Anɔkwa Hemɔkɛyeli\n1, 2. Mɛɛ shihilɛ mli Samuel kɛ Israelbii lɛ wie yɛ, ni mɛni hewɔ ehe bahia ni eye ebua amɛ koni amɛtsake amɛtsui lɛ?\nSAMUEL kwɛkwɛɛ emaŋbii lɛ ahiɛ kɛkpe. Nuu anɔkwafo ni kɛ afii nyɔŋmai abɔ esɔmɔ akɛ gbalɔ kɛ kojolɔ nɛɛ efɔ̃ nine etsɛ maŋbii lɛ, ni amɛbabua amɛhe naa yɛ Gilgal maŋ lɛ mli. Eji wɔbe nɛɛ mli kulɛ, wɔbaakɛɛ Agbiɛnaa (May) loo Otukwajaŋ (June) beaŋ; ni eji hulutsoo be yɛ jɛmɛ niiaŋ. No mli lɛ, kpokpaa lɛ nɔ ŋmɔji amli ŋmaa lɛ egba futaa ni sa kpamɔ. Mɛi lɛ fɛɛ fee dioo. Te Samuel baafee tɛŋŋ eshɛ amɛtsuii ahe lɛ?\n2 Gbɔmɛi lɛ leee hiɛdɔɔ ni yɔɔ shihilɛ mli ni amɛyaje lɛ he. Amɛkpɛ mli doo akɛ ja gbɔmɔ adesa ye amɛnɔ maŋtsɛ. Amɛnuuu shishi akɛ nɔ ni amɛbiɔ lɛ tsɔɔ akɛ amɛbɛ bulɛ kome nɛkɛ po kɛha amɛ-Nyɔŋmɔ ni ji Yehowa, kɛ egbalɔ lɛ. Amɛnifeemɔ nɛɛ tsɔɔ akɛ amɛmiikwa Yehowa akɛ ekaye amɛnɔ Maŋtsɛ! Te Samuel baafee tɛŋŋ eye ebua amɛ koni amɛtsake amɛtsui?\nBɔ ni Samuel hi shi beni eji gbekɛ lɛ haa wɔkaseɔ nibii babaoo ni tsɔɔ bɔ ni wɔbaanyɛ wɔtswa wɔhemɔkɛyeli yɛ Yehowa mli wɔma shi, ekɔɔɔ he eko nibii gbohii ni yaa nɔ\n3, 4. (a) Mɛni hewɔ Samuel wie eblahiaŋ be lɛ he lɛ? (b) Mɛni hewɔ hemɔkɛyeli he nɔkwɛmɔnɔ ni Samuel fee lɛ he yɛ sɛɛnamɔ kɛha wɔ ŋmɛnɛ lɛ?\n3 Samuel wie. Ekɛɛ mɛi ni ebabua amɛhe naa lɛ akɛ: “Migbɔ ni miyi eyɛ́.” Ewaŋ lɛ hu ha ana bɔ ni ewiemɔi lɛ ahe hiaa ha. No sɛɛ lɛ, ekɛɛ akɛ: “Minyiɛ nyɛhiɛ kɛjɛ miblahiaŋ aahu kɛbashi ŋmɛnɛ.” (1 Sam. 11:14, 15; 12:2) Eyɛ mli akɛ Samuel egbɔ moŋ, shi ehiɛ kpako eblahiaŋ nɔ. Ekaiɔ nibii ni tee nɔ nakai beaŋ lɛ lolo. Yiŋ srɔtoi ni ekpɛ beni eji gbekɛ ni miida lɛ ha ená hemɔkɛyeli, ni etuu ehe eha akɛ ebaasɔmɔ e-Nyɔŋmɔ, ni ji Yehowa lɛ.\n4 Eyɛ mli akɛ no mli lɛ, mɛi ni bɛ hemɔkɛyeli ni amɛyeee anɔkwa lɛ ateŋ Samuel yɔɔ moŋ, shi etee nɔ etswa ehemɔkɛyeli lɛ ema shi, ni ehiɛ mli be fɛɛ be. Nakai nɔŋŋ ŋmɛnɛ hu lɛ, wɔnaŋ lɛ mlɛo akɛ wɔbaatswa wɔhemɔkɛyeli lɛ wɔma shi, ejaakɛ wɔyɛ jeŋ ko ni mlibii lɛ bɛ hemɔkɛyeli, ni juu kɛ fɔ̃ eyi mli tɔ lɛ mli. (Nyɛkanea Luka 18:8.) Nyɛhaa wɔkwɛa nɔ ni wɔbaanyɛ wɔkase yɛ Samuel nɔkwɛmɔnɔ lɛ mli; wɔbaaje shishi kɛ beni eji gbekɛ lɛ.\n‘Esɔmɔ yɛ Yehowa Hiɛ Beni Eji Gbekɛ’\n5, 6. Mɛɛ gbɛ nɔ Samuel gbekɛbiiashi yɔɔ srɔto kwraa, ni mɛni hewɔ efɔlɔi ná nɔmimaa akɛ abaakwɛ enɔ jogbaŋŋ lɛ?\n5 Samuel gbekɛbiiashi yɛ srɔto kwraa. Beni atse lɛ fufɔ sɛɛ etsɛɛɛ, aaafee afii etɛ loo nɔ ni fe nakai lɛ, ebɔi sɔɔmɔ yɛ Yehowa sɔlemɔwe krɔŋkrɔŋ ni yɔɔ Shilo ni kɛ emaŋ Rama jɛkɛmɔ aaafee kilomitai 32 lɛ. Elkana kɛ Hana, ni ji efɔlɔi lɛ jɔɔ amɛbinuu fioo nɛɛ nɔ amɛha Yehowa kɛha sɔɔmɔ krɛdɛɛ ko, no baaha esɔmɔ akɛ Nazirnyo ewala beaŋ fɛɛ. * Ani enɛ tsɔɔ akɛ Samuel fɔlɔi kpoo lɛ, ni tsɔɔ akɛ amɛsumɔɔɔ lɛ?\n6 Jeee nakai kwraa! Amɛle akɛ abaakwɛ amɛbi lɛ nɔ jogbaŋŋ yɛ Shilo. Ŋwanejee ko bɛ he akɛ, Osɔfonukpa Eli baakwɛ ni atsu enɛ he nii jogbaŋŋ, ejaakɛ ekɛ Samuel tsuɔ nii kpaakpa. Kɛfata he lɛ, yei komɛi yɛ ni yeɔ amɛbuaa kɛtsuɔ nibii srɔtoi yɛ kpeebuu lɛ shinaa lɛ shi, ni ekã shi faŋŋ akɛ ato amɛhe gbɛjianɔ jogbaŋŋ.—2 Mose 38:8; Koj. 11:34-40.\n7, 8. (a) Mɛɛ gbɛ nɔ daa afi lɛ, Samuel fɔlɔi yawoɔ lɛ hewalɛ ni suɔmɔ yɔɔ mli? (b) Mɛni fɔlɔi ni yɔɔ ŋmɛnɛ lɛ baanyɛ akase kɛjɛ Samuel fɔlɔi lɛ adɛŋ?\n7 Kɛfata he lɛ, Hana kɛ Elkana hiɛ kpaaa amɛkromɔbi ni amɛsumɔɔ esane waa nɛɛ nɔ kɔkɔɔkɔ; eji bi ni fɔmɔ bafee hetoo kɛha amɛsɔlemɔ ko. No mli lɛ, Hana ebi koni Nyɔŋmɔ aha lɛ binuu, ni ewo shi akɛ ebaajɔɔ binuu nɛɛ nɔ eha Nyɔŋmɔ kɛha sɔɔmɔ krɔŋŋ. Daa afi kɛ́ Hana miiba Samuel saramɔ lɛ, efeɔ atade hee ko ebahaa lɛ koni ekɛsɔmɔ yɛ sɔlemɔwe lɛ. Ekã shi faŋŋ akɛ, gbekɛ nuu fioo nɛɛ hiɛ sɔɔ saramɔi nɛɛ waa. Ŋwanejee ko bɛ he akɛ ehiɛ sɔ hewalɛwoo kɛ gbɛtsɔɔmɔi ni suɔmɔ yɔɔ mli ni efɔlɔi kɛhaa lɛ beni amɛtsɔɔ lɛ akɛ eji hegbɛ kpele akɛ ebaasɔmɔ Yehowa yɛ he ko ni nɔ bɛ, ni ji sɔlemɔwe lɛ.\n8 Fɔlɔi ni yɔɔ ŋmɛnɛ lɛ baanyɛ akase nibii babaoo kɛjɛ Hana kɛ Elkana dɛŋ. Efɔɔ kaa akɛ fɔlɔi kɛ amɛjwɛŋmɔ fɛɛ maa amɛbii lɛ aheloonaa hiamɔnii anɔ, ni amɛkuɔ amɛhiɛ amɛshwieɔ wekukpãa ni esa akɛ ekã amɛbii lɛ kɛ Yehowa teŋ lɛ nɔ. Shi Samuel fɔlɔi ha amɛweku lɛ kɛ Yehowa teŋ wekukpãa lɛ bafee nɔ ni he hiaa fe fɛɛ, ni no titri ha Samuel da kɛbatsɔ mɔ ni ebatsɔ lɛ.—Nyɛkanea Abɛi 22:6.\n9, 10. (a) Tsɔɔmɔ bɔ ni sɔlemɔwe lɛ yɔɔ kɛ bɔ ni oblanyo fioo Samuel na nakai hekrɔŋkrɔŋ lɛ eha. (Kwɛmɔ shishigbɛ niŋmaa lɛ hu.) (b) Mɛɛ nitsumɔi komɛi ekolɛ Samuel tsu, ni mɛɛ gbɛ nɔ osusuɔ akɛ oblahii kɛ oblayei bibii ni yɔɔ ŋmɛnɛ lɛ baanyɛ akase lɛ?\n9 Bo lɛ feemɔ ehe mfoniri okwɛ ni beni edaa lɛ, eeshara shi yɛ gɔji ni bɔle Shilo lɛ anɔ. Beni edamɔ gɔji lɛ anɔ ni ekwɛɔ maŋ lɛ shikãmɔ kɛ jɔɔi ni yɔɔ afã kome lɛ, ekã shi faŋŋ akɛ emii baashɛ ehe waa kɛ́ ehiɛ yagba Yehowa sɔlemɔwe lɛ nɔ lɛ. Nakai sɔlemɔwe lɛ ji he ko ni yɔɔ krɔŋkrɔŋ lɛɛlɛŋ. * Ama sɔlemɔwe nɛɛ aaafee afii 400 ni tsɔ hiɛ lɛ, yɛ Mose diɛŋtsɛ gbɛtsɔɔmɔ shishi, ni no mli lɛ, eji Yehowa anɔkwa jamɔhe koome pɛ yɛ je lɛŋ fɛɛ.\n10 Oblanyo Samuel bada, ni esumɔɔ sɔlemɔwe lɛ. Wɔkaneɔ yɛ sane ni eŋma sɛɛ mli lɛ mli akɛ: “Samuel sɔmɔɔ yɛ Yehowa hiɛ; ni gbekɛ ji lɛ, ni akɛ klala efod efĩ emliteŋ.” (1 Sam. 2:18) Ekã shi faŋŋ akɛ, nakai atade ni Samuel wo lɛ tsɔɔ akɛ eyeɔ ebuaa osɔfoi lɛ yɛ sɔlemɔwe lɛ. Eyɛ mli akɛ no mli lɛ, Samuel jeee osɔfo moŋ, shi nitsumɔi ni etsuɔ lɛ ekomɛi ji, daa leebi lɛ egbeleɔ shinai ni atsɔɔ mli kɛyaa sɔlemɔwe lɛ kpo lɛ nɔ lɛ, ni eyeɔ ebuaa Eli ni eda yɛ afiiaŋ lɛ. Samuel nya hegbɛi ni eyɔɔ yɛ sɔlemɔwe lɛ ahe, shi be ko bashɛ ni nɔ ko bɔi enaa gbamɔ. Nɔ ko eyaaa nɔ jogbaŋŋ kwraa yɛ Yehowa we lɛ.\nEba Ejeŋ Jogbaŋŋ yɛ Juu kɛ Fɔ̃ ni Yaa nɔ lɛ Fɛɛ Sɛɛ\n11, 12. (a) Hofni kɛ Pinehas jie mɛɛ gbɔjɔmɔ titri kpo? (b) Mɛɛ yiwalɛ kɛ juu kɛ fɔ̃ nifeemɔi Hofni kɛ Pinehas kɛfee amɛsu yɛ sɔlemɔwe lɛ? (Kwɛmɔ shishigbɛ niŋmaa lɛ hu.)\n11 Beni Samuel ji gbekɛ beebe ni ekɛ ehiŋmɛi na yiwalɛ nifeemɔi diɛŋtsɛ kɛ juu kɛ fɔ̃ ni yaa nɔ lɛ. No mli lɛ, Eli yɛ bihii enyɔ, ni atsɛɔ amɛ Hofni kɛ Pinehas. Samuel amaniɛbɔɔ lɛ kaneɔ akɛ: “Eli bihii lɛ, yakagbɔmɛi ji amɛ; amɛbuuu Yehowa.” (1 Sam. 2:12) Tsakpãa yɛ saji enyɔ ni yɔɔ ŋmalɛ nɛɛ mli lɛ ateŋ. Hofni kɛ Pinehas lɛ “yakagbɔmɛi ji amɛ”—ni tsɔɔ akɛ amɛji “bihii ni sɛɛnamɔ ko bɛ amɛhe”—ejaakɛ amɛbuuu Yehowa. Amɛje gbɛ amɛku amɛhiɛ amɛshwie Yehowa jalɛ mlai lɛ kɛ etaomɔnii lɛ anɔ. Gbɔjɔmɔ kome nɛɛ hewɔ jɛ ni amɛkɛ amɛhe wo eshai krokomɛi ni yɔɔ hiɛdɔɔ lɛ amli lɛ.\n12 Nyɔŋmɔ Mla lɛ fee nitsumɔi ni osɔfoi lɛ baatsu kɛ bɔ ni esa akɛ amɛshã afɔle yɛ sɔlemɔwe lɛ faŋŋ. Yiŋtoo kpakpai ahewɔ Mla lɛ fee lɛ faŋŋ nakai lɛ. Nakai afɔlei lɛ damɔ shi kɛha gbɛjianɔi fɛɛ ni Nyɔŋmɔ eto koni ekɛ eshai afa bɔni afee ni mɛi aná shidaamɔ kpakpa yɛ ehiɛ, koni ejɔɔ amɛ ni ebu amɛhe. Shi Hofni kɛ Pinehas eyajieee bulɛ kpo kwraa amɛtsɔɔɔ afɔlei lɛ, ni amɛha osɔfoi krokomɛi lɛ hu kase amɛ. *\n13, 14. (a) Mɛɛ gbɛ nɔ nibii gbohii ni afee yɛ sɔlemɔwe lɛ ye anɔkwafoi ni baa jɛmɛ lɛ awui? (b) Mɛɛ gbɛ nɔ Eli eyatsuuu esɔ̃ ákɛ tsɛ kɛ osɔfonukpa lɛ he nii?\n13 Feemɔ oblanyo fioo Samuel he mfoniri okwɛ; naa lɛ ni egbɛ ehiŋmɛiiaŋ kɛmiikwɛ nifeemɔi gbohii ni aŋmɛ gbɛ ni yaa nɔ nɛɛ. Kwɛmɔ mɛi abɔ sɔŋŋ ni Samuel na—ní ohiafoi, humii, kɛ nɔnalɔi fata he—ní baa sɔlemɔwe lɛ koni ashɛje amɛmii ni awo amɛ hewalɛ yɛ mumɔŋ, shi beni amɛshiɔ sɔlemɔwe lɛ aje amɛnijiaŋ wui, aye amɛ awui, loo afee amɛ niseniianii. Beni Samuel ná ele akɛ Hofni kɛ Pinehas bɛ bulɛ ko kwraa hu kɛha Yehowa mlai ni kɔɔ bɔlɛnamɔ jeŋba sha he, akɛni amɛkɛ yei ni batsuɔ nii yɛ kpeebuu lɛ shinaa lɛ shi lɛ ekomɛi náa bɔlɛ hewɔ lɛ, te enu he eha tɛŋŋ? (1 Sam. 2:22) Ekolɛ, egbɛkpamɔ ji akɛ Eli baafee nɔ ko kɛjaje shihilɛ nɛɛ.\nEeenyɛ efee akɛ, Eli bihii lɛ ayiwalɛ nifeemɔi lɛ hao Samuel waa\n14 Eli ji mɔ ni sa jogbaŋŋ ni baanyɛ ajaje shihilɛ gbonyo ni kwɔɔ tso nɛɛ. Ákɛ osɔfonukpa lɛ, nibii ni yaa nɔ yɛ sɔlemɔwe lɛ ahe sɔ̃ kã enɔ. Ákɛ tsɛ lɛ, eji esɔ̃ akɛ ejajeɔ ebihii lɛ. Ejaakɛ, amɛnifeemɔ lɛ miiye amɛ kɛ mɛi krokomɛi babaoo awui yɛ maŋ lɛŋ. Kɛlɛ, ákɛ tsɛ kɛ osɔfonukpa lɛ, Eli eyabɔɔɔ mɔdɛŋ kwraa yɛ nibii enyɔ nɛɛ fɛɛ mli. Ewo ebihii lɛ ŋaa eko kɛ eko kɛkɛ, ekɛ hiɛdɔɔ kãaa amɛ. (Nyɛkanea 1 Samuel 2:23-25.) Kulɛ esa akɛ ekɛ hiɛdɔɔ agbala amɛtoi. Ejaakɛ no mli lɛ, amɛmiifee esha ni sa gbele!\n15. Mɛɛ kɔkɔbɔɔ ni yɔɔ hiɛdɔɔ Yehowa tsu ni akɛyaha Eli, ni te Eli weku lɛ fee amɛnii yɛ kɔkɔbɔɔ lɛ he amɛha tɛŋŋ?\n15 Shihilɛ lɛ mli bawo wu aahu akɛ, eshɛ he ko lɛ Yehowa tsu “Nyɔŋmɔ gbalɔ ko,” ni atsĩii egbɛ́i tã kɛtee Eli ŋɔɔ, koni ekɛ kojomɔ sane ko ni naa wa ayaha lɛ. Yehowa kɛɛ Eli akɛ: “Obuɔ obihii lɛ moŋ fe mi.” No hewɔ lɛ, Nyɔŋmɔ gba akɛ Eli bihii gbohii lɛ baagboi gbi kome too, ni oshara wulu baashara Eli weku lɛ, ni osɔfoyeli gbɛnaa lɛ hu baaje weku lɛ dɛŋ. Ani kɔkɔbɔɔ ni yɔɔ hiɛdɔɔ ni mli wa nɛɛ kɛ tsakemɔ ko ba weku lɛ mli? Amaniɛbɔɔ ni yɔɔ Biblia lɛ mli lɛ tsɔɔ akɛ Eli kɛ ebihii lɛ tsakeee amɛtsui.—1 Sam. 2:27–3:1.\n16. (a) Mɛɛ amaniɛbɔi wɔkane ni kɔɔ oblanyo fioo Samuel nɔyaa he? (b) Ani omii shɛɔ nakai amaniɛbɔi lɛ ahe? Tsɔɔmɔ mli.\n16 Te juu kɛ fɔ̃ nifeemɔi nɛɛ fɛɛ ná Samuel nɔ hewalɛ eha tɛŋŋ? Yɛ amaniɛbɔɔ ni yɔɔ awerɛho nɛɛ mli lɛ, be kɛ beaŋ lɛ, wɔnaa miishɛɛ saji ni kɔɔ Samuel he, bɔ ni edaa kɛ bɔ ni eyaa nɔ ehaa. Kaimɔ akɛ wɔkane yɛ 1 Samuel 2:18 lɛ akɛ, Samuel kɛ anɔkwayeli ‘sɔmɔ yɛ Yehowa hiɛ beni eji gbekɛ lɛ.’ No beaŋ po lɛ, Samuel kɛ Nyɔŋmɔ sɔɔmɔ fee nɔ̃ titri ni he hiaa fe fɛɛ yɛ eshihilɛ mli. Yɛ 1 Samuel 2:21 lɛ, wɔkane nɔ ko ni haa mɔ tsui nyɔɔ emli waa, ekaneɔ akɛ: ‘Gbekɛ Samuel lɛ tee nɔ eda yɛ Yehowa hiɛ.’ Beni edaa lɛ, wekukpãa ni kã ekɛ eŋwɛi Tsɛ lɛ teŋ lɛ mli bawa. Ekã shi faŋŋ akɛ, mɔ kɛ Yehowa teŋ wekukpãa gbagbalii tamɔ nɛkɛ lɛ bafeɔ hebuunɔ diɛŋtsɛ kɛjɛɔ jeŋba gbohii fɛɛ ahe.\n17, 18. (a) Kɛ́ Kristofoi oblahii kɛ oblayei kɛ juu kɛ fɔ̃ nifeemɔi ahe kaa ko kpe lɛ, mɛɛ gbɛ nɔ amɛbaatsɔ amɛkase Samuel nɔkwɛmɔnɔ lɛ? (b) Mɛni tsɔɔ akɛ Samuel kɔ gbɛ ni ja?\n17 Kulɛ ewaaa kwraa akɛ Samuel baasusu akɛ kɛ́ osɔfonukpa lɛ kɛ ebihii lɛ baanyɛ aŋmɛɛ amɛhe amɛha esha lɛ, no lɛ lɛ hu ebaanyɛ efee nɔ fɛɛ nɔ ni esumɔɔ. Shi mɔ ko nyɛŋ ekɛ juu kɛ fɔ̃ nifeemɔi ni mɛi kɛ amɛhe woɔ mli, ni hiɛnyiɛlɔi tete fata he kɛfeɔ lɛ ajie enaa kɛfee esha. Kristofoi oblahii kɛ oblayei babaoo nyiɛɔ Samuel nɔkwɛmɔnɔ lɛ sɛɛ ŋmɛnɛ, ni amɛyaa nɔ ‘amɛdaraa yɛ Yehowa hiɛ’—kɛ́ mɛi ateŋ ni amɛyɔɔ lɛ efeee nɔkwɛmɔnɔ kpakpa po.\n18 Mɛni jɛ shihilɛ gbɛ ni tamɔ nɛkɛ ni Samuel kɔ lɛ mli kɛba? Wɔkaneɔ akɛ: “Shi gbekɛ Samuel lɛ hiɛ dalɛ, ni esa Yehowa kɛ gbɔmɛi fɛɛ hiɛ hu.” (1 Sam. 2:26) Enɛ tsɔɔ akɛ, mɛi basumɔ Samuel sane jogbaŋŋ, kɛ́ hooo kwraa lɛ mɛi ni esa akɛ amɛsusumɔi ahe ahia lɛ waa lɛ. Yehowa diɛŋtsɛ hiɛ sɔ oblanyo fioo nɛɛ yɛ enɔkwayeli lɛ hewɔ. No mli lɛ, Samuel le akɛ bɔ fɛɛ bɔ ni fee lɛ, e-Nyɔŋmɔ lɛ baatsu nibii gbohii ni yaa nɔ yɛ Shilo lɛ he nii, kɛlɛ eleee be tuuntu ni enɛ baaba. Gbi ko maŋkɛ̃ hima lɛ, aha sanebimɔi nɛɛ ahetoo.\n“Wiemɔ, shi Otsulɔ Miibo Toi!”\n19, 20. (a) Tsɔɔmɔ nɔ ni ba Samuel nɔ maŋkɛ̃ hima ko yɛ sɔlemɔwe lɛ. (b) Te Samuel fee tɛŋŋ ele mɔ ni tsɛɔ lɛ lɛ, ni te ekɛ Eli ye eha tɛŋŋ?\n19 No mli lɛ, je miihe atsɛre shi duŋ yɛ lolo; ni kpeebuu lɛ mli kanei lɛ nako agbo. Beni jeŋ ejɔ koŋŋ lɛ, Samuel nu ni gbee ko miitsɛ egbɛ́i. Eyasusu akɛ Eli ni egbɔ, ni ehiŋmɛii anɔ miihe aha lɛ ji mɔ ni tsɛɔ lɛ lɛ. Samuel te shi ni “esha foi” kɛtee nuumo lɛ ŋɔɔ. Feemɔ gbekɛ nuu lɛ he mfoniri okwɛ; naa lɛ ni ehiɛ enane folo, ni ewo foi kɛmiiya eyakwɛ nɔ ni Eli taoɔ! Bɔ ni Samuel jie bulɛ kɛ mlihilɛ kpo etsɔɔ Eli lɛ taa mɔ tsuiŋ waa. Eli tɔ̃mɔ lɛ fɛɛ sɛɛ lɛ, no mli lɛ eesɔmɔ lolo akɛ Yehowa osɔfonukpa.—1 Sam. 3:2-5.\n20 Samuel tsĩɛ Eli hiɛ ni ekɛɛ: “Naa mi, ejaakɛ otsɛ mi!” Shi Eli kɛɛ etsɛko lɛ, ni eha gbekɛ lɛ ku sɛɛ eyakã shi ekoŋŋ. Enɛ tee nɔ kɛtsara nɔ. Naagbee lɛ, Eli yɔse nɔ ni yaa nɔ lɛ. No beaŋ lɛ, ekpakpa ko dani Yehowa jieɔ ninaa ko loo gbalɛ ko kpo etsɔɔ ewebii lɛ, ni ewaaa kwraa akɛ abaana nɔ hewɔ ni ebalɛ nakai. Shi no mli lɛ, Eli le akɛ Yehowa miiwie ekoŋŋ—amrɔ nɛɛ, ekɛ gbekɛ nɛɛ miiwie. Eli kɛɛ Samuel ayakã shi, ni etsɔɔ lɛ bɔ ni sa akɛ ehere tsɛmɔ lɛ nɔ eha. Samuel bo toi. Etsɛɛɛ kɛkɛ ni enu gbee lɛ miitsɛ akɛ: “Samuel, Samuel!” Gbekɛ lɛ here nɔ akɛ: “Wiemɔ, shi otsulɔ miibo toi!”—1 Sam. 3:1, 5-10.\n21. Te wɔbaafee tɛŋŋ wɔbo Yehowa toi ŋmɛnɛ, ni mɛni hewɔ ehe hiaa akɛ wɔfee nakai lɛ?\n21 Agbɛnɛ, Yehowa baná tsulɔ ko yɛ Shilo ni boɔ lɛ toi. Enɛ bafee Samuel shihilɛ gbɛ kɛjɛ kɛyaa fɛɛ. Ani nakai eji yɛ ogbɛfaŋ? Ehe ehiaaa ni gbee krɛdɛɛ ko kɛ wɔ awie maŋkɛ̃ hima dani wɔfee toi. Yɛ shishinumɔ ko naa lɛ, Nyɔŋmɔ gbee kɛ wɔ wieɔ daa ŋmɛnɛ. Gbee nɛɛ yɛ e-Wiemɔ ni aŋma agbe naa, ni ji Biblia lɛ mli. Babaoo ni wɔboɔ Nyɔŋmɔ toi ni wɔkɛtsuɔ nii lɛ, babaoo ni wɔhemɔkɛyeli lɛ mli waa ji no. Nakai pɛ ji bɔ ni Samuel fee.\nEyɛ mli akɛ Samuel she gbeyei moŋ, shi ebɔ mɔdɛŋ ejaje Yehowa kojomɔ lɛ etsɔɔ Eli\n22, 23. (a) Mɛɛ gbɛ nɔ sane ni kulɛ Samuel she gbeyei akɛ ebaajaje lɛ tsɔ eba mli? (b) Samuel tee nɔ ená gbɛ́i kpakpa yɛ mɛɛ gbɛ nɔ?\n22 Nakai maŋkɛ̃ hima yɛ Shilo lɛ bafee be krɛdɛɛ ko yɛ Samuel shihilɛ mli, no beaŋ ebaná ekɛ Yehowa teŋ wekukpãa krɛdɛɛ ko, ni ebatsɔ Nyɔŋmɔ diɛŋtsɛ gbalɔ kɛ enaawielɔ. Shishijee lɛ, gbekɛ lɛ she gbeyei akɛ ebaajaje sane ni Yehowa kɛtsu lɛ lɛ etsɔɔ Eli, ejaakɛ Yehowa ebua akɛ etsɛŋ ni gbalɛ ni agba ashi Eli weku lɛ baaba mli. Shi Samuel ná ekãa ni ejaje sane lɛ etsɔɔ—ni Eli jɛ heshibaa mli ekpɛlɛ Yehowa kojomɔ lɛ nɔ. Etsɛɛɛ kɛkɛ ni nibii fɛɛ ni Yehowa wie lɛ ba mli: Israelbii lɛ tee amɛkɛ Filistibii lɛ yawu ta, agbe Hofni kɛ Pinehas fɛɛ nakai gbi kome too lɛ nɔŋŋ, ni beni Eli nu akɛ ashɔ̃ Yehowa Adeka krɔŋkrɔŋ lɛ, egbo.—1 Sam. 3:10-18; 4:1-18.\n23 Kɛlɛ, Samuel tee nɔ ená gbɛ́i kpakpa akɛ gbalɔ anɔkwafo. Amaniɛbɔɔ lɛ kɛɔ akɛ: “Yehowa kɛ lɛ yɛ,” ni ekɛfata he akɛ Yehowa haaa Samuel gbalɛi lɛ ekome flo afee yaka.—Nyɛkanea 1 Samuel 3:19.\n‘Samuel Sɔle Etsɛ Yehowa’\n24. Beni be shwie mli lɛ, mɛɛ yiŋ Israelbii lɛ kpɛ, ni mɛni hewɔ ni eji tɔ̃mɔ ni yɔɔ hiɛdɔɔ waa lɛ?\n24 Ani Israelbii lɛ kase Samuel nɔkwɛmɔnɔ lɛ, amɛtsi amɛbɛŋkɛ Yehowa kpaakpa, ni amɛye lɛ anɔkwa? Dabi kwraa. Beni be shwie mli lɛ, Israelbii lɛ kpɛ mli akɛ amɛtaooo ni gbalɔ ko kɛkɛ akojo amɛ. Amɛtao koni amɛfee tamɔ maji krokomɛi lɛ, koni amɛná adesa aye amɛnɔ maŋtsɛ. Yɛ Yehowa famɔ naa lɛ, Samuel tsu amɛnibimɔ lɛ he nii. Shi ehe bahia ni eha Israelbii lɛ ale bɔ ni amɛtɔ̃mɔ lɛ yɔɔ hiɛdɔɔ waa ha. Jeee gbɔmɔ ko amɛkpoɔ lɛ, shi moŋ lɛ Yehowa diɛŋtsɛ! No hewɔ lɛ, eha maŋ lɛ naa bakpe shi yɛ Gilgal.\nSamuel jɛ hemɔkɛyeli mli esɔle, ni Yehowa kɛ ŋwɛishiimɔ kɛ nugbɔnɛmɔ ha lɛ hetoo\n25, 26. Yɛ naagbee lɛ, te Samuel fee tɛŋŋ eha ewebii lɛ na hiɛdɔɔ ni yɔɔ Yehowa nɔ ni amɛtɔ̃ lɛ he?\n25 Ha wɔfata Samuel he ekoŋŋ kɛbo nɔ ni ebaakɛɛ Israelbii ni efee yeyeeye nɛɛ toi yɛ Gilgal. Jɛmɛ ji he ni nuumo Samuel ha Israelbii lɛ le bɔ ni etee nɔ ekɛ anɔkwayeli esɔmɔ. Wɔkaneɔ ekoŋŋ akɛ: ‘Samuel sɔle etsɛ Yehowa.’ Ebi koni Yehowa aha ŋwɛi ashimɔ, ni nugbɔ anɛ.—1 Sam. 12:17, 18.\n26 Ŋwɛi ashimɔ, ni nugbɔ anɛ? Yɛ hulutsoo beaŋ? Nɔ hewɔ ji akɛ, anuko nakai sane daŋ! Kɛ́ no mli lɛ gbɔmɛi lɛ ayiŋ fee amɛ kɔshikɔshi loo amɛye ewiemɔ lɛ he fɛo po lɛ, esɛɛ etsɛɛɛ. Trukaa lɛ, atatui lɛ di tuŋŋ. Kɔɔyɔɔ bɔi ŋmaai lɛ tswaa yɛ ŋmɔji lɛ ashi. Ŋwɛi bɔi shiimɔ kɛ gbɛɛmɔi ni naa wala. Kɛkɛ ni nugbɔ lɛ nɛ. Te maŋ lɛ fee amɛnii amɛha tɛŋŋ? “Maŋ lɛ fɛɛ she Yehowa kɛ Samuel gbeyei naakpa.” Naagbee lɛ, amɛbana bɔ ni amɛtɔ̃mɔ lɛ yɔɔ hiɛdɔɔ ha.—1 Sam. 12:18, 19.\n27. Te Yehowa naa mɛi ni jieɔ hemɔkɛyeli ni tamɔ Samuel nɔ lɛ kpo lɛ ehaa tɛŋŋ?\n27 Jeee Samuel ji mɔ ni ná amɛtsuii ni ekpiliŋ lɛ anɔ hewalɛ lɛ, shi moŋ Yehowa, ni ji e-Nyɔŋmɔ lɛ. Samuel ná hemɔkɛyeli yɛ e-Nyɔŋmɔ lɛ mli kɛjɛ egbekɛbiiashi tɔ̃ɔ kɛyashi egbɔlɛ beaŋ. Ni Yehowa jɔɔ lɛ. Yehowa tsakeko kɛbashi ŋmɛnɛ. Ekã he eeye eebua mɛi ni jieɔ hemɔkɛyeli ni tamɔ Samuel nɔ lɛ kpo lɛ.\n^ kk. 5 Nazirmɛi kãa kitã, ni nibii ni yɔɔ kitã nɛɛ mli lɛ eko ji amɛnuŋ dãa ni wa, ni amɛkuŋ amɛyi hu. Mɛi komɛi hiɔ kitã nɛɛ shishi kɛyashiɔ be ko, shi mɛi fioo komɛi, tamɔ Samson, Samuel, kɛ Yohane Baptisilɔ lɛ kɛ amɛwala bei abɔ fɛɛ sɔmɔ akɛ Nazirmɛi.\n^ kk. 9 Sɔlemɔwe lɛ kɛlɛ ji ninetalɔi 43.7, ni elɛɛmɔ ji ninetalɔi 14.6, ni eji buu ni akɛ tso titri fee. Kɛlɛ, akɛ nibii kpakpai fe fɛɛ fee—nuŋgbee he woji, mamai fɛfɛji ni aló, kɛ tsei kpakpai ni akɛ shika kɛ jwiɛtɛi eha he. No mli lɛ, sɔlemɔwe lɛ ma kpo ko teŋ, ni afɔleshãa latɛ wulu fɛfɛo ko ni ashãa afɔlei yɛ nɔ lɛ ma kpo nɛɛ nɔ. Sɛɛ mli lɛ, ama tsũi krokomɛi hu yɛ sɔlemɔwe lɛ masɛi kɛha osɔfoi lɛ. Etamɔ nɔ ni Samuel wɔ tsũi nɛɛ eko mli.\n^ kk. 12 Amaniɛbɔɔ lɛ haa wɔ nɔkwɛmɔnii enyɔ ni tsɔɔ bulɛ ni abɛ. Klɛŋklɛŋ lɛ, Mla lɛ tsɔɔ kooloi ni akɛbashãa afɔlei lɛ hei pɔtɛɛ ni sa akɛ akɛha osɔfoi lɛ. (5 Mose 18:3) Shi no mli lɛ, osɔfoi gbohii lɛ eto nɔ kroko kwraa ni amɛfeɔ. Amɛhaa amɛtsuji lɛ kɛ faka wulu ko bawoɔ dadesɛŋ ni ahoɔ loo yɛ mli lɛ mli, ni looi kpakpai fɛɛ ni faka lɛ baatsu lɛ amɛŋɔɔ. Nɔ ni ji enyɔ lɛ, kɛ́ mɛi kɛ amɛfɔlei lɛ ba koni ashã yɛ afɔleshãa latɛ lɛ nɔ lɛ, osɔfoi gbohii lɛ haa amɛtsuji lɛ nyɛɔ mɔ ni eba afɔleshãa lɛ nɔ ekãa naa yɛ sɔlemɔwe lɛ, ni amɛŋɔɔ loo lɛ be mli ni anako ashã fɔ lɛ tete aha Yehowa.—3 Mose 3:3-5; 1 Sam. 2:13-17.\nMɛni waje Samuel hemɔkɛyeli beni eji oblanyo lɛ?\nMɛɛ gbɛ nɔ Samuel hemɔkɛyeli lɛ ha ekpoo nibii gbohii?\nMɛɛ gbɛ nɔ Samuel hemɔkɛyeli lɛ ye ebua lɛ ni eye gbeyeishemɔ nɔ?\nMɛɛ nibii komɛi obaasumɔ ni ofee kɛkase Samuel hemɔkɛyeli lɛ?


Blema Biblia Niŋmaa—Sane Ko ni He Hiaa Waa\nKANEMƆ YƐ Acholi Afrikaans Albania Amharic Arabic Armenia Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Blɔfo Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatia Czech Denmark Drehu Dutch Efik Estonia Ewe Fiji Finland Fon French Ga Georgia Germany Greenland Guarani Haitian Creole Hausa Hebri Hela Hiligaynon Hmong (White) Hungary Iban Iceland Igbo Iloko Indonesia Isoko Italia Japan Javanese Kabiye Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lingala Lithuania Luganda Lunda Luo Luvale Macedonia Malagasy Malta Mam Mambwe-Lungu Mauritia Creole Maya Mazatec (Huautla) Mbunda Mizo Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngangela Nias Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Pidgin (Cameroon) Poland Portugal Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Runyankore Russia Samoa Sango Saramacca Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tatar Tetun Dili Thailand Tigrinya Tiv Tojolabal Tok Pisin Tshiluba Tsonga Turkey Tuvalu Twi Tzeltal Tzotzil Ukrain Umbundu Urhobo Uruund Venda Vietnam Wallis Wayuunaiki Xhosa Yoruba Zande Zulu\nEsoro Biblia lɛ yɛ jamɔ woji fɛɛ he. Wolo ko bɛ ni ená nibii ni mɛi babaoo heɔ amɛyeɔ lɛ nɔ hewalɛ yɛ be kpalaŋŋ mli tamɔ Biblia lɛ. Kɛfata he lɛ, wolo ko bɛ ni atao ehe saji babaoo ní awie ashi hu tamɔ Biblia lɛ.\nAkɛ nɔkwɛmɔnɔ lɛ, woloŋlelɔi komɛi susuɔ akɛ esoro Bibliai ni yɔɔ ŋmɛnɛ lɛ yɛ blema nɔ lɛ he. Woloŋlelɔ kpanaa ko ni kaseɔ jamɔ he nii lɛ kɛɛ akɛ, ‘Wɔnyɛŋ wɔná nɔmimaa akɛ bɔ ni wɔtsɔɔ blema Bibliai lɛ shishi wɔhã lɛ ja. Bibliai ni wɔyɔɔ ŋmɛnɛ lɛ amli eyi tɔ kɛ tɔmɔi sɔŋŋ, ni tɔmɔi nɛɛ ba akɛni atsake blema Biblia lɛ hiɛ afii ohai komɛi ni eho nɛ lɛ hewɔ, ni enɛ ehã esoro Bibliai ni yɔɔ ŋmɛnɛ lɛ yɛ gbɛi srɔtoi babaoo nɔ.’\nMɛi krokomɛi hu heee yeee akɛ Biblia lɛ ja, yɛ jamɔ mli ni amɛyɔɔ lɛ hewɔ. Akɛ nɔkwɛmɔnɔ lɛ, nuu ko ni atsɛɔ lɛ Faizal ni fɔlɔi jeee Kristofoi lɛ tsɔɔ lɛ akɛ, Biblia lɛ ji wolo ko ni yɔɔ krɔŋkrɔŋ, shi atsake emli wiemɔi lɛ ekomɛi. Faizal wie akɛ: ‘Enɛ hewɔ lɛ, bei pii kɛ́ mɛi ka akɛ amɛ kɛ mi baagba Biblia lɛ he sane lɛ, miyiŋ etɛ̃ɛɛ mi. Nɔ hewɔ ji akɛ, jeee blema Biblia lɛ amɛhiɛ lɛ. Esoro nɔ ni amɛhiɛ lɛ yɛ blema nɔ lɛ he!’\nKɛ́ atsake Biblia lɛ jio, atsakeko lɛ jio lɛ, ani esa akɛ egba wɔnaa? Bo lɛ susumɔ sanebimɔi nɛɛ ahe okwɛ: Ani obaanyɛ okɛ ohiɛ afɔ̃ shiwoi ni shɛjeɔ mɔ mii ni yɔɔ Biblia lɛ mli lɛ anɔ kɛ́ obɛ nɔmimaa akɛ shiwoi nɛɛ yɛ blema Biblia lɛ mli? (Romabii 15:4) Eji Bibliai ni wɔyɔɔ ŋmɛnɛ lɛ ji Bibliai ni adesai ŋmala ni mli eyi tɔ kɛ tɔmɔi kulɛ, ani okɛ Biblia mli shishitoo mlai baatsu nii kɛ́ ookpɛ yiŋ ko ni he hiaa waa yɛ nitsumɔ, weku, loo jamɔ he?\nEyɛ mli akɛ ŋmɛnɛ lɛ, wɔbɛ blema Biblia mli woji lɛ diɛŋtsɛ moŋ, shi wɔbaanyɛ wɔtao nii amli kɛjɛ blema niŋmai ni etsɛ waa lɛ amli—ni Bibliai ni akɛ niji ŋmala lɛ babaoo hu po fata he. Te fee tɛŋŋ ni woji ni akɛ niji ŋmala nɛɛ enyɛ ehi shi kɛbashi ŋmɛnɛ yɛ fitemɔ, shiteekɛwoo, kɛ mɔdɛŋ ni abɔ akɛ abaatsake emli wiemɔi lɛ fɛɛ sɛɛ lɛ? Mɛɛ gbɛ nɔ bɔ ni Biblia lɛ enyɛ ehi shi kɛbashi bianɛ lɛ baanyɛ awaje hekɛnɔfɔɔ ni oyɔɔ yɛ bɔ ni Biblia lɛ ja hã lɛ mli? Kwɛmɔ bɔ ni ahã sanebimɔi nɛɛ hetoo yɛ saji ni nyiɛ sɛɛ ni tsɔɔ bɔ ni fee ni Biblia lɛ enyɛ ehi shi kɛbashi ŋmɛnɛ lɛ amli.